title: সূরা বনী-ইসরাঈল

text: মুসনাদে আহমদের রেওয়াতে হযরত আবদুল্লাহ্ ইবনে আব্বাস (রাঃ) বর্ণনা করেনঃ কোরাইশরা রসূলুল্লাহ্ (সাঃ) -কে সঙ্গত অসঙ্গত প্রশ্ন করত। একবার তারা মনে করল যে, ইহুদীরা বিদ্বান লোক। তারা পূর্ববর্তী গ্রন্থসমূহেরও জ্ঞান রাখে। কাজেই তাদের কাছ থেকে কিছু প্রশ্ন জেনে নেয়া দরকার; যেগুলো দ্বারা মুহাম্মদের পরীহ্মা নেয়া যেতে পারে। তদনুসারে কোরাইশরা কয়েকজন লোক ইহুদীদের কাছে প্রেরণ করল। তারা শিখিয়ে দিল যে, তোমরা তাঁকে রূহু সম্পর্কে প্রশ্ন করো। তখন ইহুদীরা রসূলুল্লাহ্ (সাঃ)-কে রূহু সম্পর্কে প্রশ্ন করে এবং তাতে এ কথাও ছিল যে, রূহুকে কিভাবে আযাব দেয়া হয়। তখন পর্যন্ত এ সম্পর্কে কোন আয়াত নাযিল হয়নি বিধায় রসূলুল্লাহ্ (সাঃ) তাৎহ্মণিক উত্তরদানে বিরত থাকেন। এরপর জিবরাইল (আঃ) আয়াত নিয়ে অবতরণ করেন। এ জওয়াবে যতুটুকু বিষয় বলা জরুরী ছিল এবং যতটুকু বিষয় সাধারণ লোকের বোধ্যগম্য ছিল, ততটুকুই বলে দেয়া হয়েছে। রসূলুল্লাহ্ (সাঃ) -কে আদেশ করা হয়েছে যে, আপনি তাদেরকে উত্তরে বলে দিনঃ রূহ আমার পালনকর্তার আদেশ ঘটিত। অর্থাৎ রূহু সাধারণ সৃষ্টজীবের মত উপাদানের সমন্বয়ে এবং জন্ম ও বংশবিস্তারের মাধ্যমে অস্তিত্ব লাভ করেনি; বরং তা সরাসরি আল্লাহ্ তাআলার আদেশ (হও) দ্বারা সৃজিত।


title: অতিরিক্ত সময়

text: অতিরিক্ত সময় () হচ্ছে অতিরিক্ত সময়ে খেলার একটি নিয়ম যখন সাধারণ সময়ে খেলা হওয়ার পর উভয় পক্ষের ফলাফল সমান থাকে। সংক্ষেপে এটিকে ইংরেজিতে বেশিরভাগ সময় নামে পরিচিত ()।


title: অতিরিক্ত সময়

text: বেশিরভাগ সময়, শুধুমাত্র তখনই অতিরিক্ত সময়ের খেলা হয় যখন খেলায় একটি নির্দিষ্ট বিজয়ী দল নির্ধারণের প্রয়োজন হয়। যেমন, নকআউট প্রতিযোগিতা বা কোনো প্রতিযোগিতার নকআউট পর্বে। কারণ এসব ক্ষেত্রে একটি নির্দিষ্ট খেলোয়াড়ই পরবর্তী পর্বে যেতে পারে। যদিও উত্তর আমেরিকার ক্রীড়া সংস্কৃতিতে ড্র সচারচর হয় না, কারণ সেখানে বেশিরভাগ লিগের খেলায় ড্র হলে সকল প্রকার খেলার ক্ষেত্রেই অতিরিক্ত সময় খেলা হয়।


title: অতিরিক্ত সময়

text: পেশাদার অ্যাসোসিয়েশন ফুটবলে নকআউট পর্বে খেলা ড্র থাকলে অতিরিক্ত ৩০ মিনিট খেলা হয়, ১৫ মিনিট করে দুই পর্বে এই খেলা হয়। সকল প্রতিযোগিতায় অতিরিক্ত সময়ের খেলা হয় না। যেমন কনমেবলের নিজস্ব আয়োজিত খেলার (উদাহরণস্বরূপ, কোপা আমেরিকা) ইতিহাসে কখনো অতিরিক্ত সময়ের ব্যবহার করা হয়নি। এসব ক্ষেত্রে মূল সময়ের পর সরাসরি পেনাল্টি শুটআউটের মাধ্যমে বিজয়ী দল নির্ধারণ করা হয়।


title: ডিসাইড

text: ডিসাইড (ইংরেজি: Deicide) একটি আমেরিকান ডেথ মেটাল ব্যান্ড যা ১৯৮৭ সালে প্রতিষ্ঠিত হয়। তাদের "ডিসাইড" ও "লীজান" অ্যালবাম দু’টি সবচেয়ে বেশী বিক্রিত ডেথ মেটাল অ্যালবাম হিসাবে ২য় ও ৩য় স্থান দখল করে। ১৯৮৭ সাল থেকে ১৯৮৯ সাল পর্যন্ত ডিসাইড ব্যান্ড মিশরীয় দেবতা আমুন-এর নাম ধারণ করে। ১৯৮৯ সালে রোডরানার রেকর্ডের অনুরোধে তারা তাদের নাম পরিবর্তন করে রাখে ডিসাইড। ডিসাইড মানে মৃত্যুর দেবতা বা স্বর্গীয় আচরণকে খুন করার প্রবণতা।


title: ডিসাইড

text: ডিসাইড বিভিন্ন বিতর্কের জন্ম দিয়েছে তাদের কর্মকান্ডের মাধ্যমে। এন এম ই ম্যাগাজিনকে একটি সাক্ষাতকার দেয়ার সময়ে গায়ক বেনটন বন্দুকের মাধ্যমে একটি কাঠবিড়ালকে হত্যা করে যাতে সেটা তাকে বিরক্ত করতে না পারে। বেনটন আরো স্বীকার করে যে মজা করার জন্য সে রোডেন্ড নামক প্রাণীকে জবাই করে নিজ হাতে। বেনটন ৩৩ বছর বয়সে আত্নহত্যা করার ঘোষণা দেয় যাতে যিশুর জীবনের উল্টা আয়না হতে পারে নিজে।


title: ডিসাইড

text: ডিসাইড ব্যান্ডকে বিভিন্ন সময় মঞ্চ পরিবেশনা করতে নিষিদ্ধ করা হয়, যেমন চিলিতে, প্রচারণার পোস্টারে গুলিবিদ্ধ যিশুর ছবি থাকায় এবং "হেলফেস্টে" যেখানে কিছু কবর খনন করার ছবি চিত্রিত করা হয় দেয়ালে। তাদের মিউজিক ভিডিও ""হোমেজ ফর সাটান"" নিষিদ্ধ করা হয় ব্রিটিশ টিভি চ্যানেল স্কুযে যেখানে কিছু রক্তমাখা জীবশ্মৃত মানুষ একজন যাজককে ধরার চেষ্টা চালায়। ডিসাইড ব্যান্ডের গায়ক গ্লেন বেনটন নিজেকে একজন আস্তিক স্যাটানিজম-এর অনুসারী হিসেবে দাবি করে। ১৯৯০ সালের শুরুর দিকে যখন ডিসাইড ব্যান্ড গোরফেস্ট ব্যান্ডের সাথে ইউরোপ সফর করছিল, তখন স্টকহোমের একটি কনসার্টে বোমা বিস্ফোরণ হয় এবং একটি দরজা ঊড়ে যায়। পুলিশ আসার আগে ডিসাইড ব্যান্ড কোনরকমে তিনটি গান পরিবেশন করতে সক্ষম হয়।


title: ডিসাইড

text: বেনটন নরওয়েজীয় ব্ল্যাক মেটাল দলগুলোকে দায়ী করে যেহেতু তারা ডেথ মেটাল ব্যান্ড। কিন্তু অনেকে মনে করেন প্রাণী অধিকার সংরক্ষণ দলগুলো এ কাজ করে যেহেতু ডিসাইড ব্যান্ড প্রাণী হত্যা বৈধ মনে করে।


title: পরাবাস্তববাদ

text: পরাবাস্তববাদ (ইংরেজি: Surrealism) এ-মতবাদের মূলকথা অবচেতনমনের ক্রিয়াকলাপকে উদ্ভট ও আশ্চর্যকর সব রূপকল্প দ্বারা প্রকাশ করা। এ আন্দোলনের মূল উদ্গাতা ফরাসি পুরুষ কবি-সমালোচক আন্ড্রে ব্রেটন। ডাডাবাদীরা যেখানে চেয়েছিলেন প্রচলিত সামাজিক মূল্যবোধকে নস্যাৎ করে মানুষকে এমন একটি নান্দনিক দৃষ্টির অধিকারী করতে যার মাধ্যমে সে ভেদ করতে পারবে ভণ্ডামি ও রীতিনীতির বেড়াজাল, পৌঁছাতে পারবে বস্তুর অন্তর্নিহিত সত্যে; সেখানে পরাবাস্তববাদ আরো একধাপ এগিয়ে বলল, প্রকৃত সত্য কেবলমাত্র অবচেতনেই বিরাজ করে। পরাবাস্তববাদী শিল্পীর লক্ষ্য হল তার কৌশলের মাধ্যমে সেই সত্যকে গভীর থেকে তুলে আনা।


title: পরাবাস্তববাদ

text: পরাবাস্তববাদ বিকশিত হয়েছে প্রথম বিশ্বযুদ্ধে দাদাবাদী কার্যকলাপের উপর ভিত্তি করে। এ-আন্দোলনের সূচনা ফ্রান্সের প্যারিস থেকে, ১৯২০-এর দিকে। তখন থেকেই এটি ধারাবাহিকভাবে ঢুকে পড়ে বিভিন্ন দেশ ও ভাষার Visual arts, Literature, Film এবং Music-এ। শুধু তাই নয়, এটি রাজনৈতিক চিন্তা (রাষ্ট্রচিন্তা) ও চর্চা, দর্শন এবং সামাজিক তত্ত্বেও (সমাজতত্ত্ব) স্থান পায়।


title: পরাবাস্তববাদ

text: বাংলাদেশের জীবনানন্দ দাশ, আবদুল মান্নান সৈয়দ, সমীর রায়চৌধুরী, রবীন্দ্র গুহ, সিকদার আমিনুল হক প্রমুখ কবিগণের কবিতায় পরাবাস্তববাদিতা লক্ষ করা যায়। বর্তমান সময়ের মাদল হাসান, ফেরদৌস মাহমুদ, বিজয় আহমেদ, আমজাদ সুজন প্রমুখ কবিগণও, জ্ঞাতেভাবে হোক আর অজ্ঞাতভাবে হোক, মাঝেমধ্যে এ-জাতীয় কবিতা রচনা করছেন। কিন্তু, বাংলাদেশে, আঁদ্রে ব্রেতঁ (Andre Breton), পল এলুয়ার (Paul Eluard), লুই আরাগঁ (Louis Aragon), অঁরি মিশো (Henri Michaux), গার্সিয়া লোরকা (Garcia Lorca), সালভেদর দালি (Salvador Dali) প্রমুখ কবি-লেখকের এ-তত্ত্ব বা দর্শন বা আন্দোলন সম্প্রতি কোনো কোনো দার্শনিক সম্প্রদায় কর্তৃক সমালোচিত হচ্ছে। যেমন দৃষ্টান্তবাদীরা পরাবাস্তববাদীদের অবচেতনমন (Subconscious mind) সম্পর্কীয় ধারণাকে গ্রহণ করছেন না। তারা বলছেন, অবচেতনমনের ক্রিয়াকর্মকে নির্বিচারে গ্রহণ করলে, এ-অত্যাধুনিক যুগেও, সাহিত্য ও দর্শন চর্চায় দৈব বা ভৌতিক সত্তা তথা উদ্ভট-আশ্চর্যকর-অবাস্তব রূপকল্প হাজির হয়ে যায়। তারা ঘুমের ভেতরে পাওয়া স্বাপ্নিক তথ্যেরও যৌক্তিক উপস্থাপন দাবি করছে। প্রকৃত সত্য কেবলমাত্র অবচেতনেই বিরাজ করে - পরাবাস্তববাদীদের এ-ধরনের দৃঢ়নিশ্চয় কথার বিরোধিতা করে বলছেন, প্রকৃত সত্যের অনুভব চৈতন্যে বিদ্যমান এবং সাহিত্য এ-চৈতন্যেরই চারু উচ্চারণ। Littérature জার্নালে, পরাবাস্তবাদী লুই আরাগঁ ও ফিলিপ সোপল্টের (Philippe Soupault) প্রস্তাবিত অটোমেটিক রাইটিং (Automatic Writing)-এরই বিরোধিতা করে তারা বলছেন, কবি শুভবোধ বজায় রেখে অনিয়ন্ত্রিত বা স্বেচ্ছাচারী থাকবেন, কিন্তু দ্রুততার সাথে যা কিছু মনে আসবে তা লিখে সাহিত্য বলে চালিয়ে দিয়ে সমাজকে নৈরাজ্যিক এবং সাহিত্যকে বেদরকারী পাঠে পরিণত করবেন না।


title: প্যারাগুয়ে জাতীয় ফুটবল দল

text: প্যারাগুয়ে জাতীয় ফুটবল দল হচ্ছে আন্তর্জাতিক ফুটবলে প্যারাগুয়ের প্রতিনিধি। প্যারাগুয়ের ফুটবল সংস্থা "অ্যাসোসিয়েসিওন প্যারাগুয়া দে ফুতবল" দলটি নিয়ন্ত্রণ করে। দলটি এখন পর্যন্ত তিনবার (১৯৮৬, ১৯৯৮, ২০০২) ফিফা বিশ্বকাপের দ্বিতীয় পর্বে খেলার যোগ্যতা অর্জন করলেও কখনো এর থেকে বেশি যেতে পারেনি। কোনো বড় ধরনের প্রতিযোগিতায় প্যারাগুয়ের সবচেয়ে বড় সাফল্য হচ্ছে দুইবার (১৯৫৩, ১৯৭৯) দক্ষিণ আমেরিকার আঞ্চলিক ফুটবল প্রতিযোগিতা কোপা আমেরিকা জয়। এছাড়া ২০০৪ সালের গ্রীষ্মকালীন অলিম্পিকে প্যরাগুয়ে রৌপ্য পদক অর্জন করে। সেবার তারা ফাইনালে আর্জেন্টিনার কাছে ১ – ০ গোলে পরাজিত হয়।


title: জাপান জাতীয় ফুটবল দল

text: জাপান জাতীয় ফুটবল দল আন্তর্জাতিক ফুটবলে জাপানের প্রতিনিধিত্ব করে। দলটি নিয়ন্ত্রণ করে জাপানি ফুটবল সংস্থা জাপান ফুটবল অ্যাসোসিয়েশন।


title: জাপান জাতীয় ফুটবল দল

text: জাপানি এর সমর্থকদের ও গণমাধ্যমের কাছে জাপানি ফুটবল দল "সকার নিপ্পন দাইহিয়ো" নামে পরিচিত। এর অর্থ হচ্ছে "জাপানের ফুটবল প্রতিনিধি"। এটিকে সংক্ষেপে "নিপ্পন দাইহিয়ো" বা "জাপানের প্রতিনিধি" নামেও ডাকা হয়। যদিও দলটির কোনো আনুষ্ঠানিক বা প্রাতিষ্ঠানিকভাবে স্বীকৃত কোনো ডাকনাম নেই, তাই প্রায় সময়ই এটি কোচের দল হিসেবে কোচের নামানুসারেই পরিচিত পায়। উদাহরণস্বরূপ, কোচ ইভিকা ওসিম যখন দায়িত্বে ছিলেন, তখন দলটিকে ডাকা হতো "ওসিম জাপান" নামে। সাম্প্রতিককালে দলটিকে "সামুরাই ব্লু" ডাকনামে ডাকা হচ্ছে।


title: জাপান জাতীয় ফুটবল দল

text: জাপান এশিয়ার ফুটবল বা আন্তর্জাতিক ফুটবল দলগুলোর মাঝে সবচেয়ে সফল একটি দল হিসেবে পরিগণিত। দলটি তিনবার এশিয়ার আঞ্চলিক ফুটবল প্রতিযোগিতা এএফসি এশিয়ান কাপ জয় করেছে। এছাড়াও দলটি ধারাবাহিকভাব গত চারটি ফিফা বিশ্বকাপের মূল পর্বে খেলে আসছে।


title: জাপান জাতীয় ফুটবল দল

text: বর্তমানে দলটির প্রধান প্রশিক্ষক বা কোচ হচ্ছেন তাকাশি ওকাদা। তিনি এর আগেও ১৯৯৮ সালের বিশ্বকাপেও জাপানের কোচ হিসেবে দায়িত্বে ছিলেন।


title: জাপান জাতীয় ফুটবল দল

text:
খেলার তারিখ: ১৫ জুন, ২০১৩
প্রতিপক্ষ: উরুগুয়ে
প্রতিযোগিতা: ২০১৩ ফিফা কনফেডারেশন্স কাপ


title: জাপান জাতীয় ফুটবল দল

text: খেলা ও গোল সংখ্যা ১১ জুন, ২০১৩ পর্যন্ত সঠিক


title: জাপান জাতীয় ফুটবল দল

text: ইতালীয় কোচ আলবার্তো জাচ্চেরোনি ৫ জুন, ২০১৩ তারিখে ২৩-সদস্যবিশিষ্ট দলের নাম ঘোষণা করেন। এ দলটিই ২০১৪ সালের ফিফা বিশ্বকাপের যোগ্যতা নির্ধারণী - এএফসি চতুর্থ রাউন্ডের জন্য ইরাকের বিরুদ্ধে অংশ নিয়েছিল।


title: সূরা আল-কাহফ

text: আল কাহফ (আরবি ভাষায়: الكهف) মুসলমানদের ধর্মীয় গ্রন্থ কুরআনের ১৮ তম সূরার আয়াত সংখ্যা ১১০ টি এবং এর রূকুর সংখ্যা ১১ টি। আল কাহফ সূরাটি মক্কায় অবতীর্ণ হয়েছে। এই সূরায় কোরাইশদের তিনটি প্রশ্নের কথা এবং প্রশ্নের উত্তর দেওয়া হয়েছে। এই সূরায় হযরত মুসা (আঃ) এবং হযরত খিযির (আঃ) এর ঘটনাটিও বর্ণনা করা হয়েছে।


title: সূরা আল-কাহফ

text: মুসলিম, আবু দাউদ, তিরমিযী, নাসায়ী ও মুসনাদে আহমদে হযরত আবুদ্দারদা (রাঃ) থেকে বর্ণিত আছে যে, যে ব্যক্তি সূরা কাহ্‌ফের প্রথম দশ আয়াত মুখস্থ করে, সে দাজ্জালের ফেৎনা থেকে নিরাপদ থাকবে। মুসনাদে আহমদে হযরত সাহ্‌ল ইবনে মু'আযের রেওয়ায়েতে আছে যে, রসূলুল্লাহ্ (সাঃ) বলেনঃ যে ব্যক্তি সূরা কাহ্‌ফের প্রথম ও শেষ আয়াতগুলো পাঠ করে, তার জন্যে তার পা থেকে মাথা পর্যন্ত একটি নূর হয়ে যায় এবং যে ব্যক্তি সম্পূর্ণ সূরা পাঠ করে, তার জন্যে যমীন থেকে আসমান পর্যন্ত নূর হয়ে যায়।


title: সূরা আল-কাহফ

text: রূহুল-মা'আনীতে হযরত আনাস (রাঃ) -এর বর্ণিত রসূলুল্লাহ্ (সাঃ) বলেনঃ সূরা কাহফ সম্পূর্ণটুকু এক সময় নাযিল হয়েছে এবং সত্তর হাজার ফেরেশতা এর সঙ্গে আগমন করেছেন। এতে এর মাহাত্ম্য প্রকাশ পায়।


title: সূরা আল-কাহফ

text:
ইমাম ইবনে জরীর তাবারী হযরত ইবনে-আব্বাসের রেওয়ায়েতে বর্ণনা করেনঃ যখন মক্কায় রসূলুল্লাহ্ (সাঃ) -এর নবুওয়তের চর্চা শুরু হয় এবং কোরাইশরা তাতে বিব্রত বোধ করতে থাকে, তখন তারা নযর ইবনে হারেস ও ওকবা ইবনে আবী মুয়ী'তকে মদীনার ইহুদী পন্ডিতদের কাছে প্রেরণ করে। রসূলুল্লাহ্ (সাঃ) সম্পর্কে তারা কি বলে, জানার জন্যে। ইহুদী পন্ডিতরা তাদেরকে বলে দেয় যে, তোমরা তাঁকে তিনটি প্রশ্ন করো। তিনি এসব প্রশ্নের সঠিক উত্তর দিলে বুঝে নেবে যে, তিনি আল্লাহ্‌র রসূল। অন্যথায় বোঝবে, তিনি একজন বাগাড়ম্বরকারীরসূল নন।
উভয় কোরাইশী মক্কায় ফিরে এসে ভ্রাতৃসমাজকে বললঃ আমরা একটি চূড়ান্ত ফয়সালার পরিস্থিতি সৃষ্টি করে ফিরে এসেছি। অতঃপর তারা তাদেরকে ইহুদী আলেমদের কাহিনী শুনিয়ে দিল। কোরাইশরা রসূলুল্লাহ্ (সাঃ) -এর কাছে এ প্রশ্নগুলো নিয়ে হাযির হল। তিনি শুনে বললেনঃ আগামীকাল উত্তর দেব। কিন্তু তিনি ইনশাআল্লাহ্ বলতে ভুলে গেলেন। কোরাইশরা ফিরে গেল। রসূলুল্লাহ্ (সাঃ) ওহীর আলোকে জওয়াব দেবার জন্যে আল্লাহ্‌র তরফ থেকে ওহী আসার অপেহ্মায় রইলেন। কিন্তু ওয়াদা অনুয়াযী পর দিবস পর্যন্ত ওহী আগমন করল না; বরং পনের দিন এ অবস্থায় কেটে গেল। ইতিমধ্যে জিবরাঈলও এলেন না এবং কোন ওহীও নাযিল হল না। অবস্থাদৃষ্টে কোরাইশরা ঠাট্টা-বিদ্রূপ আরম্ভ করে দিল। এতে রসূলুল্লাহ্ (সাঃ) খুবই দুঃখিত ও চিন্তিত হলেন।


title: সূরা আল-কাহফ

text:
পনের দিন পর জিবরাঈল সূরা কাহফ নিয়ে অবতর করলেন। এতে ওহীর বিলম্বের কারণও বর্ণনা করে দেয়া হল যে, ভবিষ্যতে কোন কাজ করার ওয়াদা করা হলে ইনশাআল্লাহ্ বলা উচিত।
প্রথম প্রশ্নটি ছিল যুবদের সম্পর্কে। এ সূরায় যুবকদের ঘটনাও পুরোপুরি বর্ণনা করা হয়েছে। তাদেরকে "আসহাবে কাহফ" বা গুহাবাসী বলা হয়। দ্বিতীয় প্রশ্নটি ছিল পৃথিবীর পূর্ব ও পশ্চিম এবং সারা বিশ্ব সফরকারী ব্যক্তির সম্পর্কে। এ সূরায় পূর্ব ও পশ্চিমে সফরকারী যুলকারনাইনের ঘটনাও বিস্তারিত উল্লেখ করা হয়েছে। কুরআন শরীফের সূরা কাহাফের আয়াত নম্বর ৮৩-১০১ অংশে জুলকারনাইন সম্পর্কিত বর্ণনা আছে। নবী হিসেবে জুলকারনাইনের নাম উল্লেখ নেই যদিও কিন্তু তিনি নবী ছিলেন না এমনটিও বলা হয়নি। বলা হয়েছে যে, আল্লাহ তাঁকে সকল বিষয়ে পথনির্দেশ বা দিকনির্দেশ এবং/অথবা কার্যপোকরণ দিয়েছেন। তিনি এরপর দুটি পথ অনুসরণ করেন। এর মধ্যে এক পথে গিয়ে তিনি ইয়াজুজ মাজুজের হাতে অত্যাচারিত এক জাতির দেখা পান। তিনি তাদের জন্য গলিত তামার তৈরি একটি প্রাচীর বানিয়ে দেন। সূরা কাহাফ ৮৩-৮৬ নম্বর আয়াতে নিম্নরূপ বর্ণিত আছেঃ


title: সূরা আল-কাহফ

text: "তারা আপনাকে যুলকারনাইন সম্পর্কে জিজ্ঞাসা করে। বলুনঃ আমি তোমাদের কাছে তাঁর কিছু অবস্থা বর্ণনা করব। আমি তাকে পৃথিবীতে প্রতিষ্ঠিত করেছিলাম এবং প্রত্যেক বিষয়ের কার্যোপকরণ দান করেছিলাম। অতঃপর তিনি এক কার্যোপকরণ অবলম্বন করলেন।অবশেষে তিনি যখন সুর্যের অস্তাচলে পৌছলেন; তখন তিনি সুর্যকে এক পঙ্কিল জলাশয়ে অস্ত যেতে দেখলেন এবং তিনি সেখানে এক সম্প্রদায়কে দেখতে পেলেন। আমি বললাম, হে যুলকারনাইন! আপনি তাদেরকে শাস্তি দিতে পারেন অথবা তাদেরকে সদয়ভাবে গ্রহণ করতে পারেন।"


title: সূরা আল-কাহফ

text: জুলকারনইন পৃথিবীর বিভিন্ন অঞ্চল ঘুরে বেড়াতেন নির্যাতীত, বঞ্চিত, শাসকের হাতে শোসিত লোকদের মুক্তি দিতেন। কুরআনের বর্ননা অনুযায়ী অরুণাচলে, যেখান থেকে সূর্য উদিত হয় সেখানে ইয়াজুজ, মাজুজের হাত থেকে জনগণকে রক্ষা করার জন্য দেয়াল তুলে দিয়েছিলেন জুলকারণাইন। আর সে স্থানটি পাহাড়ের প্রাচীরের মাঝখানে। সূরা কাহাফের ৯৩ হতে ৯৮ নম্বর আয়াতে জুলকারনাইনের এই প্রাচীর নির্মাণের উল্লেখ আছে। পরবর্তী আয়াতের বিভিন্ন বাংলা অনুবাদে গলিত তামার উল্লেখ আছে; ইংরেজি অনুবাদে তামার স্থলে সীসার উল্লেখ আছে। জুলকারনাইন তাদের প্রতিরোধ প্রাচীর তৈরি করার জন্য উপাদান ও শ্রম সরবরাহ করতে বললেন। তারা নিজেরাই জুলকারনাইনের আদেশ মত দুই পর্বতের মাঝে শক্ত লোহার প্রাচীর বা দ্বার তৈরি করে। এবং তৃতীয় প্রশ্নটি ছিল "রূহু" সম্পর্কে। তারও জওবাব দেওয়া হয়েছে। কিন্তু রূহু সম্পর্কিত প্রশ্নের জওবাব সংহ্মেপে দেয়াই সমীচীন ছিল। তাই সূরা বনী-ইসরাঈলের শেষে আলাদাভাবে বর্ণনা করা হয়েছে এবং এ কারণেই সূরা কাহফকে সূরা বনী-ইসরাঈলের পরে স্থান দেয়া হয়েছে।


title: চিলি জাতীয় ফুটবল দল

text: চিলি জাতীয় ফুটবল দল হচ্ছে আন্তর্জাতিক ফুটবলে চিলির প্রতিনিধি। ১৮৯৫ সালে প্রতিষ্ঠিত চিলীয় ফুটবল সংস্থা ফেদেরাসিওন দে ফুটবল দে চিলি হচ্ছে এই দলটির নিয়ন্ত্রক সংস্থা। এখন পর্যন্ত দলটি ৭ বার ফিফা বিশ্বকাপে অংশগ্রহণ করেছে। ১৯৬২ সালে চিলি বিশ্বকাপ ফুটবল আয়োজন করেছিলো। সেবার চিলি বিশ্বকাপে তাদের সর্বোচ্চ সাফল্য তৃতীয় স্থান অধিকার করে। ১৯৮০-এর দশক থেকে দলটি সাধারণ "লা রোজা" নামে পরিচিত।


title: চিলি জাতীয় ফুটবল দল

text: ফেদেরাসিওন দে ফুটবল দে চিলি হচ্ছে দক্ষিণ আমেরিকার দ্বিতীয় প্রাচীন ফুটবল ফেডারেশন। এর ইতিহাস প্রায় ১০০ বছরেরও বেশি পুরোনো। চিলির বন্দর নগরী ভ্যালপারাইসোতে ১৯ জুন, ১৮৯৫ সালে সংস্থাটি প্রতিষ্ঠিত হয়। ডেভিড স্কট ছিলেন প্রতিষ্ঠানটির প্রথম প্রেসিডেন্ট।


title: চিলি জাতীয় ফুটবল দল

text: আর্জেন্টিনা, ব্রাজিল, ও উরুগুয়ের সাথে চিলি হচ্ছে কনমেবলের প্রথম চার গোড়াপত্তনকারী সদস্য দেশ। এই চারটি জাতীয় ফুটবল সংস্থা মিলেই ১৯১৬ সালের ৯ জুলাই দক্ষিণ আমেরিকান ফুটবল সংস্থার গোড়াপত্তন করে। এছাড় এই তিন দেশের সাথেই চিলি এই অঞ্চলের প্রথম আঞ্চলিক ফুটবল প্রতিযোগিতা সাউথ আমেরিকান চ্যাম্পিয়নশিপে অংশ নেয়, পরবর্তীতে যার নাম হয় কোপা আমেরিকা।


title: স্লোভাকিয়া জাতীয় ফুটবল দল

text: স্লোভাকিয়া জাতীয় ফুটবল দল হচ্ছে আন্তর্জাতিক ফুটবলে স্লোভাকিয়ার প্রতিনিধি। এটি নিয়ন্ত্রণ করে স্লোভাক ফুটবল অ্যাসোসিয়েশন। চেকোস্লোভাকিয়া দেশটি ভেঙে স্লোভাকিয়া নামে নতুন একটি দেশ প্রতিষ্ঠার পর স্লোভাকিয়া ফুটবল অ্যাসোসিয়েশন প্রতিষ্ঠিত হয় ১৯৯৩ সালে। ঐ বছরই দেশটি একই সাথে ফিফা ও উয়েফার সদস্যপদ লাভ করে। স্বাধীন দেশ প্রতিষ্ঠার পর ২০১০ ফিফা বিশ্বকাপেই স্লোভাকিয়া প্রথমবারের মতো একক দল হিসেবে বিশ্বকাপে অংশগ্রহণ করেছে। এছাড়া গ্রুপ পর্বে বর্তমান শিরোপাধারী দল ইতালিকে ৩ - ১ গোলে পরাজিত করে তারা দ্বিতীয় পর্বেও উত্তীর্ণ হয়েছে।


title: স্লোভাকিয়া জাতীয় ফুটবল দল

text: স্লোভাক প্রজাতন্ত্রের (১৯৩৯-১৯৪৫) প্রথম আনুষ্ঠানিক খেলাটি অনুষ্ঠিত হয়েছিলো ১৯৩৯ সালের ২৭ আগস্ট জার্মানির বিপক্ষে। স্লোভাকিয়া ঐ খেলায় ২ - ০ গোলে জয়লাভ করেছিলো। দ্বিতীয় বিশ্বযুদ্ধের পর দলটি চেকোস্লোভাকিয়া জাতীয় ফুটবল দলের আওতায় একীকৃত হয়। এরপর পরবর্তী ৫০ বছরে স্লোভাকিয়া একক দেশ হিসেবে কোনো ফুটবল খেলায় অংশ নেয়নি। এসমগুলোতে বেশ কয়েকজন বিখ্যাত ফুটবল খেলোয়াড় চেকোস্লোভাক দলে খেলতেন। এর মধ্যে ১৯৭৬ সালে ইউরো চ্যাম্পিয়নশিপ জয়ী চেকোস্লোভাকিয়া দলের বেশিরভাগ খেলোয়াড়ই ছিলেন স্লোভাক।


title: স্লোভাকিয়া জাতীয় ফুটবল দল

text: ১৯৯৪ সালের ২ ফেব্রুয়ারি স্লোভাকিয়া প্রথম বারের মতো একক দেশ হিসেবে আনুষ্ঠানিকভাবে ফুটবল খেলায় অংশ নেয়। দুবাইয়ে সংযুক্ত আরব আমিরাতের বিরুদ্ধে তারা সেই খেলায় ১ - ০ গোলে জয়লাভ করে। স্লোভাকিয়ার মাটিতে তাদের প্রথম খেলায় তারা ক্রোয়েশিয়ার কাছে ৪ - ১ গোলে পরাজিত হয়। খেলাটি অনুষ্ঠিত হয়েছিলো ১৯৯৪ সালের ২০ এপ্রিল, স্লোভাকিয়া রাজধানী ব্রাতিস্লাভায়।


title: মার্কিন যুক্তরাষ্ট্র জাতীয় পুরুষ ফুটবল দল

text: মার্কিন যুক্তরাষ্ট্র জাতীয় পুরুষ দল হচ্ছে আন্তর্জাতিক ফুটবলে মার্কিন যুক্তরাষ্ট্রের প্রতিনিধি। যুক্তরাষ্ট্রে ফুটবল সকার () নামে পরিচিত, তাই দলটির মূল ইংরেজি নাম হচ্ছে । ইউনাইটেড স্টেটস সকার ফেডারেশন হচ্ছে দলটির নিয়ন্ত্রক সংস্থা। যদিও ফুটবল মার্কিন ক্রীড়া সংস্কৃতিতে খুব জনপ্রিয় কোনো খেলা নয়, কিন্তু ১৯৭০-এর দশক থেকে খেলাটি ধারাবাহিকভাবে জনপ্রিয়তা বৃদ্ধি করে চলেছে।


text: বর্তমানের ফিফা বিশ্ব র‌্যাংকিং অনুসারে দলটির অবস্থান ১৪তম, এবং উত্তর আমেরিকায় (কনকাসেফ) ১ম। দলটি ধারাবাহিকভাবে গত ছয়টি বিশ্বকাপে অংশগ্রহণ করে আসছে। এর মধ্যে ১৯৯৪ সালে দলটি এককভাবে ফিফা বিশ্বকাপ আয়োজন করে।


text: ফিফা বিশ্বকাপে দলটির সর্বোচ্চ সাফল্য আসে ১৯৩০ সালে, এর প্রথমবারের মতো অংশ নেওয়া বিশ্বকাপে। সেবার দলটি তৃতীয় স্থান অধিকার করে। তার পর দলটি ১৯৯৫ সালে কোপা আমেরিকা ফুটবল প্রতিযোগিতায় চতুর্থ স্থান অধিকার করে। এছাড়াও দলটি ২০০২ বিশ্বকাপের কোয়ার্টার ফাইনাল]] পর্যন্ত খেলেছে। ২০০৯ সালের ফিফা কনফেডারেশন্স কাপে দলটি রানার্স-আপ হওয়ার যোগ্যতা অর্জন করে। এখন পর্যন্ত দলটি ১০ বারের মধ্যে মোট ৪ বার উত্তর আমেরিকার আঞ্চলিক ফুটবল টুর্নামেন্ট কনকাসেফ গোল্ড কাপ শিরোপা অর্জন করেছে। দ্বিতীয় সর্বোচ্চ স্থানে রয়েছে ।


title: দক্ষিণ কোরিয়া জাতীয় ফুটবল দল

text: দক্ষিণ কোরিয়া জাতীয় ফুটবল দল হল আন্তর্জাতিক ফুটবলে দক্ষিণ কোরিয়ার প্রতিনিধি। দলটি ফিফার কাছে কোরিয়া প্রজাতন্ত্র নামে পরিচিত।


title: দক্ষিণ কোরিয়া জাতীয় ফুটবল দল

text: দক্ষিণ কোরিয়া এখন পর্যন্ত আট বার ফিফা বিশ্বকাপের চূড়ান্ত পর্বে অংশগ্রহণ করেছে। সেই সাথে এই দলটিই এশিয়ার একমাত্র দল যারা বিশ্বকাপের সেমি ফাইনালে উত্তীর্ণ হওয়ার যোগ্যতা অর্জন করেছে। দক্ষিণ কোরিয়া ও জাপানের যৌথ উদ্যোগে আয়োজিত ২০০২ সালের বিশ্বকাপে দলটি এই গৌরব অর্জন করে। দক্ষিণ কোরিয়া একই সাথে এশিয়ার সবচেয়ে সফলতম একটি জাতীয় ফুটবল দল। দক্ষিণ আফ্রিকায় আয়োজিত ২০১০ ফিফা বিশ্বকাপে দলটি একমাত্র এশীয় দল যারা বাছাই পর্বে কোনো খেলায় না হেরেই বিশ্বকাপের চূড়ান্ত পর্বে খেলার যোগ্যতা অর্জন করেছে। এছাড়াও দলটি এএফসি এশিয়ান কাপের প্রথম দুই আসরের শিরোপাধারী।


title: দক্ষিণ কোরিয়া জাতীয় ফুটবল দল

text: দক্ষিণ কোরিয়া এশিয়ার অন্যতম ফুটবল পরাশক্তি হিসেবে বিবেচিত। এশিয়ার বেশ কয়েকটি সম্মান জনক ফুটবল প্রতিযোগিতার শিরোপা জয় করেছে দলটি। এর মধ্যে আছে প্রথম দুইবারে এশিয়ান কাপ জয়। এছাড়াও দক্ষিণ কোরিয়াই এশিয়ার একমাত্র দল যারা ১৯৮৬ সালের বিশ্বকাপ থেকে ধারাবাহিকভাবে ফিফা বিশ্বকাপের চূড়ান্ত পর্বে খেলে আসছে।


title: দক্ষিণ কোরিয়া জাতীয় ফুটবল দল

text: ১৯৫৪ সালে দলটির প্রথম বিশ্বকাপ প্রতিযোগিতায় তারা হাঙ্গেরি ও তুরস্কের বিপক্ষে দুটি খেলা অংশ নেয়। দুটি খেলাতেই তারা যথাক্রমে ৯–০ ও ৭–০ গোলে পরাজিত হয়। এরপর ৩২ বছর পরে তারা আবার বিশ্বকাপের চূড়ান্ত পর্বে খেলার সুযোগ পায়। মেক্সিকোতে অনুষ্ঠিত ১৯৮৬ সালের বিশ্বকাপে তারা দ্বিতীয় বারের মতো অংশ নেয়। এবার তারা তুলনামূলকভাবে ভালো করে। প্রথম খেলায় তারা আর্জেন্টিনার সাথে ৩–১ গোলে পরাজিত হয়, দ্বিতীয় খেলায় বুলগেরিয়ার সাথে ১–১ গোলে ড্র করে, এবং তৃতীয় খেলায় ইতালির সাথে ৩–২ গোলে পরাজিত হয়।


title: দক্ষিণ কোরিয়া জাতীয় ফুটবল দল

text: ২০০২ সালের ফিফা বিশ্বকাপে অংশগ্রহণের আগ পর্যন্ত দলটি বিশ্বকাপের কোনো খেলায় জয়লাভ করতে পারেনি। সেবার দক্ষিণ কোরিয়া, জাপানের সাথে যৌথভাবে নিজেদের মাটিতে বিশ্বকাপ আয়োজন করেছিলো।


title: শিলং লাজং ফুটবল ক্লাব

text: শিলং লাজং এফ সি ভারতের শিলং শহরের একটি ফুটবল দল। ১৯৮৩ সালে স্থাপিত হওয়া এই দল, ২০০৯-১০ সালে উত্তর-পূর্ব ভারতের প্রথম দল হিসেবে আই-লিগ প্রথম ডিভিশনে প্রতিদ্বন্দিতা করেছিল এবং ফেডারেশন কাপে দ্বিতীয় স্থান লাভ করে। ২০১০-১১ সালে, এই দলটি আই-লিগ দ্বিতীয় ডিভিশনে খেলবে।


title: ডলুরা গণকবর

text: ডলুরা গণকবর ১৯৭১ সালে বাংলাদেশের স্বাধীনতা যুদ্ধে নিহত আটচল্লিশজন শহীদ মুক্তিযোদ্ধার গণসমাধি। ডলুরা সুনামগঞ্জ জেলার অন্তর্গত, মেঘালয় সীমান্তবর্তী গারো আদিবাসী-অধ্যুষিত একটি গ্রাম।


title: ডলুরা গণকবর

text: সুনামগঞ্জে ১৯৭১ সালে মার্চের পর থেকেই যুদ্ধ শুরু হয়। ২৫ মার্চ ঢাকায় পাকিস্তানি সেনাবাহিনীর আক্রমণের পর অনেক মানুষ ঢাকা শহর ত্যাগ করে তাদের গ্রামের বাড়িতে নিরাপদ আশ্রয়ের সন্ধানে ফিরতে শুরু করেন। অনেকে সীমান্ত পেরিয়ে আরও নিরাপদ জায়গার খোঁজে চলে যায় শরণার্থী শিবিরে। অনেকে সীমান্ত পেরিয়ে মুক্তিযোদ্ধা ট্রেনিং ক্যাম্পে যোগ দেন এবং প্রশিক্ষণ নিয়ে ফিরে এসে যুদ্ধে ঝাঁপিয়ে পড়েন। ডলুরা সীমান্তবর্তী গ্রাম হওয়ায় এবং মেঘালয়ে যাওয়ার জন্য যোগাযোগব্যবস্থা ভালো থাকায় প্রতিদিনই বিপুলসংখ্যক মানুষ এ পথে আসতে থাকে। সিলেটের এম সি কলেজ, ময়মনসিংহের আনন্দ মোহন কলেজ, ভৈরব কলেজসহ বিভিন্ন কলেজের ছাত্ররা এ পথে সীমান্ত পার হওয়ার জন্য আসত মুক্তিযোদ্ধা হতে। তাই কৌশলগত কারণে এ জায়গাটা ছিল পাকিস্তানি বাহিনীর কাছে অত্যন্ত গুরুত্বপূর্ণ। সে জন্য তারা সুরমা নদীর এ পারে ক্যাম্প স্থাপন করে ভারতগামী লোকদের আসা প্রতিরোধের চেষ্টা করে। তবুও বাঙালি তরুণেরা বিভিন্ন ঘুরপথে ঝুঁকি নিয়ে আসতে থাকে। এরপর এক পর্যায়ে ডলুরা ও তার পার্শ্ববর্তী এলাকায় মুক্তিযোদ্ধাদের সাথে পাকিস্তানি বাহিনীর সম্মুখযুদ্ধ শুরু হয়। এতে অনেক মুক্তিযোদ্ধা প্রাণ হারান। তাঁদের শবদেহগুলো গ্রামবাসী ও সহযোদ্ধারা এই ডলুরা সীমান্তে এনে সমাহিত করেন। মো. মন্তাজ মিয়া, মো. রহিম বখত, মো. ধনু মিয়া, মো. কেন্তু মিয়া, অধর দাস, কবীন্দ্র নাথ—এমন অনেক মুক্তিযোদ্ধাকে এখানে সমাহিত করা হয়। যাঁদের পরিচয় পাওয়া গেছে, নামফলকে শুধু সেই আটচল্লিশজনের নামই আছে। ফলকে নাম নেই, এমন অনেক মুক্তিযোদ্ধাও এখানে সমাহিত আছেন বলে স্থানীয়রা জানান। ৫ নম্বর সেক্টরের মুক্তিযোদ্ধা সম্মিলনীর সৌজন্যে স্বাধীনতাসংগ্রামের শহীদদের স্মরণে সেখানে গড়ে উঠেছে ডলুরার পবিত্রভূমি।


title: রবি (মোবাইল ফোন কোম্পানি)

text: রবি আজিয়াটা লিমিটেড, ডিবিএ রবি (বাংলা: রবি), বাংলাদেশের দ্বিতীয় বৃহত্তম মোবাইল নেটওয়ার্ক অপারেটর। এটি মালয়েশিয়ার আজিয়াটা গ্রুপ বেরহাদ, ভারতের ভারতী এয়ারটেল লিমিটেড এবং জাপানের এনটিটি ডকোমো ইনক এর মধ্যে যৌথ উদ্যোগ। এশিয়াতে মালয়েশিয়া ৬৮.৭% নিয়ন্ত্রিত অংশীদারিত্ব রয়েছে, ভারতীয় এয়ারটেল ২৫% এবং অবশিষ্ট ৬.৩% জাপানের এনটিটি ডোকোমোর রয়েছে।


title: রবি (মোবাইল ফোন কোম্পানি)

text: ১৬ নভেম্বর, ২০১৬ তারিখে রবি আজিয়াটা লিমিটেডের মার্জড কোম্পানির অপারেশন শুরু হওয়ার সাথে সাথে বাংলাদেশের টেলিকম সেক্টরের প্রথম বিলটি কার্যকর হয়। রবি এবং এয়ারটেলের বিনিময়ের পর, বর্তমানে বিযুক্ত কোম্পানিটি রবি আজিয়াটা লিমিটেড নামে পরিচিত। সফলভাবে বিলটি প্রক্রিয়া সম্পন্ন করার পর, রবি বাংলাদেশে দ্বিতীয় বৃহত্তম মোবাইল ফোন অপারেটর হিসাবে আবির্ভূত হয়েছে। একত্রিত কোম্পানী দেশব্যাপী নেটওয়ার্ক কভারেজ আছে।


title: রবি (মোবাইল ফোন কোম্পানি)

text: রবি প্রথম ১৯৯৭ সালে টেলিকম মালয়েশিয়া ইন্টারন্যাশনাল (বাংলাদেশ) নামে ব্র্যান্ড নাম 'একটেল' নামে অপারেশন শুরু করেন। ২০১০ সালে কোম্পানিটি রবিতে পুনরায় ব্র্যান্ডেড হয় এবং কোম্পানিটি এর নাম পরিবর্তন করে রবি আজিয়াটা লিমিটেড। নভেম্বর ২০১৬ অনুযায়ী, রবি আজিয়াটা তার মোবাইল পরিষেবাগুলির জন্য দুটি ব্র্যান্ড 'রবি' এবং 'এয়ারটেল' ব্যবহার করে। রবি আজিয়াটা একটি স্বাধীন পণ্য ব্র্যান্ড হিসেবে 'এয়ারটেল'।


title: রবি (মোবাইল ফোন কোম্পানি)

text: জি.এস.এম/জি.পি.আর.এস ব্যান্ড ৯০০ মেগাহার্টজ। রবি'র রয়েছে বিশ্বের ১৭০টি দেশের ৪০০ মোবাইল ফোন অপারেটরের সাথে রোমিং ব্যবস্থা। এটি বাংলাদেশে প্রথম জিপিআরএস ব্যবস্থা চালু করে। রবি ব্যবহার করে জিএসএম ৯০০/১৮০০ মেগাহার্টজ।বর্তমানে দেশের ৬৪ টি জেলার মধ্যে মোবাইল ফোন সেবা প্রদানের জন্য অনুমোদিত ৬৪ টি জেলাতেই রবির এর নেটওয়ার্ক রয়েছে। বর্তমানে এটি ৪.৫জি ইন্টারনেট সেবা দেয়া শুরু করেছে।


title: রবি (মোবাইল ফোন কোম্পানি)

text: রবি আজিয়াটা লিমিটেড টেলিকম মালয়েশিয়া এবং এ কে খান এবং কোম্পানির মধ্যে একটি যৌথ উদ্যোগ কোম্পানি হিসাবে শুরু হয়। এটি পূর্বে টেলিকম মালয়েশিয়া ইন্টারন্যাশনাল বাংলাদেশ লিমিটেড নামে পরিচিত ছিল, ১৯৯৭ সালে ব্র্যান্ড নাম 'একটেল' নামে বাংলাদেশকে অপারেশন শুরু করে। ২০০৮ সালে, এ কে খান এবং কোম্পানি ৩৫০ মিলিয়ন মার্কিন ডলারের জাপানের এনটিটি ডকোমোতে ৩০% অংশীদারি বিক্রি করে ব্যবসাটি বন্ধ করে দেয়।


title: রবি (মোবাইল ফোন কোম্পানি)

text: ২৮ শে মার্চ, ২০১০ তারিখে, 'একটেল' কে 'রবি' হিসাবে পুনরায় প্রকাশ করা হয় যার মানে বাংলাতে সূর্য। এটি প্যারেন্ট কোম্পানী আজিয়াটা গ্রুপের লোগোও গ্রহণ করে যা নিজে ২০০৯ সালে একটি বড় রিব্রান্ডিংয়ের মধ্য দিয়েও চলে। ২০১৩ সালে পাঁচ বছর ধরে উপস্থিত থাকার পরে ডকোমো ৯% নেওয়ার জন্য আজিয়াটাতে তার মালিকানা ৮% ছাড়িয়েছিল।


title: রবি (মোবাইল ফোন কোম্পানি)

text: ২৮ জানুয়ারি ২০১৬ তারিখে, ঘোষণা করা হয়েছিল যে রবি আজিয়াটা এবং এয়ারটেল বাংলাদেশ ২০১১ সালের মধ্যে একত্রিত হবে। সংযুক্ত নেটওয়ার্কটি রবি নামে পরিচিত হবে, যা উভয় নেটওয়ার্কে মিলিত ৪০ মিলিয়ন গ্রাহককে সেবা দেবে। আজিয়াটা গ্রুপের ৬৮.৩ ভাগ শেয়ার হবে, ভারতী গ্রুপের ২৫% শেয়ার হবে। অবশিষ্ট শেয়ার এনটিটি ডকোমো মালিকানাধীন থাকবে। শেষ পর্যন্ত রবি এবং এয়ারটেলটি ১৬ নভেম্বর ২০১৬ এ একত্রিত হয়েছিল এবং রবি সেটিকে একত্রিত কোম্পানির রূপে বহন করেছিল।


title: রবি (মোবাইল ফোন কোম্পানি)

text: রবি গ্রাহকদেরকে নিচের নিয়মে নম্বর প্রদান করে থাকেঃ


title: রবি (মোবাইল ফোন কোম্পানি)

text:
যেখানে
+৮৮০ বাংলাদেশের আন্তর্জাতিক কোড। (+৮৮০) ১৮ ও ১৬ রবি গ্রাহকদের জন্য সরকারের নির্ধারিত কোড। ৮ ডিজিটের N N N N N N N N হল গ্রাহকের নম্বর।


title: রবি (মোবাইল ফোন কোম্পানি)

text: ঢাকা আন্তর্জাতিক বিমানবন্দরে রবি'র ৩২ টি ওয়াক ইন সেন্টার (ডাব্লুআইসি) এবং ১ এসএসডি (সেলস অ্যান্ড সমর্থন ডেস্ক) রয়েছে। গ্রাহক সেবা বাংলাদেশে স্থানীয় ও শহরগুলির মাধ্যমে পাওয়া যেতে পারে।


title: রবি (মোবাইল ফোন কোম্পানি)

text: এছাড়াও তারা বাংলাদেশে সবার আগে সবচেয়ে বেশি এলাকাতে ৪জি ইন্টারনেট সেবা দিয়ে এক রেকর্ড করেছে।


title: রবি (মোবাইল ফোন কোম্পানি)

text: প্রাতিষ্ঠানিক ওয়েবসাইট


title: ২০১৪ ফিফা বিশ্বকাপ

text: ২০১৪ ফিফা বিশ্বকাপ () হচ্ছে ফিফা বিশ্বকাপের ২০তম আসর। এটি একটি আন্তর্জাতিক ফুটবল প্রতিযোগিতা যা দক্ষিণ আমেরিকার সর্ববৃহৎ দেশ ব্রাজিলে ২০১৪ সালের ১৩ জুন থেকে ১৩ জুলাই পর্যন্ত অনুষ্ঠিত হয়েছে।


title: ২০১৪ ফিফা বিশ্বকাপ

text: ১৯৫০ সালের বিশ্বকাপের পর এটি হচ্ছে ব্রাজিলের আয়োজিত দ্বিতীয় বিশ্বকাপ। সেই সাথে মেক্সিকো, ইতালি, ফ্রান্স এবং জার্মানির পর ব্রাজিল হচ্ছে পঞ্চম দেশ যারা প্রত্যেকে দুইবার করে বিশ্বকাপ আয়োজন করেছে। এছাড়াও ১৯৯৪ সালে মার্কিন যুক্তরাষ্ট্রে বিশ্বকাপ আয়োজনের পর এটি হবে আমেরিকা মহাদেশে আয়োজিত প্রথম বিশ্বকাপ। সেই সাথে ১৯৭৮ সালে আর্জেন্টিনায় আয়োজিত বিশ্বকাপের পর দক্ষিণ আমেরিকায় আয়োজিত প্রথম বিশ্বকাপ। এই বিশ্বকাপেই ব্রাজিল প্রতি আট বছর পর পর ইউরোপে বিশ্বকাপ আয়োজনের প্রচলিত ঐতিহ্য ভঙ্গ করেছে।


title: ২০১৪ ফিফা বিশ্বকাপ

text: ১৯৩০ সালের প্রথম বিশ্বকাপ থেকে এখন পর্যন্ত চ্যাম্পিয়ন হওয়া সবকয়টি দলই এবারের বিশ্বকাপে অংশগ্রহনের সুযোগ পেয়েছে। এখন পর্যন্ত দক্ষিণ আমেরিকায় ৪ বার বিশ্বকাপ অনুষ্ঠিত হয়েছে যার সবকয়টিই জিতেছে দক্ষিণ আমেরিকান কোন দল।


title: ২০১৪ ফিফা বিশ্বকাপ

text: ফিফা পর্যায়ক্রমিকভাবে মহাদেশভিত্তিক ২০১৪ সালের স্বাগতিক দেশের জন্যে দক্ষিণ আমেরিকাকে পূর্ব নির্ধারিত করেছিল। ফিফা পূর্বেই পর্যায়ক্রমিকভিত্তিতে স্বাগতিক দেশ নির্ধারণের জন্যে পদক্ষেপ গ্রহণ করে। কিন্তু ২০১৪ সালের পর এ সিদ্ধান্ত বলবৎ হবে না বলে ঘোষণা করে।


title: ২০১৪ ফিফা বিশ্বকাপ

text: কলম্বিয়া ২০১৪ সালের জন্যে স্বাগতিক দেশ হবার আগ্রহ প্রকাশ করেছিল কিন্তু প্রার্থীতা প্রত্যাহার করে। কোরিয়া-জাপানের সফলভাবে বিশ্বকাপ সমাপণের পর চিলি এবং আর্জেন্টিনাও যৌথভাবে স্বাগতিক দেশ হবার জন্যে কিছুটা আগ্রহ প্রকাশ করেছিল; কিন্তু যৌথ ডাক প্রক্রিয়া অগ্রহণযোগ্য হওয়ায় তা বাতিল হয়ে যায়। ব্রাজিলও স্বাগতিক দেশ হবার জন্যে আগ্রহ প্রকাশ করে। দক্ষিণ আমেরিকার ফুটবল ফেডারেশন কনমেবল ব্রাজিলকে স্বাগতিক হবার জন্যে সমর্থন ব্যক্ত করে। ফলে ব্রাজিল একমাত্র দেশ হিসেবে আনুষ্ঠানিকভাবে কনমেবলের মাধ্যমে ডিসেম্বর, ২০০৬ সালে ডাক প্রক্রিয়াকে সুষ্ঠুভাবে সমাপণের জন্যে প্রস্তাবনা পাঠায়। ঐ সময়ে কলম্বিয়া, চিলি এবং আর্জেন্টিনা প্রার্থীতা প্রত্যাহার করে ফেলে। ভেনেজুয়েলা ডাকে অংশগ্রহণ করেনি।


title: ২০১৪ ফিফা বিশ্বকাপ

text: এরফলে ব্রাজিল প্রথমবারের মতো প্রতিপক্ষবিহীন অবস্থায় ডাক প্রক্রিয়ায় জয়লাভ করে। ৩০ অক্টোবর, ২০০৭ সালে ফিফা নির্বাহী পরিষদ স্বাগতিক দেশ হিসেবে ব্রাজিলের নাম ঘোষণা করে।


title: ২০১৪ ফিফা বিশ্বকাপ

text: ২০১১ সালের ৩০ জুলাই রিও দি জেনিরোর মারিনা দা গ্লোরিয়ায় ২০১৪ বিশ্বকাপ বাছাইপর্বের ড্র অনুষ্ঠিত হয়। আয়োজক দেশ হিসেবে, ব্রাজিল সরাসরি বিশ্বকাপে খেলার সুযোগ পায়।


title: ২০১৪ ফিফা বিশ্বকাপ

text: ২০৮টি ফিফা জাতীয় দলের মধ্যে ২০৩টি দল বাছাইপর্বে অংশগ্রহন করে, যা শুরু হয় ২০১১ সালের ১৫ জুন থেকে এবং শেষ হয় ২০১৩ সালের ২০ নভেম্বর। ২০১০ বিশ্বকাপে অংশগ্রহনকারী ৩২টি দেশের মধ্যে ২৪টি দেশ ২০১৪ বিশ্বকাপে অংশগ্রহনের সুযোগ পায়। এবারই প্রথমবারের মত বিশ্বকাপে অংশগ্রহনের সুযোগ পায় বসনিয়া ও হার্জেগোভিনা। এই বিশ্বকাপে অংশগ্রহন করতে ব্যর্থ দেশগুলোর মধ্যে র‍্যাংকিং এ সবচেয়ে উপরে অবস্থানকারী দেশ ইউক্রেন (১৮)। ওএফসি অঞ্চল থেকে কোন দল ২০১৪ বিশ্বকাপের মূলপর্বে অংশগ্রহনের সুযোগ পায়নি।


title: ২০১৪ ফিফা বিশ্বকাপ

text:
নিচের ৩২টি দল বিশ্বকাপের মূলপর্বে অংশগ্রহনের সুযোগ পেয়েছে। নিচে দলগুলোকে প্রতিযোগিতা পূর্ব র‍্যাংকিংসহ দেখানো হয়েছে।
২০১৪ বিশ্বকাপের চূড়ান্ত ড্র অনুষ্ঠিত হয় ২০১৩ সালের ৬ ডিসেম্বর বাইয়ার মাতা দি সাঁও জোয়াঁও এর কোস্তা দো সাউইপে রিসর্টে। স্থানীয় সময় ১৩:০০ ()। চূড়ান্ত ড্রয়ের প্রস্তুতি হিসেবে, বাছাইপর্বে উত্তীর্ণ ৩২টি দলকে চারটি পাত্রে ভাগ করা হয়। প্রত্যেক পাত্রে রয়েছে আটটি করে দল। র‍্যাংকিং এর শীর্ষ সাতটি দলকে আয়োজক ব্রাজিলের সাথে একই পাত্রে রাখা হয়েছে।


title: ২০১৪ ফিফা বিশ্বকাপ

text: পূর্বেকার প্রতিযোগিতার মত ফিফা এমনভাবে গ্রুপ তৈরি করে যেন উয়েফা ব্যতীত একই কনফেডারেশনের দুইটি দল একই গ্রুপে না পড়ে। একটি গ্রুপে সর্বোচ্চ দুইটি উয়েফার দল থাকতে পারে। পাত্রগুলোতে বিভিন্ন অঞ্চলের দলগুলোর সংখ্যা অসম হওয়ার কারণে, দলগুলো আটটি গ্রুপে ভাগ করতে ড্রয়ের জন্য অতিরিক্ত কিছু পদ্ধতি প্রয়োগ করা হয়।


title: ২০১৪ ফিফা বিশ্বকাপ

text: ২০১০ বিশ্বকাপের মত ২০১৪ বিশ্বকাপেরও প্রতিটি স্কোয়াড ২৩ সদস্য বিশিষ্ট (তিনজন গোলরক্ষক আবশ্যক)। অংশগ্রহনকারী প্রত্যেকটি দেশকে প্রতিযোগিতা শুরুর কমপক্ষে ১০ দিন পূর্বে স্কোয়াড ঘোষণা করে। ইনজুরি আক্রান্ত খেলোয়াড়দের প্রতিস্থাপনে বৈধতা রয়েছে, তবে তা তাদের প্রথম খেলা শুরুর ২৪ ঘন্টা পূর্বে করতে হবে।


title: ২০১৪ ফিফা বিশ্বকাপ

text: ২০১৩ সালের মার্চে, ৫২ জন সম্ভাব্য রেফারির তালিকা প্রকাশ করে এবং তাদের প্রত্যেকের সাথে ২ জন করে সহকারী রেফারিকে তালিকায় রাখা হয়। ২০১৪ সালের ১৪ জানুয়ারী, ফিফার রেফারি কমিটি ২৫ জন রেফারি এবং তাদের সাথে ২ জন করে সহকারী রেফারিকে নির্বাচিত করে।


title: ২০১৪ ফিফা বিশ্বকাপ

text: আঠারোটি শহরকে বিশ্বকাপের সম্ভাব্য আয়োজক শহর হিসেবে উপস্থাপন করা হয়: বেলেম, বেলো অরিজন্ঠ, ব্রাজিলিয়া, কাম্পো গ্রান্দে, কুইয়াবা, কুরিতিবা, ফ্লোরিয়ানোপোলিস, ফর্তালিজা, গোইয়ানিয়া, মাসেইও, মানাউশ, নাতাল, পোর্তো আলেগ্রে, রেসিফি, রিও ব্রাঙ্কো, রিউ দি জানেইরু, সালভাদোর এবং সাঁউ পাউলু.


title: ২০১৪ ফিফা বিশ্বকাপ

text: ফিফা প্রস্তাব দেয় যে একাধিক শহরে দুইটি স্টেডিয়াম ব্যবহার করা যাবে না এবং আয়োজক শহরের সংখ্যা হতে হবে আট থেকে দশটি। অবশ্য, ব্রাজিলীয় ফুটবল কনফেডারেশনের তত্‍কালীন প্রধান রিকার্দো তেইশেইরা পুরো দেশের স্বার্থের জন্য বারোটি স্টেডিয়াম ব্যবহারের প্রস্তাব দেয়। যা ২০০৮ সালের ডিসেম্বর ফিফা কর্তৃক গৃহীত হয়।


title: ২০১৪ ফিফা বিশ্বকাপ

text: ২০০৯ সালের ৩১ মে, বারোটি আয়োজক শহরের নাম ঘোষণা করা হয়। বেলেম, কাম্পো গ্রান্দে, ফ্লোরিয়ানাপোলিস, গোইয়ানিয়া এবং রিও ব্রাঙ্কোকে বাতিল করা হয়। ২০০৯ সালের জানুয়ারিতে, মাসেইও তাদের প্রর্থীতা বাতিল করে। নির্বাচিত বারোটি শহর ব্রাজিলের বারোটি প্রদেশের রাজধানী, যা ব্রাজিলের সমস্ত প্রধান অঞ্চলগুলোকে অন্তর্ভুক্ত করে। এর ফলে প্রতিযোগিতা চলাকালে দলগুলোর দীর্ঘ ভ্রমণের প্রয়োজনীয়তা দেখা দেবে।


title: ২০১৪ ফিফা বিশ্বকাপ

text: প্রায় ৩.৪৭ বিলিয়ন মার্কিন ডলার স্টেডিয়াম প্রকল্পগুলোর পেছনে ব্যয় করা হয়েছে। আয়োজক শহরগুলোর মধ্যে পাঁচটি শহরে বিশ্বকাপের জন্য বিশেষভাবে নতুন স্টেডিয়াম নির্মাণ করা হয়। রাজধানী ব্রাজিলিয়ার এস্তাদিও ন্যাশিওন্যাল মানে গারিঞ্চা ভেঙ্গে ফেলে নতুন করে তৈরি করা হয় এবং অপর ছয়টি স্টেডিয়ামের ব্যাপকভাবে উন্নয়ন করা হয়। রিউ দি জানেইরুতে অবস্থিত এস্তাদিও দো মারাকানা বারোটি স্টেডিয়ামের মধ্যে সবচেয়ে বড়। যা একটি বিশ্বকাপ ফাইনালের জন্য সর্বোচ্চ দর্শক উপস্থিতির রেকর্ড বহন করে (১৯৯,৮৫৪)। এই স্টেডিয়ামেই প্রতিযোগিতার ফাইনাল খেলাটি অনুষ্ঠিত হবে। সিবিএফ এর মূল উদ্দেশ্য ছিল উদ্বোধনী খেলাটি সাঁউ পাউলুর এস্তাদিও দো মরুম্বিতে আয়োজন করার, কিন্তু ২০১০ সালে তাদের পরিকল্পনা ভেস্তে যায়, যখন প্রয়োজনীয় উন্নয়নের জন্য তারা আর্থিক নিশ্চয়তা প্রদানে ব্যর্থ হয়। উদ্বোধনী খেলার জন্য বেছে নেওয়া হয় অ্যারেনা করিন্থিয়ান্স স্টেডিয়ামটিকে।


title: ২০১৪ ফিফা বিশ্বকাপ

text: প্রথম নতুন স্টেডিয়াম ফর্তালিজার ক্যাস্তেলাও, ২০১৩ সালের জানুয়ারি থেকে ব্যবহার শুরু হয়। ছয়টি স্টেডিয়ামকে ২০১৩ কোপা লিবের্তাদোরেসের সময় ব্যবহার করা হয়। অপর ছয়টি স্টেডিয়ামের কাজ ফিফার বেঁধে দেওয়া সময়সীমা ৩১ ডিসেম্বর ২০১৩ এর মধ্যে সম্পন্ন হবে না। নতুন স্টেডিয়াম অ্যারেনা করিন্থিয়ান্সের নির্মাণ কাজের সময় ক্রেন ধ্বসে পড়ার কারণে এর নির্মাণ কাজে বিঘ্ন ঘটে এবং দুইজন নির্মাণ কর্মী নিহত হয়।


title: ২০১৪ ফিফা বিশ্বকাপ

text: ২০১৪ সালের ৩১ জানুয়ারী, প্রতিযোগিতায় অংশগ্রহণকারী প্রতিটি দলের জন্য বেস ক্যাম্প ঘোষণা করে ফিফা।


title: ২০১৪ ফিফা বিশ্বকাপ

text: গ্রুপের বিজয়ী এবং রানার-আপ দল ১৬ দলের পর্বে অংশগ্রহনের সুযোগ পাবে।


title: ২০১৪ ফিফা বিশ্বকাপ

text: প্রতিযোগিতায় অংশগ্রহণকারী প্রতিটি দল অন্তত ৮ মিলিয়ন মার্কিন ডলার পুরস্কারসরূপ পাবে। চ্যাম্পিয়ন ও রানার-আপ দল পাবে যথাক্রমে ৩৫ মিলিয়ন ও ২৫ মিলিয়ন মার্কিন ডলার। ১৬ দলের পর্বে হেরে যাওয়া দলগুলো পাবে ৯ মিলিয়ন মার্কিন ডলার এবং কোয়ার্টার ফাইনালে হেরে যাওয়া দলগুলো পাবে ১৪ মিলিয়ন মার্কিন ডলার। বিশ্বকাপ আসরের জন্য ক্লাব থেকে বিদায় নেওয়ার সময় খেলোয়াড়রা যেসব ক্লাবে খেলে থাকেন সেসব ক্লাবকে খেলোয়াড়দের বীমা এবং অন্যান্য খরচ বাবদ দেওয়া হবে ৭০ মিলিয়ন মার্কিন ডলার। সর্বমোট, ৫৭৬ মিলিয়ন মার্কিন ডলার পরিমাণ অর্থ খরচ করবে ফিফা, যা একটি নতুন রেকর্ড। এর আগে ২০১০ বিশ্বকাপে ফিফা খরচ করেছিল ৪২০ মিলিয়ন মার্কিন ডলার।


title: ২০১৪ ফিফা বিশ্বকাপ

text: ২০১১ সালের ২০ অক্টোবর, জুরিখে ফিফার সদর দপ্তরে ২০১৪ বিশ্বকাপের সময়সূচি ঘোষণা করা হয়। খেলা শুরু হওয়ার সময়গুলো ঘোষণা করা হয় ২০১২ সালের ২৭ সেপ্টেম্বর।


title: ২০১৪ ফিফা বিশ্বকাপ

text: "নিচের তালিকাভুক্ত খেলাগুলো ব্রাজিলের দাপ্তরিক সময় অনুযায়ী দেওয়া রয়েছে ()। এটি বারোটির মধ্যে দশটি মাঠের সময় অঞ্চল; অন্য দুইটি মাঠ, কুইয়াবা এবং মানাউশ, অ্যামাজন সময় অঞ্চলের অন্তর্ভুক্ত (), সেজন্য এই দুইটি মাঠে অনুষ্ঠিতব্য খেলাগুলো শুরু হওয়ার স্থানীয় সময় নিচের তালিকাভূক্ত সময়ের চেয়ে এক ঘন্টা আগে।"


title: ২০১৪ ফিফা বিশ্বকাপ

text: নকআউট পর্বে য দি কোন খেলা সাধারণ ৯০ মিনিট সময়ের মধ্যে শেষ না হয়, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও খেলা শেষ না হয়, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।


title: ২০১৪ ফিফা বিশ্বকাপ

text: টুর্নামেন্ট শেষে নিম্নলিখিত পুরষ্কারসমূহ প্রদান করা হয়ে থাকে:প্রতিযোগিতার অফিসিয়াল লোগোটি ডিজাইন করে ব্রাজিলীয় সংস্থা "আফ্রিকা"। লোগোটি "ইন্সপিরেশন" শিরোনামে উন্মুক্ত করা হয়। লোগোর ডিজাইনে তিনটি বিজয়ী হাত বিশ্বকাপের শিরোপা তুলে ধরে রয়েছে এবং এর হলুদ ও সবুজ রং ব্রাজিলের পুরো বিশ্বকে তাদের দেশে উষ্ণ স্বাগতম জানানোর প্রতি নির্দেশ করে। এই লোগোটি উন্মুক্ত করা হয় ২০১০ বিশ্বকাপ চলাকালে জোহানেসবার্গে একটি অনুষ্ঠানে। লোগো ডিজাইনের জন্য ব্রাজিল ভিত্তিক ২৫টি সংস্থাকে আমন্ত্রন জানানো হায়েছিল, এবং এই ২৫টি ডিজাইনের মধ্যে থেকে লোগোটি নির্বাচিত করা হয়। ব্রাজিলীয় গ্রাফিক ডিজাইনার আলেজান্দ্রে অউনের ডিজাইনের সমালোচনা করেন।


title: ২০১৪ ফিফা বিশ্বকাপ

text: ফিফা প্রতিযোগিতার একটি অফিসিয়াল পোস্টারও অনুমোদিত করে যা ২০১৩ সালের জানুয়ারীতে উন্মুক্ত করা হয়, এবং এর ডিজাইন করে ব্রাজিলীয় উদ্ভাবনী সংস্থা "ক্রামা". প্রতিযোগিতার অফিসিয়াল স্লোগান হল "একই ছন্দে সব" (, ).


title: ২০১৪ ফিফা বিশ্বকাপ

text: ১৯৬২ বিশ্বকাপ থেকে এখন পর্যন্ত প্রতিটি বিশ্বকাপে অফিসিয়াল সঙ্গীত তৈরি করা হয়েছে। ২০১৪ সালের ২৪ জানুয়ারী, ফিফা এবং সনি মিউজিক ঘোষণা করে যে প্রতিযোগিতার অফিসিয়াল সঙ্গীত হতে যাচ্ছে "উই আর ওয়ান (ওলে ওলা)", যাতে কন্ঠ দিয়েছেন পিটবুল, জেনিফার লোপেজ এবং ক্লাউদা লেইত্তি। এছাড়া সনি প্রতিযোগিতার অফিসিয়াল অ্যালবাম "ওয়ান লাভ, ওয়ান রিদমের" জন্য একটি গান নিবার্চিত করতে 'সুপারসং' শিরোনামে বিশ্বব্যাপী একটি সঙ্গীত প্রতিযোগিতাও চালু করে। এই সঙ্গীত প্রতিযোগিতার নিয়ম অনুযায়ী যে কেউ একটি ওয়েবসাইটের মাধ্যমে গান জমা দিতে পারবে এবং ২০১৪ সালের ফেব্রুয়ারীতে বিজয়ী নির্বাচিত করা হবে। নির্বাচিত গানটি রিকি মার্টিনের কন্ঠে রেকর্ড করা হবে। ২০১৪ সালের ১০ ফেব্রুয়ারী, মার্কিন গীতিকার এলিজাহ্ কিং এর দাখিল করা "ভিদা" (বাংলায় "জীবন") গানটি নির্বাচিত করা হয়। শাকিরার "ডেয়ার (লা লা লা)" গানটির একটি পরিবর্তীত সংস্করণ প্রতিযোগিতার দ্বিতীয় অফিসিয়াল সঙ্গীত হিসেবে ব্যবহৃত হবে।


title: ২০১৪ ফিফা বিশ্বকাপ

text: এই বিশ্বকাপের মাসকট হিসেবে বেছে নেওয়া হয়েছে ব্রাজিলীয় "তাতু-বলা", একটি আরমাডিলো যা শিকারিদের থেকে বাঁচতে বলের মত করে গুটিয়ে যায়। ২০১২ সালের সেপ্টেম্বরে স্থানীয় আয়োজক কমটি কর্তৃক আয়োজিত একটি অনুষ্ঠানে এটিকে নির্বাচিত করা হয়। ছয়টি ব্রাজিলীয় সংস্থা কর্তৃক দাখিলকৃত ৪৭টি ডিজাইনের মধ্যে থেকে এটিকে নির্বাচিত করা হয়।


title: ২০১৪ ফিফা বিশ্বকাপ

text: সে সময় নামহীন এই মাসকটটি প্রথম উন্মুক্ত করা হয় ব্রাজিলীয় সংবাদ অনুষ্ঠান "ফান্তাসতিকো"র একটি অংশে। তিনটি সম্ভাব্য নাম দিয়ে একটি অনলাইন ভোটের আয়োজন করা হয়। বিজয়ী ফুলেকো () নামটি ঘোষণা করা হয় ২০১২ সালের ২৫ নভেম্বর। ১.৭ মিলিয়ন (প্রায় ৪৮ শতাংশ) ভোট পায় ফুলেকো, জুজেকো পায় ৩১ শতাংশ ভোট এবং আমিজুবি পায় ২১ শতাংশ ভোট।


title: ২০১৪ ফিফা বিশ্বকাপ

text: ফুলেকো (Fuleco) শব্দটি দুইটি পর্তুগিজ শব্দের সংমিশ্রণ: "Futebol" ("ফুটবল") এবং "Ecologia" ("বাস্তুসংস্থান")। অসফল নাম দুইটি "আমিজুবি (Amijubi)" ("Amizade" ("বন্ধুত্ব") এবং "Júbilo" ("আনন্দ")) এবং "জুজেকো" ("Azul" ("নীল") এবং "Ecologia").


title: ২০১৪ ফিফা বিশ্বকাপ

text: ২০১৪ ফিফা বিশ্বকাপের অফিসিয়াল বল আডিডাস ব্রাজুকা। বলের নাম নির্বাচনের জন্য গণভোটের আয়োজন করা হয়েছিল, যাতে অংশগ্রহণ করে ১০ লক্ষেরও বেশি ব্রাজিলীয় ফুটবল ভক্ত। ব্রাজুকা নামটি প্রায় ৭০ শতাংশ ভোট পেয়ে বিজয়ী হয়। বিশ্বকাপে বল সরবরাহের দায়িত্ব দেওয়া হয় আডিডাসকে, যারা ১৯৭০ বিশ্বকাপ থেকে এই দায়িত্ব পালন করে আসছে।


title: ২০১৪ ফিফা বিশ্বকাপ

text: প্রতিযোগিতায় একটি অফিসিয়াল বাদ্যযন্ত্রেরও স্বীকৃতি দেওয়া হয়েছে, যার নাম কাশিরলা। এটি টোকা দিয়ে বাজানো যায় এমন একটি বাদ্যযন্ত্র যা তৈরি করেছেন ব্রাজিলীয় সুরকার কারলিনিয়োস ব্রাউন। এটিকে এমনভাবে তৈরি করা হয়েছে যেন তা আফ্রিকান ভুভুজেলার চেয়ে মৃদু ধ্বনি সৃষ্টি করতে পারে। অবশ্য, নিরাপত্তা জনিত কারণে, ফিফা পরবর্তীতে ঘোষণা দেয় যে কাশিরলাকে নিয়ে স্টেডিয়ামের ভিতরে ঢোকা যাবেনা। ২০১৩ সালের ২৮ এপ্রিল, বা-ভি ডার্বিতে দর্শকরা মাঠে বাদ্যযন্ত্রটি ছুড়ে মারার কারণে ফিফা এটিকে স্টেডিয়ামের ভিতরে নিষিদ্ধ করে। অবশ্য, ২০১০ বিশ্বকাপে ভুভুজেলাকে নিষিদ্ধ করা হয়েছিল না।


title: ২০১৪ ফিফা বিশ্বকাপ

text: এবারই প্রথমবারের মত কোন বিশ্বকাপ আসরে গোল-লাইন প্রযুক্তি ব্যবহার করা হচ্ছে। বিগত বিশ্বকাপকে বলা যায় এই প্রযুক্তি ব্যবহারের অনুঘটক। কেননা, বিগত বিশ্বকাপের ১৬ দলের, পর্বে জার্মানি ও ইংল্যান্ডের মধ্যকার খেলায় রেফারির ভুল সিদ্ধান্তে ইংল্যান্ডের একটি গোল বাতিল হয়ে যায়। এই ঘটনার পর ফিফা প্রেসিডেন্ট সেপ ব্লাটারও গোল-লাইন প্রযুক্তি ব্যবহারের পক্ষে মত প্রকাশ করেন। ২০১২ সালে আইএফএবি এই প্রযুক্তি ব্যবহারের স্বীকৃতি প্রদান করে। এটি ফিফার চতুর্থ প্রতিযোগিতা যেখানে এই প্রযুক্তি ব্যবহার হচ্ছে। এর আগে ২০১২ ক্লাব বিশ্বকাপ, ২০১৩ ক্লাব বিশ্বকাপ এবং ২০১৩ কনফেডারেশন্স কাপে এই প্রযুক্তি ব্যবহার করা হয়েছে। ২০১৩ সালের অক্টোবরে, জার্মান কোম্পানি গোলকন্ট্রোলকে প্রতিযোগিতার অফিসিয়াল গোল-লাইন প্রযুক্তি প্রদানকারী হিসেবে নির্বাচিত করা হয়।


title: ২০১৪ ফিফা বিশ্বকাপ

text: ২০১৩ ফিফা অনূর্ধ্ব-২০ বিশ্বকাপ, ২০১৩ ফিফা অনূর্ধ্ব-১৭ বিশ্বকাপ এবং ২০১৩ ফিফা ক্লাব বিশ্বকাপে সফল ব্যবহারের পর প্রথমবারের মত কোন বিশ্বকাপের চূড়ান্ত পর্বে ভ্যানিশিং স্প্রে ব্যবহারের সিদ্ধান্ত নেয় ফিফা। এটি পানি দিয়ে তৈরি এক ধরণের স্প্রে যা ব্যবহারের এক মিনিটের মধ্যেই অদৃশ্য হয়ে যায়। খেলা চলাকালে প্রতিপক্ষ দলের জন্য ১০ গজের লাইন চিহ্নিত করতে এটি ব্যবহৃত হবে। এছাড়া, ফ্রি-কিকের স্থান চিহ্নিত করতেও রেফারিরা এটি ব্যবহার করবেন।


title: সর্বভারতীয় তৃণমূল ছাত্র পরিষদ

text: সর্বভারতীয় তৃণমূল ছাত্র পরিষদ হল সর্বভারতীয় তৃণমূল কংগ্রেসের ছাত্র সংগঠন। ১৯৯৮ সালে কংগ্রেস বিভাজিত হয়ে তৃণমূল কংগ্রেস প্রতিষ্ঠিত হওয়ার পরই এই ছাত্র সংগঠনটি গঠিত হয়। সংগঠনটির সর্বভারতীয় সভাপতি হলেন শঙ্কুদেব পণ্ডা। বর্তমানে তৃণমূল ছাত্র পরিষদ পশ্চিমবঙ্গের একটি অন্যতম গুরুত্বপূর্ণ ছাত্র সংগঠন এবং পশ্চিমবঙ্গের বহু মহাবিদ্যালয়ে (কলেজ) অনুষ্ঠিত ছাত্র সংসদ নির্বাচনে সংগঠনটি জয়লাভ করেছে।


title: এয়ারটেল (বাংলাদেশ)

text: এয়ারটেল হচ্ছে বাংলাদেশে রবি আজিয়াটা লিমিটেডের পরিচালিত একটি স্বাধীন ব্যান্ড, যেটি রবি আজিয়াটা লিমিটেডের লাইসেন্সের অধীনে পরিচালিত। মালয়েশিয়ার আজিয়াটা গ্রুপ এবং ভারতি এন্টারপ্রাইজ অফ ইন্ডিয়া ২8 শে জানুয়ারী, ২০১২ তারিখে বাংলাদেশে তাদের নিজ নিজ অপারেশন একীভূত করার জন্য সম্মত হয়। নভেম্বর ১৬, ২০১৬ তারিখে এয়ারটেল বাংলাদেশ লিমিটেড ও রবি আজিয়াটা একত্রিত হয়। এটি একটি জিএসএম ভিত্তিক মোবাইল টেলিকম অপারেটর। এটি ৬৪টি জেলা শহরে এর নেটওয়ার্ক কভারেজ বিস্তৃত করেছে। ২০১৮ সালের আগস্ট পর্যন্ত ১৩.৪ মিলিয়ন গ্রাহক নিয়ে এটি বাংলাদেশের সবচেয়ে বড় ফোন অপারেটর কোম্পানি। মোট জনসংখ্যার ৯৯% মানুষের নিকটে এটি সেবা প্রদান করে ৪.৫জি এবং ৪জি+ নেটওর্য়াকের মাধ্যমে। এটি বাংলাদেশে +৮৮০১৬xxxxxxxx নাম্বারের মাধ্যমে সেবা প্রদান করে ।


title: এয়ারটেল (বাংলাদেশ)

text: ২০০৫ সালের ডিসেম্বরে ওয়ারিদ টেলিকম ইন্টারন্যাশনাল এলএলসি ৫০ মিলিয়ন ডলার এর বিনিময়ে বিটিআরসি থেকে বাংলাদেশের ৬ষ্ঠ জিএসএম মোবাইল অপারেটর হিসাবে লাইসেন্স পায়। ১০ মে, ২০০৭ সালে ৬১টি জেলায় নেটওয়ার্ক কভারেজ প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়। পরবর্তীতে ২০১০ সালের জানুয়ারিতে ওয়ারিদ ১ লক্ষ মার্কিন ডলারের বিনিময়ে ভারতের ভারতী এয়ারটেল নিকট কোম্পানির ৭০% শেয়ার বিক্রিয় করে। পরবর্তীতে যা এয়ারটেল বাংলাদেশ লিমিটেড নাম ধারণ করে। ভারতী প্রস্তাবের মধ্যে ছিল কোম্পানির নতুন শেয়ার তৈরির জন্য ৩০০ মিলিয়ন মার্কিন ডলারের প্রাথমিক বিনিয়োগ করার। বাংলাদেশ টেলিকমিউনিকেশন রেগুলেটরি কমিশন ৪ জানুয়ারি ২০১০ তারিখে এই চুক্তিকে অনুমোদন করে। একই বছরের ২০ ডিসেম্বর তা এয়ারটেল নামে সেবা প্রদান শুরু করে।


title: এয়ারটেল (বাংলাদেশ)

text: মার্চ ২০১৩ সালে, ওয়ারিদ তাঁর বাকী ৩০% শেয়ার ভারতী এয়ারটেলের মালিকানাধীন সিঙ্গাপুর ভিত্তিক ভারতি এয়ারটেল হোল্ডিংস পিটি লিমিটেডের কাছে ৮৫ মার্কিন ডলারে বিক্রি করে।


title: এয়ারটেল (বাংলাদেশ)

text: ২০১৬-এর জানুয়ারিতে রবি এবং এয়ারটেল বাংলাদেশ ঘোষণা করে যে তাঁরা তাঁদের অপারেটরকে এওত্রিত করতে চায়, এবং যৌথ সত্তাটি রবি নামে পরিচিত হবে। ১৬ নভেম্বর ২০১৬ সালে একীভূত কোম্পানি হিসেবে যাত্রা রবি যাত্রা শুরু করে।


title: পিএইচ মিটার

text:
pH মিটার একটি বৈদ্যুতিক পরিমাপের যন্ত্র যার সাহায্যে তরলের pH (অম্লতা বা ক্ষারতা) মাপা যায়। একটি আদর্শ pH মিটারে বিশেষ ধরনের পরিমাপের প্রোব (একটি কাচের ইলেক্‌ট্রোড) এবং মান প্রদর্শনী পরিমাপযন্ত্র থাকে। আর্নল্ড অরভিল বেকম্যান আবিষ্কার করেন।
pH প্রোবর র্শীষে পাতলা আবরনে কাচের বাল্ব থাকে।


title: লিমিটেড কোম্পানি

text: শেয়ার দারা সীমিত দায়বদ্ব একটি প্রাইভেট বা পাবলিক কোম্পানি বুঝাতে কোম্পানি নামের শেষে লিমিটেড লেখা হয়। যেমন: কখগ লিমিটেড কোম্পানী, কখগ (প্রা:) লিমিটেড কোম্পানি। লিমিটেড কে সংক্ষেপে 'লিঃ' লেখা হয়।


title: লিমিটেড কোম্পানি

text: পাবলিক লিমিটেড কোম্পানি একধরনের সসীম দায়বদ্ধ কোম্পানি যারা জনগনের কাছে শেয়ার ছাড়তে পারে। যুক্তরাজ্য ও কমনওয়েলথভুক্ত দেশে এই ধরনের প্রতিষ্ঠান পাবলিক লিমিটেড কোম্পানি বা পিএলসি নামে এবং মার্কিন যুক্তরাষ্ট্রে এটি পাবলিক কোম্পানি নামে পরিচিত। পৃথিবীব্যাপী জনপ্রিয় কোম্পানি সংগঠন হলো পাবলিক লিমিটেড কোম্পানি (Public Limited Company/PLC)। এসকল কোম্পানী বাজারে শেয়ার ছাড়ার মাধ্যমে মূলধন জোগাড় করে থাকে। কোম্পানির শেয়ার হোল্ডার তাদের পছন্দমাফিক যে কারো কাছে শেয়ার বিক্রি করতে পারেন। কোম্পানি আইনী প্রক্রিয়া অনুসরণ করে জনসাধারণের কাছে শেয়ার ও বন্ড বিক্রি করতে পারে। বাংলাদেশে এধরণের কোম্পানির সদস্য সংখ্যা সর্বনিম্ন ৭ জন এবং সর্বোচ্চ শেয়ার দ্বারা সীমাবদ্ধ থাকে, শেয়ার অবাধে হস্তান্তরযোগ্য এবং কোম্পানি শেয়ার ও ঋণপত্র জনগণের উদ্দেশ্যে ক্রয়-বিক্রয়ের আহবান জানায়। মালিকানার ভিত্তিতে পাবলিক লিমিটেড কোম্পানিকে দুইভাগে এবং নিয়ন্ত্রণের ভিত্তিতে আরো দুভাগে ভাগ করা যায়: সরকারি পাবলিক লিমিটেড কোম্পানি: কোনো কোম্পানির মালিকানা বা এর শেয়ার মালিকানার কমপক্ষে ৫১% শেয়ার যদি সরকারি মালিকানায় থাকে এবং এর পরিচালনা ও নিয়ন্ত্রণের দায়িত্ব সরকারের হাতে থাকে, তবে তাকে সরকারি মালিকানায় পাবলিক লিমিটেড কোম্পানি বলে। বেসরকারি পাবলিক লিমিটেড কোম্পানি[: কোনো কোম্পানীর শেয়ারের কিয়দংশ সরকার গ্রহণ করলে তাকে আধা-সরকারি কোম্পানি বলে। কোনো কোনো সময় সরকার শেয়ার মূলধনের শতকরা ৩০% বা ৪০% গ্রহণ করে। এতে সরকারি ও বেসরকারি মালিকানার সংমিশ্রণ ঘটে বলে একে আধা-সরকারি কোম্পানি বলে।


title: ডেথ ইটার

text: ডেথ ইটারস (ইংরেজিতে Death Eaters) হচ্ছে ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের একদল জাদুকর ও জাদুকরিদের সমন্বয়ে গঠিত গ্রুপ। সিরিজের প্রধান খলচরিত্র লর্ড ভলডেমর্ট এর প্রতিষ্ঠাতা এবং নেতৃত্বদানকারী। তাদের উদ্দেশ্য হচ্ছে মাগল বংশজাত জাদুকরদের নির্মূলের মাধ্যমে জাদুকর সম্প্রদায়কে বিশুদ্ধ করা। এছাড়াও তারা জাদু মন্ত্রনালয় দখল করার মাধ্যমে সম্পূর্ণ জাদুবিশ্ব নিজেদের অধীনে নিয়ে আসার পরিকল্পনা করে।


title: ডেথ ইটার

text: রাউলিং এর মতে, তিনি সর্বপ্রথম ডেথ ইটারদের জন্য যে নামটি নির্বাচন করেছিলেন তা হল- "ওয়ালফার্গিস নাইট" বা "দ্য নাইট অফ ওয়ালফার্গিস"।


title: ডেথ ইটার

text: ডেথ ইটাররা তাদের হাতের কব্জিতে অঙ্কিত "ডার্ক মার্ক" দেখে একে অপরকে চিনতে পারে। ডার্ক মার্ক ভলডেমর্টের আবিষ্কৃত একটি বিশেষ জাদু যার মাধ্যমে সে তার অনুসারী ডেথ ইটারদের তাৎক্ষণিকভাবে নিজের কাছে আনতে পারে। ডেথ ইটাররা সাধারণত কালো আলখাল্লা পরিধান করে এবং এর সাথে মাথায় হুড ও মুখে মুখোশ ব্যবহার করে।


title: ডেথ ইটার

text: সিরিজের কাহিনী শুরু হওয়ার প্রায় বিশ বছর আগে সর্বপ্রথম ডেথইটারদের অস্তিত্ব লক্ষ্য করা যায়। সে সময়ে তারা মাগল ও তাদের বিরোধিতাকারীদের নির্যাতন ও হত্যা করত। এছাড়া যাদেরকে তারা তাদের পথের প্রতিবন্ধক মনে করত, তাদেরকেও একই পরিণতি ভোগ করতে হত। এর দশ বছর পরে, ডেথইটাররা জানতে পারে যে, সিবিল ট্রিলনি নামের একজন ভবিষ্যৎদ্রষ্টা এমন একজনের সম্পর্কে ভবিষ্যৎবাণী করেছে, যে ভলডেমর্টকে চূড়ান্তভাবে পরাজিত করতে সক্ষম হবে। এই ভবিষ্যদ্বাণী যে কোন দুইজন ছেলের উপর বর্তায়, হ্যারি পটার ও নেভিল লংবটম। কিন্তু অজানা কারণে ভলডেমর্ট হ্যারিকেই তার প্রতিদ্বন্দ্বী হিসেবে বেছে নেয়। এরপর সে হ্যারিকে হত্যা করার মাধ্যমে ভবিষ্যৎবাণীটি পূর্ণ করার চেষ্টা করে। কিন্তু হ্যারিকে রক্ষা করার জন্য হ্যারির মা নিজের জীবন উৎসর্গ করায়, ভলডেমর্টের মৃত্যুশাপ হ্যারির কোন ক্ষতি করতে ব্যর্থ হয়, বরং এটি বুমেরাং হয়ে ভলডেমর্টকে আঘাত করে এবং তার দেহ ধ্বংস করে দেয়।


title: ডেথ ইটার

text: ভলডেমর্ট হ্যারিকে হত্যা করতে ব্যর্থ হওয়ার পর থেকে উধাও হয়ে গেলে ডেথ ইটাররা কোনঠাসা হয়ে পরে। এ সময় জাদু মন্ত্রনালয় ডেথ ইটারদের ধরপাকড় শুরু করে, এবং তাদেরকে আজকাবানে পাঠাতে থাকে। তবে ডেথ ইটারদের অনেকে বলতে থাকে তার স্বেচ্ছায় ভলডেমর্টের পক্ষে কোন কাজ করে নি, বরং তাদেরকে ইম্পেরিয়াস কার্সের মাধ্যমে করতে বাধ্য করা হয়েছিল। এভাবে বেশ কয়েকজন ডেথ ইটার মুক্তি লাভ করে (যেমন- লুসিয়াস ম্যালফয়)। আবার অনেকে ডেথ ইটারদের সম্পর্কে নানাবিধ তথ্য প্রদানের মাধ্যমে নিজেকে মুক্ত করে (যেমন- ইগর কারকারফ)। তবে খুব কমসংখ্যক ডেথ ইটার তখনো তাদের পরাজিত প্রভুকে সমর্থন জানাতে থাকে এবং গর্বিতভাবে আজকাবানে বন্দীদশার জীবন বেছে নেয় (যেমন- বেল্লাট্রিক্স লেস্ট্র্যাঞ্জ)। একটি ব্যাপার বিশেষভাবে লক্ষণীয় যে, শুধুমাত্র দুইজন ডেথ ইটার স্বেচ্ছায় তাদের স্বাধীনতা ভল্ডেমর্টের হাতে অর্পন করেছিল। এই দুইজন হল বেল্লাট্রিক্স লেস্ট্র্যাঞ্জ ও তার স্বামী রডলফাস লেস্ট্র্যাঞ্জ। ভল্ডেমর্ট পরবর্তীকালে পুনরুত্থানের পর তাদের কথা উল্লেখ করে এবং তাদের আনুগত্যের পুরস্কার দেওয়ার অঙ্গীকার করে।


title: ডেথ ইটার

text: "হ্যারি পটার অ্যান্ড দ্য গবলেট অফ ফায়ার" এর শেষদিকে লর্ড ভলডেমর্ট পুনরায় তার পূর্ণ ক্ষমতায় ফিরে আসে এবং পিটার পেট্টিগ্রুর ডার্ক মার্ক স্পর্শের মাধ্যমে অন্য ডেথ ইটারদের তার কাছে সামন করে; তারা বাদে, যারা ইতিমধ্যে মারা গেছে বা বন্দী বা ফিরে আসতে ভয় পাচ্ছে। তবে অধিকাংশ সংখ্যক ডেথ ইটারই তার প্রতি পুনরায় আনুগত্য প্রদর্শন করে এবং ভলডেমর্ট দ্বিতীয়বারের মত ক্ষমতায় আরোহনের জন্য চেষ্টা চালায়।


title: ডেথ ইটার

text: তবে রাজনৈতিক কারণে তৎকালীন মন্ত্রী কর্নেলিয়াস ফাজ ও তার অধীনস্থ মন্ত্রণালয় ভলডেমর্টের পুনরাগমনের বিষয়টিকে অস্বীকার করে এবং এটি অ্যালবাস ডাম্বলডোর এর মনগড়া প্রলাপ বলে প্রচার চালাতে থাকে। এ পরিস্থিতিতে ডেথ ইটাররা তাদের অস্তিত্ব গোপন রাখার নীতিগ্রহণ করে। তারা ডিমেন্টর ও দানবদের সাথে সম্পর্ক স্থাপন করতে থাকে। এরই মধ্যে বন্দী থাকা ডেথ ইটাররা আজকাবান ভেঙ্গে পালিয়ে যায় এবং ভলডেমর্টের সাথে যোগ দেয়।


title: ডেথ ইটার

text: "হ্যারি পটার অ্যান্ড দ্য অর্ডার অফ দ্য ফিনিক্স" এর শেষদিকে, ভল্ডেমর্ট মন্ত্রনালয়ের ডিপার্টমেন্ট অফ মিস্ট্রিসে সংরক্ষিত একটি প্রফেসি চুরি করার জন্য লুসিয়াস ম্যালফয়ের নেতৃত্বে বারজন ডেথ ইটারের একটি দল পাঠায়। কিন্তু তারা প্রফেসিটি চুরি করতে ব্যর্থ হয়। এ সময় হ্যারি ও তার পাঁচ বন্ধু ডেথ ইটারদের সাথে লড়াই শুরু করে এবং ডাম্বলডোর ও অর্ডার অফ দ্য ফিনিক্সের সদস্যরা হ্যারিদের সাথে যোগ দেয়। এরই মধ্যে প্রফেসিটি ধ্বংস হয়ে যায়। ডাম্বলডোর একাই বারজনের মধ্যে এগারজন ডেথ ইটারকে বন্দী করেন এবং ভলডেমর্ট ও বেল্লাট্রিক্সকে ডুয়েলে পরাজিত করে পালিয়ে যেতে বাধ্য করেন। এ ঘটনার মাধ্যমে ডেথ ইটারদের গোপনীয়তা শেষ হয়ে যায় এবং তারা প্রকাশ্যে তাদের কর্মকান্ড শুরু করে। তারা বিভিন্ন স্থানে নিরীহ জাদুকর ও মাগলদের হত্যা ও নির্যাতন করতে থাকে এবং সর্বত্র ভীতি ও আতঙ্কের একটি পরিবেশ বিরাজ করতে থাকে।


title: ডেথ ইটার

text: "হ্যারি পটার অ্যান্ড দ্য হাফ-ব্লাড প্রিন্স" এর শেষদিকে, ডেথ ইটাররা প্রথমবারের মত হগওয়ার্টস আক্রমণ করে, ডাম্বলডোরকে হত্যা করে এবং অসংখ্য মানুষকে আহত করে।


title: ডেথ ইটার

text: "হ্যারি পটার অ্যান্ড দ্য ডেথলি হ্যালোস" এ ডেথ ইটাররা মন্ত্রণালয় দখল করার মাধ্যমে জাদুবিশ্বের নিয়ন্ত্রণ নিজেদের হাতে নিয়ে নেয়। এ সময় তারা নিরীহ মাগল ও মাগল বংশজাত জাদুকরদের হত্যা ও নির্যাতন অব্যাহত রাখে। এছাড়া যারাই তাদের বিরোধিতা করত তাদেরকেই হত্যা, বন্দী ও নির্যাতন করত। সর্বত্র এক ত্রাসের রাজত্ব কায়েম হয়েছিল। এ সময় বেশ কিছু গুরুত্বপূর্ণ চরিত্র ডেথ ইটারদের হাতে নিহত হয়। এছাড়া তার হ্যারি পটার ও তার সাথে থাকা বন্ধুদেরকেও খুঁজতে থাকে। এ বইয়েরর শেষ দিকে, ডেথ ইটাররা পুনরায় হগওয়ার্টস আক্রমণ করে। এসময় হগওয়ার্টসের ছাত্রছাত্রী, শিক্ষক, কর্মচারী ও অভিভাবকবৃন্দ, ডাম্বলডোর'স আর্মি ও অর্ডার অফ দ্য ফিনিক্সের সদস্যরা এবং অন্যান্য জাদুকররা মিলিতভাবে ডেথ ইটারদের বিরুদ্ধে প্রতিরোধ গড়ে তোলে, ফলশ্রুতিতে "ব্যাটল অফ হগওয়ার্টস" বা "হগওয়ার্টসের যুদ্ধ" সংঘটিত হয়। এ যুদ্ধে ভলডেমর্টসহ প্রায় পঞ্চাশজন মানুষ মৃত্যুবরণ করে। এবং ভলডেমর্টের মৃত্যুর মাধ্যমে ডেথ ইটারদের পতন ঘটে।


title: ডেথ ইটার

text: সিরিজে যেসব ডেথ ইটারদের নাম ও তাদের অপরাধ উল্লেখ করা হয়েছে, এখানে তাদের তালিকা দেওয়া হলঃ


title: রাজনন্দগাঁও জেলা

text: রাজনন্দগাঁও জেলা ভারতের ছত্তীসগঢ় রাজ্যের একটি জেলা। রাজনন্দগাঁও এই জেলার সদর শহর। এর আয়তন ৮২২২ বর্গ কিমি। ২০০১ সালের জনগণনা অনুযায়ী এই জেলার জনসংখ্যা ১,২৮৩,২২৪ এবং জনসংখ্যার ঘনত্ত্ব ১৫৯/বর্গ কিমি। এই জেলার স্বাক্ষরতার হার ৭৭.২% যা ভারতের জাতীয় গড় থেকে বেশী।


title: ২০০৮ গ্রীষ্মকালীন অলিম্পিকে আফগানিস্তান

text: চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আফগানিস্তান অংশগ্রহণ করে। এই দলে তিনজন পুরুষ ও একজন মহিলা ছিলেন। শুরুতে মেহেবুবা আধিয়ার ৮০০মিটার ও ১৫০০মিটার দৌড়ের জন্য তৈরি হচ্ছিলেন, কিন্তু ৪ঠা জুন তিনি তাঁর অনুশীলন শিবির ছেড়ে নরওয়েতে রাজনৈতিক আশ্রয় চান। শেষ পর্যন্ত দুজন প্রতিযোগী দৌড়বাজীতে ও দুজন প্রতিযোগী তাইকুন্ডোতে দেশের প্রতিনিধিত্ব করেন। এবারই প্রথম আফগানিস্তান অলিম্পিক পদক জেতে। রোহুল্লা নিকপাই পুরুষদের তাইকুন্ডোতে ৫৮কেজি বিভাগে ব্রোঞ্জ পদক বিজয়ী হন।


title: ২০০৮ গ্রীষ্মকালীন অলিম্পিকে আফগানিস্তান

text: দৌড়বাজীর প্রতিযোগীরা পরের রাউন্ডের জন্য নির্বাচিত হতে পারে দুইভাবে। হিটে ভাল ফল করে, অথবা সার্বিক ক্রমে উপরের দিকে থেকে। তাই এখানে প্রত্যেক হিটের ক্রম দেওয়া হল, সার্বিক ক্রম নয়।


title: ২০০৮ গ্রীষ্মকালীন অলিম্পিকে আফগানিস্তান

text: পুরুষদের প্রতিযোগিতা


title: পেনাল্টি শুট-আউট (ফুটবল)

text: পেনাল্টি শুট-আউট () বা ট্রাইবেকার হচ্ছে ফুটবল খেলায় ফলাফল নির্ধারণের একটি পদ্ধতি। ফুটবল প্রতিযোগিতার নকআউট পর্বে বা কোনো খেলায় মূল খেলা হবার পর ফলাফল ড্র থাকলে জয়-পরাজয় নির্ধারণ করার জন্য এই পদ্ধতি ব্যবহার করা হয়। এটি মূল খেলার পেনাল্টি কিক অংশের মতো হলেও নিয়মের কিছু ভিন্নতা রয়েছে। পেনাল্টি কিকে বলে বাধাদান করার পর তা মাঠের ভেতরে থাকলে আবারও তা আয়ত্ত্বে নিয়ে গোল দেবার সুযোগ থাকে, কিন্তু পেনাল্টি শুটআউটে গোল দেবার জন্য মাত্র একটি শট-ই বরাদ্দ থাকে।


title: বায়েজিদ বোস্তামি

text: বায়েজিদ বোস্তামি (ফার্সি بايزيد بسطامى ) একজন বিখ্যাত ইরানী সূফী সাধক। তিনি আবু ইয়াজিদ বিস্তামি, তায়ফুর আবু ইয়াজিদ আল-বোস্তামি অথবা সুলতান-উল-আরেফিন (৮০৪-৮৭৪ খ্রিষ্টাব্দ) নামেও পরিচিত। তার জন্ম ইরানের বোস্তাম শহরে।


title: বায়েজিদ বোস্তামি

text: বোস্তামী নামের অর্থ - যিনি বোস্তাম শহরের বাসিন্দা। হযরত বায়েজিদের দাদা একজন পার্সী ধমাবলম্বী ছিলেন, যিনি পরবর্তীতে ইসলাম ধর্ম গ্রহণ করেন। তার দাদার তিন ছেলে ছিল, তারা হলেন - আদম, তায়ফুর এবং আলী। তারা সকলেই কঠোর তপস্বী ছিলেন। তায়ফুর এর ছেলে হলেন বায়েজিদ। তার শৈশব সম্পর্কে খুব বেশি কিছু জানা যায় না, তবে বেশি ভাগ সময়ই তিনি নিজ বাড়ির নিভৃতে অথবা মসজিতে কাটিয়েছেন। নিভৃতচারী হওয়া সত্ত্বেও সূফী জগৎ থেকে তিনি কখনোই আলাদা থাকেননি। সূফীবাদের আলোচনা করার জন্য তিনি লোকজনকে নিজের বাড়িতে আমন্ত্রন করতেন। বায়েজিদ কঠোর তপশ্চর্যা করতেন এবং সৃষ্টির্কতার সান্নিধ্য লাভের আশায় দুনিয়ার সকল আনন্দ-ফুর্তি থেকে নিজেকে দূরে রাখতেন। অবশেষে এটি বায়েজিদকে আত্নবিলয় - এর অবস্হায় নিয়ে যায়; সূফীবাদের মতে, শুধুমাত্র এ অবস্থাতেই একজন মানুষ সৃষ্টিকর্তার নৈকট্যলাভের কাছাকাছি পর্যায়ে যেতে পারে। বায়েজিদই প্রথম উন্মত্ত সূফী হিসাবে পরিচিতি পান, কেননা তিনি সৃষ্টিকর্তার প্রতি নিজের অনুভূতিগুলো খোলাখুলি প্রকাশ করতেন (শাতাহাত, English: "shatahat" )। বায়েজিদকে একজন অন্যতম প্রভাবশালী অলৌকিক ব্যক্তিত্ব হিসাবে বিবেচনা করা হয়। কিন্তু তিনি তার সময়ে বেশ বিতর্কিতও ছিলেন।


title: বায়েজিদ বোস্তামি

text:
উল্লেখ আছে যে একদা বায়জীদ বোস্তমির
মা অসুস্থ ছিলেন। এক রাতে মা বায়জীদ বোস্তমিকে পানি পান করবার জন্য পানি আনতে বলেন। বায়জীদ ঘরে পানি না পেয়ে অন্ধকার রাতে নদী থেকে পানি নিয়ে আসেন। এসে দেখলেন মা ঘুমিয়ে আছেন। তিনি ভাবলেন মাকে জাগালে মায়ের ঘুম ভেঙ্গে যাবে, তাই তিনি পানি হাতে দাড়িয়ে থাকলেন। সকালে মায়ের ঘুম ভাঙার পর দেখলেন তার ছেলে পানি হাতে নিয়ে দাড়িয়ে আছে ।তিনি অবাক হলেন, খুশি হলেন।মা প্রান ভরে ছেলের জন্য দুয়া করেন। আল্লাহ মায়ের দুয়া কবুল করলেন। পরে পৃথিবী খ্যাত ওলি বায়েজিদ বোস্তামি নামে পরিচিত হলেন। এটা ইসলামের নৈতিক মূল্যবোধের উজ্জ্বল দৃষ্টান্ত।


title: বায়েজিদ বোস্তামি

text: বাংলাদেশের চট্টগ্রামের নাসিরাবাদ সেনানিবাসের নিকটবর্তী একটি দরগাহ "বায়েজিদ বোস্তামির মাজার" হিসেবে প্রসিদ্ধ। কিন্তু বায়েজিদ বোস্তামি নামের কোন ঐতিহাসিক ব্যক্তিত্ব কখনো বাংলাদেশে এসেছে, এমন ইতিহাস নেই। চট্টগ্রামে তার নামে পরিচিত মাজারটি হচ্ছে একটি প্রতিকৃতি বা অনুকৃতি মাত্র। তবে অনেক মানুষ বিশ্বাস করেন যে, বায়েজিদ বোস্তামি বাংলাদেশে আগমন করেছিলেন। খ্রিষ্টীয় অষ্টম শতাব্দীর দিকে আরব বনিকরা চট্টগ্রাম উপকূলে আসা যাওয়া করত। সুতরাং নবম শতাব্দীতে বায়েজিদ বোস্তামির চট্টগ্রামে আগমন অসম্ভব কিছু নয়। কিন্তু এটি একটি ধারণা মাত্র। এর স্বপক্ষে এখন পর্যন্ত কোন সুস্পষ্ট প্রমাণ পাওয়া যায় নি।


title: নোবেল পুরস্কার বিজয়ী বাঙালিদের তালিকা

text:
১৯০১ সালে নোবেল পুরস্কার প্রচলনের পর থেকে ২০১৭ পর্যন্ত মাত্র ৩ জন বাঙ্গালি ব্যক্তিত্ত্ব এই পুরস্কার জয় করেছেন। সর্বপ্রথম বাঙ্গালী হিসাবে নোবেল পুরস্কার লাভ করেন রবীন্দ্রনাথ ঠাকুর, ১৯১৩ সালে, সাহিত্যে। পরবর্তীতে ১৯৯৮ সালে অমর্ত্য সেন অর্থনীতিতে এবং ২০০৬ সালে ড. মুহাম্মদ ইউনূস শান্তিতে এই পুরস্কার জয় করেন।
আরো ১৩ জন ব্যক্তি মনোনয়ন পেয়েছেন।
নিচের তালিকা টি হচ্ছে নোবেল পুরস্কারের মনোনয়ন প্রাপ্ত ব্যক্তিদের তালিকা যারা কখনো জেতেননি। তসলিমা নাসরিন হলেন মনোনয়নপ্রাপ্ত একমাত্র বাংলাদেশী ও একমাত্র নারী। ১৯৩৬ থেকে ১৯৪০ সালের মধ্যেই বাঙ্গালী রা সবচেয়ে বেশী মনোনয়ন পেয়েছে। যেসব ব্যক্তি একই বছরে একাধিক বার মনোনয়ন পেয়েছে সেই সংখ্যাটা ব্রাকেটে দেয়ায়া হয়েছে।


title: হিলারি ডাফ

text: হিলারি এরহার্ড ডাফ () (জন্ম: ২৮ সেপ্টেম্বর, ১৯৮৭) একজন মার্কিন অভিনেত্রী ও সঙ্গীতশিল্পী। শৈশবে স্থানীয় মঞ্চনাটক ও টেলিভিশনের বাণিজ্যিক অনুষ্ঠানগুলোর মাধ্যমে তাঁর অভিনয় জীবন শুরু হয়। টেলিভিশন ধারাবাহিক "লিজি ম্যাকগুইর"-এ নাম ভূমিকায় অভিনয়ের মাধ্যমে তিনি খ্যাতি অর্জন করেন। পরবর্তীতে তিনি বেশ কিছু সফল ফিচার চলচ্চিত্রে অভিনয় করেন, যার মধ্যে আছে "চিপার বাই দ্য ডাজেন" (২০০৩), "দ্য লিজি ম্যাকগুইর মুভি" (২০০৩), এবং "চিপার বাই দ্য ডাজেন ২" (২০০৫)।


title: হিলারি ডাফ

text: হিলারি ডাফের জন্ম ১৯৮৭ সালের ২৮ সেপ্টেম্বর, টেক্সাসের হিউস্টনে। তিনি তাঁর মা সুসান কালিন (বিবাহপূর্ব নাম: কব) ও বাবা রবার্ট এরহার্ডের দ্বিতীয় সন্তান। তাঁর মা ছিলেন পেশায় একজন গৃহিনী ও চলচ্চিত্র প্রযোজক, এবং বাবা ছিলেন পরিবারিকভাবে চালু একটি চেইন স্টোরের অংশীদার। হেইলি ডাফ নামে তাঁর এক বড়বোন রয়েছে। তিনিও পেশায় একজন অভিনেত্রী ও সঙ্গীতশিল্পী। বড় বোনের পাশাপাশি হিলারির মা তাঁকেও অভিনয়ের শেখায় উৎসাহ দিতেন। পরবর্তীতে তাঁরা দুই বোনই স্থানীয় অনেক মঞ্চে অভিনয় করে বেশ কিছু পুরস্কার লাভ করেন। যথাক্রমে আট ও ছয় বছর বয়সে তাঁরা দুইবোন ব্যালে নৃত্য শেখা শুরু করেন। তাঁরা দুই বোনই অভিনয়কে পেশা হিসেবে নেওয়ার ব্যাপারে বেশি উৎসাহিত ছিলেন, এবং অবশেষে তাঁরা তাঁদের মায়ের সাথে ক্যালিফোর্নিয়া চলে যান। ব্যবসা চালানোর স্বার্থে ডাফের বাবা হিউস্টনে থেকে যান। কয়েক বছর ধরে বিভিন্ন জায়গায় অডিশন ও ঘুরাঘুরির পর ডাফ বোনদ্বয় বেশকিছু টেলিভিশন বিজ্ঞাপনে অভিনয় করেন।


title: হাতশেপসুত

text:
হাতশেপসুত বা হতশেপসুত (মিশরীয় চিত্রলিপি: F4:X1-A51-X1:Z2 ; "ḥ3.t-šps.wt"; রোমান লিপি: Hatshepsut; ১৫০৭ - ১৪৫৮ খ্রিস্টপূর্বাব্দ) প্রাচীন মিশরের অষ্টাদশ রাজবংশের পঞ্চম ফেরাউন ছিলেন। তার নামের অর্থ "মহৎ নারীদের প্রধান"। প্রাচীন মিশরবিদরা তাকে সাধারনভাবে সর্বাপেক্ষা সফল ফেরাউনদের একজন হিসেবে গণ্য করেন। মিশরীয় রাজবংশের অন্যান্য নারীদের থেকে তার রাজত্বকাল ছিল দীর্ঘতর।
ঐতিহাসিকভাবে তিনি দ্বিতীয় মহিলা ফেরাউন ছিলেন। প্রথম মহিলা ফেরাউন ছিলেন সোবেকনেফেরু.। হাতশেপসুত ১৪৭৮ খ্রিস্টপূর্বাব্দে মিশরের সিংহাসনে বসেন। তিনি দ্বিতীয় থুতমোসের প্রধান স্ত্রী ছিলেন। দ্বিতীয় থুতমুসের মৃত্যুর পর মিশরের শাসনভার অর্পিত হয় তার পুত্র তৃতীয় থুতমোস এর উপর। কিন্তু তৃতীয় থুতমোসের বয়স তখন মাত্র দুই বছর। বিমাতা হাতশেপসুত তৃতীয় থুতমোস এর সাথে যৌথভাবে মিশরের শাসনভার গ্রহণ করেন।


title: হাতশেপসুত

text: হাতশেপসুত প্রথম থুতমোস এবং তার প্রধান স্ত্রী আহমোসের একমাত্র কন্যা সন্তান ছিলেন। তার স্বামী দ্বিতীয় থুতমোস, প্রথম থুতমোস এবং তার দ্বিতীয় স্ত্রী মুতনোফ্রেতের সন্তান ছিলেন। মুতনোফ্রেত রাজকন্যা হিসেবে অভিহিত হতেন। ধারণা করা হয় তিনি প্রথম আহমোসের কন্যা ছিলেন। হাতশেপসুত এবং দ্বিতীয় থুতমোসের নেফেরুরে নামে কন্যা সন্তান ছিল। তৃতীয় থুতমোসের মায়ের নাম আইসেত। তিনি দ্বিতীয় থুতমসের দ্বিতীয় স্ত্রী ছিলেন।


title: হাতশেপসুত

text: মিশরবিদদের মতে হাতশেপসুত ফেরাউনদের মধ্যে সবচেয়ে সফল শাসক ছিলেন এবং মিশরীয় রাজবংশের অন্য কোন নারীর অপেক্ষা দীর্ঘতর সময় শাসন ক্ষমতায় ছিলেন। মিশরবিদ জেমস হেনরি ব্রেস্টেড বলেন, হাতশেপসুত, "ইতিহাসের প্রথম মহীয়সী নারী যার সম্পর্কে আমরা জানতে পেরেছি।"


title: হাতশেপসুত

text: "হতশেপসুত" কথাটির অর্থ "মহৎ নারীদের প্রধান" অথবা কার্নাকের মন্দিরে ফেরাউনদের যে তালিকা পাওয়া গেছে তাতে যেভাবে তা চিত্রিত হয়েছে, সেই অনুসারে "অভিজাত রমনীদের মধ্যে প্রধানা, যিনি আমুনের আলিঙ্গনধন্যা"।


title: হাতশেপসুত

text: তাঁর পরিবারের অন্যান্য সদস্যবৃন্দ হল -হাতশেপসুত ও দ্বিতীয় থুতমোসের দুই মেয়ে ছিল। বড় মেয়ের নাম "নেফেরুরে"। ছোট মেয়ের নাম মেরিতরে হতশেপসুত। এই দ্বিতীয় মেয়ের বিষয়ে বহুদিন পর্যন্ত যথেষ্ট বিতর্ক ছিল ঐতিহাসিকদের মধ্যে। এর কারণ তাঁর উল্লেখ আমরা পাই মূলত ফেরাউন তৃতীয় থুতমোসের স্ত্রী এবং ফেরাউন দ্বিতীয় আমেনহোটেপের মা হিসেবে। হাতশেপসুতের মেয়ে হিসেবে তাঁকে জানার প্রধান সূত্র তাঁর নাম ও প্রখ্যাত প্রাচীন মিশরীয় অমাত্য আহমোসে পেন-নেখবেতের আত্মজীবনীতে নেফেরুরেকে "বড় মেয়ে" বলে উল্লেখ। মিশরের সে' সময়ের রীতি অনুযায়ী বড় মেয়ের নাম দেওয়া হত সাধারণত তার দিদিমার নামানুসারে, কিন্তু তারপরের মেয়ের ক্ষেত্রে মায়ের নামানুসারে নাম রাখারই চল ছিল।


title: হাতশেপসুত

text: ১৪৭৯ বা ১৪৭৮ খ্রিস্টপূর্বাব্দে দ্বিতীয় থুতমোসের পর তৃতীয় থুতমোসে ফেরাউনের পদ লাভ করেন। কিন্তু তখন তার বয়স ছিল খুবই কম, মাত্র দুই থেকে চার বছরের মধ্যে। পূর্বতন ফেরাউনের প্রধানা রাণী ও বর্তমান ফেরাউনের বিমাতা হিসেবে এই সময় হাতশেপসুত তৃতীয় থুতমোসের নামে শাসনভার গ্রহণ করেন ও ১৪৫৮ খ্রিস্টপূর্বাব্দ পর্যন্ত যৌথভাবে সেই দায়িত্ব পালন করেন। আধুনিক মিশরবিদদের মতে অবশ্য তিনি প্রকৃত ফেরাউনের ক্ষমতারই অধিকারী ছিলেন।


title: হাতশেপসুত

text: যতদূর জানা গেছে, ১৪৯৫ খ্রিস্টপূর্বাব্দ নাগাদ তার জন্ম হয়।


title: হাতশেপসুত

text: "দইর আল বাহারি"র স্মৃতিমন্দিরে রাণী আহমোসের উপর একটি লেখা পাওয়া গেছে, যার বঙ্গানুবাদ মোটামুটি নিম্নরূপ –


title: হাতশেপসুত

text: মিশরবিদদের মতে এই লেখাটি আসলে স্রমাজ্ঞী হাতশেপসুতের প্রশাসনকে বৈধতাপ্রদানের উদ্দেশ্যে পরে খোদাই করা; এর রচনাশৈলী যদিও পুরনো রাজত্বের ৪র্থ ও ৫ম রাজবংশের সময়ের অনুরূপ। হয়তো ভেস্টকার প্যাপাইরাসে (সময়কাল ৪র্থ রাজবংশ) বর্ণিত "সূর্যদেবতার তিন সন্তানের আখ্যান"কে অনুসরণ করেই এই লেখাটি খোদিত হয়েছিল। উক্ত আখ্যানেও আমরা ফেরাউন খেওপকে তাঁর বংশ ও উত্তরাধিকার হিসেবে দেবতার সন্তানদের নির্বিবাদেই মেনে নিতেই দেখি।


title: হাতশেপসুত

text: দইর আল বাহারির আলেখ্যেও আমরা দেখতে পাই যে হাতশেপসুত এখানে তাঁর জন্মের ক্ষেত্রে পার্থিব পিতা "প্রথম থুতমোসে"র বদলে সুকৌশলে অনেক বেশি গুরুত্ব আরোপ করছেন তাঁর ছদ্মবেশে আসা দেবতার উপর; একমাত্র রাণীই তাঁকে দেবতা হিসেবে চিনতে পারেন ও তাঁর সাথে দেবতা তাঁর স্বামীর ছদ্মবেশের বাইরে গিয়ে কথোপকথনেও ব্যাপৃত হন। অর্থাৎ, হাতশেপসুতের জন্মসংক্রান্ত এই আখ্যানটির সমস্ত উপাদানই মিশরীয় পুরাণের সাথে পুরোপুরি খাপ খেয়ে যায়। মিশরীয় ঐতিহ্য অনুযায়ী মিশরের ফেরাউনরা সাক্ষাত দেবতার বংশধর। এই আখ্যান দেখায় ফেরাউন "প্রথম থুতমোসের" সন্তান হিসেবে শুধুমাত্র "দ্বিতীয় থুতমোসে"ই নয়, স্রমাজ্ঞী "হাতশেপসুত"ও সমানভাবেই দেবতার সাক্ষাত বংশধর, এমনকি দেবতার সাক্ষাত বংশধর হিসেবে তাঁর যোগ্যতা "দ্বিতীয় থুতমোসের" থেকেও অপেক্ষাকৃত বেশিই।


title: হাতশেপসুত

text: হাতশেপসুতের রাজত্বের সময়সীমা সম্পর্কে বিভিন্ন প্রাচীন নথিতে লিপিবদ্ধ থাকলেও আধুনিক পণ্ডিতদের মধ্যে প্রাথমিক ধারণা ছিল হাতশেপসুত শুধুমাত্র আনুমানিক ১৪৭৯ থেকে ১৪৫৮ খ্রিস্টপূর্বাব্দে পর্যন্ত সহ-শাসক হিসাবে মিশরে রাজত্ব করেন এবং শাসনকালের সপ্তম থেকে একুশতম বৎসর পর্যন্ত শাসনভার তৃতীয় থুতমোসের ছিল। কিন্তু বর্তমানে মিশরবিদদের মতে হাতশেপসুত ফেরাউনের মত ক্ষমতার অধিকারী ছিলেন।


title: হাতশেপসুত

text: হাতশেপসুত প্রায় ২২ বছর প্রাচীন মিশরে রাজত্ব করেছেন বলে মনে করা হয়। জোসেফাস এবং জুলিয়াস আফ্রিকানাস দুই জনেই মানেথোর রাজার তালিকায় অ্যামেসিস বা আমেনসিস নামক একজন মহিলার কথা উল্লেখ করেছেন। উক্ত বর্ণনা বিশ্লেষণ করলে তা হাতশেপসুত বলেই ধারণা করা হয়। জোসেফাস হাতশেপসুতের শাসন ২১ বছর নয় মাস বলে উল্লেখ করেছেন। আফ্রিকানাস অবশ্য হাতশেপসুতের শাসনকাল ২২ বছর বলে উল্লেখ করেন। থুতমোসে ২২ বছর বয়সে প্রথমবারের মত বিদেশ অভিযানে লিপ্ত হন। ধারণা করা হয় হাতশেপসুতের শাসনামল এর আগেই সমাপ্ত হয়েছিল।


title: হাতশেপসুত

text: যদিও হাতশেপসুতের শাসনামল কবে থেকে শুরু হয়েছে তা সঠিকভাবে নির্ণয় করা যায়নি। ধারণা করা হয় তার পিতার শাসনামল শুরু হয় ১৫২৬ অথবা ১৫০৬ খ্রীস্টপূর্বে। কিন্তু প্রথম এবং দ্বিতীয় থুতমোসের শাসনামলের স্থায়ীত্ব ঠিক কতদিন ছিল তা নির্ধারণ করা সম্ভব হয় নি। যদি শাসনামল কম ধরা হয় তাহলে প্রথম থুতমোস বা তার পিতার শাসনের পর তিনি ১৪ শাসন করেন। আর যদি শাসনামল দীর্ঘকাল ধরা হয় তাহলে তার পিতা রাজা হওয়ার পর ২৫ বছর। সেই হিসেবে ধারণা করা হয় হাতশেপসুত ক্ষমতা ১৫১২ খ্রীস্টপূর্বে অথবা ১৪৭৯ খ্রীস্টপূর্বে গ্রহণ করেন।


title: হাতশেপসুত

text: ফেরাউন হিসাবে হাতশেপসুতের প্রথম পরিচয় প্রকাশ পায় রামোস এবং হাতনোফের সমাধিতে। এই সমাধিগুলোতে প্রাপ্ত ধন-সম্পত্তির মধ্যে একটি মাটির পাত্রে "সপ্তম বৎসর" কথাটি লেখা ছিল।


title: হাতশেপসুত

text: একই সমাধি থেকে প্রাপ্ত আরেকটি পাত্রে "গডের স্ত্রী হাতশেপসুত" সিল ছাপা ছিল। আরও দুইটি পাত্রে "দি গুড গডেস মাৎকারে"। যা থেকে এটাই অনুধাবন হয় যে শাসনামলের সপ্তম বছরে এসে হাতশেপসুত মিশরের রাণী হিসেবে নয় বরং রাজা হিসেবে পরিচিত হয়ে ছিলেন।


title: হাতশেপসুত

text: হিক্সসের আমলে (দ্বিতীয় অন্ত্রবর্তী আমলে) মিশরের যে বাণিজ্যপথগুলো ক্ষতিগ্রস্ত হয় সেগুলো পুনঃপ্রতিষ্ঠা করার মাধ্যমে অষ্টাদশ রাজবংশের সম্পদ গড়ে তোলার সুযোগ তৈরি করেন হাতশেপসুত। তিনি পান্ট এ অভিযানের প্রস্তুতি এবং তহবিল গঠনে সহায়তা করেন। ধারণা করা হয় শাসনামলের নবম বৎসরে তিনি পান্টে বাণিজ্যিক অভিযান চালানোর প্রস্তুতি গ্রহণ করেন। তার নামে ৭০ ফুট (২১ মিটার) লম্বা পাঁচটি জাহাজে নাবিক এবং ৩০ জন বৈঠাবাহক সহ ২১০ জন পুরুষ পান্টের উদ্দেশ্যে যাত্রা শুরু করে। পান্ট থেকে লোবান, গন্ধরস সহ অনেক বাণিজ্যিক পণ্য ক্রয় করা হয়।


title: হাতশেপসুত

text: হাতশেপসুতের অভিযাত্রীরা পান্ট থেকে ৩১টি গন্ধরসের গাছ নিয়ে আসেন। বিদেশ থেকে গাছ এনে রোপণের চেষ্ঠা এটাই প্রথম রেকর্ড। তিনি এই গাছগুলো তার সমাধি মন্দিরে লাগিয়েছিলেন বলে ধারণা করা হয়। মিশরিয়রা পান্ট থেকে আরও অনেক পণ্য নিয়ে আসেন যার মাঝে ছিল লোবানও। লোবান গুড়ো করে হাতশেপসুত চোখের কাজল তৈরি করতেন। এটাই ধূপের প্রথম নথিভুক্ত ব্যবহার বলে ধারণা করা হয়।


title: কেভি২০

text: কেভি২০ হল একটি কবর (মিশর), যা রাজাদের ভ্যালিতে অবস্থিত। সম্ভবত এইটি উপত্যকাতে নির্মত প্রথম রাজকীয় কবর ছিল। কেভি২০ হচ্ছে থুতমোসে I আসল কবরের স্থান (পরে তাকে নতুন করে কেভি৩৮ তে কবর দেওয়া হয়েছিল) এবং পরবর্তী কালে এখানে তার মেয়ে হাতশেপসুতকে কবর দেওয়া হয়। কেভি২০ কবরটি ১৮২৪ সালে ফ্রান্সের একটি অভিযানে জোভান্নি বাতিস্তা বেলজনী এবং জেমস বুরটনের মাধ্যমে খুঁজে পাওয়া হয়েছিল। পরে ১৯৭৮ সালে আরো একটি অভিযান হয় যা নেপলেওনের তৎপরতা নামে পরিচিত। হাজার বছর পরে এটি ১৯০৩ সালে হাওয়ার্ড কার্টারের মাধ্যমে সর্বপ্রথম মাটি খুড়ে বের করে আনা হয়।


title: ২০০৮ গ্রীষ্মকালীন অলিম্পিকে আলবেনিয়া

text: চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আলবেনিয়ার জাতীয় অলিম্পিক কমিটির আয়োজনে আলবেনিয়ার প্রতিযোগীরা অংশগ্রহণ করে।


title: ২০০৮ গ্রীষ্মকালীন অলিম্পিকে আলজেরিয়া

text: চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আলজেরিয়ার প্রতিযোগীরা অংশগ্রহণ করে।


title: ২০০৮ গ্রীষ্মকালীন অলিম্পিকে আলজেরিয়া

text:
দৌড়বাজীর প্রতিযোগীরা পরের রাউন্ডের জন্য নির্বাচিত হতে পারে দুইভাবে। হিটে ভাল ফল করে, অথবা সার্বিক ক্রমে উপরের দিকে থেকে, মানে "পরাজিতদের মধ্যে দ্রুততম" হয়ে। তাই এখানে প্রত্যেক হিটের ক্রম দেওয়া হল, সার্বিক ক্রম নয়।
আলজেরিয়ার ৮জন মুষ্টিযোদ্ধা অলিম্পিকের যোগ্যতা অর্জন করেন। এঁরা সবাই প্রথম AIBA African Olympic Boxing Qualifying Tournament-এ এই যোগ্যতা অর্জন করেন।
Legend: RSCH = Referee stop contest - head blow RSCOS = Referee stop contest outscored


title: ২০০৮ গ্রীষ্মকালীন অলিম্পিকে আলজেরিয়া

text:
পুরুষদের প্রতিযোগিতা
মহিলাদের দল: "দল তালিকা"


title: কেভি৬০

text: কেভি৬০ হল একটি কবর (মিশর), যা রাজাদের ভ্যালিতে অবস্থিত। এটি মিশরের নীল নদের বিপরীতে পাশে লাক্সরের পশ্চিমদিক, হতবুদ্ধি কর থেবান নেক্রোপলিসের একটি। কেভি৬০ কবরটিতে যে মহিলা মমি খুজে পাওয়া যায় তার পরিচয় নিয়ে অনেক প্রত্নতত্ত্ববিদের দিধা থাকায়। তাদের কিছু ধারণা করেছিল যে, কবরটি হবে ১৮তম রাজবংশের হাতশেপসুতের। যারা এটি ধারণা করেছিল তাদের একজন হলেন প্রত্নতত্ত্ববিদ এলিজাবেথ টমাস। এই পরিচয়টি প্রত্নতত্ত্ববিদ জাহি হাওয়াসের মধ্যে সাম্প্রতিক কালে অধিবক্তা করা হয়েছে।


title: কেভি৬০

text: ১৯০৩ সালে হাওয়ার্ড কার্টারের মধ্যে যখন কবরটি খুঁজে বার করা হয়েছিল, তখন সে দেখেছে যে কবরটি থেকে সব সম্পদ চুরি এবং প্রাচীন নিদর্শনে কলুষিত করা হয়েছে। কিন্তু তখনও দু'টি মমি ছিল এবং তার সাথে কিছু কবর সামগ্রী ছিল যা খারাপভাবে ক্ষতিগ্রস্ত হয়েছিল।


title: কেভি৬০

text: ১৯০৬ সালে এডওয়ার্ড রাসেল এয়টোনের দ্বারা একে পুনরায় খোলা হয় এবং কফিন থেকে একটি মমি, কেভি৬০বি, সরিয়ে নেওয়া হয় মিশরীয় জাদুঘরে।


title: ২০০৬ ফিফা বিশ্বকাপ ফাইনাল

text: ২০০৬ ফিফা বিশ্বকাপ ফাইনাল ছিল ২০০৬ ফিফা বিশ্বকাপের শেষ এবং বিজয়ী নির্ধারণী খেলা, যা ২০০৬ সালের ৯ জুলাই বার্লিনের ওলিম্পিয়াস্তাদিয়নে অনুষ্ঠিত হয়। খেলাটি ১–১ গোলে শেষ হওয়ায় পেনাল্টি শুটআউট পর্যন্ত গড়ায় যেখানে ইতালি ফ্রান্সকে ৫–৩ ব্যবধানে পরাজিত করে। এটি ছিল ফ্রান্সের খেলোয়াড় জিনেদিন জিদানের ফুটবল ক্যারিয়ারের সর্বশেষ আন্তর্জাতিক খেলা, এবং তিনি এই খেলায় লাল কার্ড পেয়ে মাঠ থেকে বিতাড়িত হন। ইতালির রক্ষণভাগের খেলোয়াড় মার্কো মাতেরাজ্জির মৌখিক গালির প্রতিক্রিয়ায় তাঁকে মাথা দিয়ে আঘাত করে ফেলে দেওয়ার ফলশ্রুতিতে জিদানকে লাল কার্ড দেওয়া হয়।


title: ২০০৬ ফিফা বিশ্বকাপ ফাইনাল

text: খেলার শুরুতে সমাপণী অনুষ্ঠানে আন্তর্জাতিক খ্যাতিসম্পন্ন গায়িকা শাকিরা ও ওয়াইক্লেফ জঁ ঐ বিশ্বকাপের থিম সঙ্গীত "হিপস ডোন্ট লাই" গানের বাম্বু সংস্করণটি পরিবেশন করেন।


title: ২০০৬ ফিফা বিশ্বকাপ ফাইনাল

text: ফাইনাল খেলা শুরুর ২০ মিনিটের মাঝেই উভয় দল গোল পেয়ে যায়। জিনেদিন জিদান খেলার ৭ম মিনিটে একটি বিতর্কিত পেনাল্টি থেকে প্রথম গোল করেন। যা ক্রসবারের নিচের অংশে স্পর্শ করে গোলপোস্টের ভেতরে ঢুকে যায়। খেলার ১৯তম মিনিটে মাতেরাজ্জি গোল করে ইতালিকে সমতায় ফেরান, আন্দ্রেয়া পিরলোর কর্নার কিক থেকে গোলপোস্টের প্রায় ৬ গজ দূর থেকে হেডে তিনি গোলটি করেন। উভয় দলই সাধারণ সময়ের মধ্যেই জয়সূচক গোল কলার সুযোগ পায়: খেলার ৩৫তম মিনিটে ইতালির লুকা তনির শট ক্রসবারে আঘাত করে, পরবর্তীতে হেড থেকে করা একটি গোল অফসাইড হিসেবে বাতিল হয়, অন্যদিকে খেলার ৫৩তম মিনিটে ফ্রান্সকে একটি সাম্ভব্য পেনাল্টি দেয়া হয় নি, ইতালির জানলুকা জামব্রত্তা ফ্রান্সের ফ্লোরাঁ মালুদাকে পেনাল্টি বক্সের মধ্যে ট্যাকল করলে তিনি পরে যান। ফ্রান্সের পক্ষেই জয়ের সুযোগ বেশি ছিল, তারা গোলপোস্টে অধিক সংখ্যক সঠিক শট নিয়েছিল। যদিও তারা গোল করতে ব্যর্থ হয় এবং খেলাটি ১–১ সমতাতেই থেকে যায়।


title: ২০০৬ ফিফা বিশ্বকাপ ফাইনাল

text: ৯০ মিনিট শেষে খেলার নিষ্পত্তি না হওয়ায় খেলাটি অতিরিক্ত সময়ে গড়ায়। ইতালির গোলরক্ষক জিয়ানলুইজি বুফন অতিরিক্ত সময়ে দূর্দান্তভাবে জিদানের মাথা দিয়ে করা একটি শট রুখে দেন। যা ফ্রান্সের পক্ষে জয়সূচক গোল হতে পারত। বুফন বলটিকে আলতো আঘাতে ক্রসবারের উপরে পাঠিয়ে দেন।


title: ২০০৬ ফিফা বিশ্বকাপ ফাইনাল

text: মাঠে জিদান এবং মাতেরাজ্জি পরস্পরের নিকটে থাকাকালে মাতেরাজ্জি জিদানের জার্সি ধরে টানেন এরপর তারা নিজেদের মধ্যে সংক্ষিপ্তভাবে শব্দ বিনিময় করেন এবং জিদান মাতেরাজ্জির কাছে থেকে চলে যেতে শুরু করেন। কিছুক্ষন পর, জিদান হঠাত্ করে থেমে যান এবং পুনরায় উল্টো দিকে ঘুড়ে এসে মাতেরাজ্জির বুকে মাথা দিয়ে আঘাত করে তাকে মাটিতে ফেলে দেন। খেলা সাময়িকভাবে থেমে থাকার পরও, রেফারি ওরাসিও এলিজোন্দো ঘটনাটি দেখতে পাননি। ম্যাচ অফিসিয়ালদের প্রতিবেদন অনুসারে, চতুর্থ অফিসিয়াল লুইস মেদিনা কান্তালেহো হেডসেটের মাধ্যমে এলিজোন্দোকে ঘটনাটি সম্পর্কে অবহিত করেন।


title: ২০০৬ ফিফা বিশ্বকাপ ফাইনাল

text: সহকারীদের সাথে পরামর্শ করার পর, খেলার ১১০তম মিনিটে এলিজোন্দো জিদানকে লাল কার্ড দেখান। এটি জিদানের ক্যারিয়ারের ১৪তম লালা কার্ড ছিল। এবং তিনিও ক্যামেরুনের রিগোবের্ত সং এর মত দুইটি আলাদা বিশ্বকাপ প্রতিযোগিতায় লাল কার্ড পাওয়া খেলোয়াড় ছিলেন। এবং তিনি বিশ্বকাপের ফাইনালে লাল কার্ড পাওয়া চতুর্থ খেলোয়াড় ছিলেন, এছাড়া অতিরিক্ত সময়ে লাল কার্ড পাওয়া প্রথম খেলোয়াড় ছিলেন।


title: ২০০৬ ফিফা বিশ্বকাপ ফাইনাল

text: অতিরিক্ত সময়েও কোন গোল না হওয়ায়, খেলাটি পেনাল্টি শুটআউটে গড়ায়, যেখানে ৫–৩ ব্যবধানে জয় লাভ করে ইতালি। ফ্রান্সের দাভিদ ত্রেজেগে, যিনি ইউরো ২০০০ এর ফাইনালে ইতালির বিপক্ষে গোল্ডেন গোল করেছিলেন, একমাত্র খেলোয়াড় যিনি বিশ্বকাপের ফাইনালে পেনাল্টি থেকে গোল করতে পারেননি। তার স্পট কিক ক্রসবারে আঘাত করে।


title: ২০০৬ ফিফা বিশ্বকাপ ফাইনাল

text: ভিডিও চিত্র থেকে মাতেরাজ্জির জিদানকে শব্দগতভাবে প্ররোচিত করার প্রমাণ পাওয়ার পর, ব্রিটিশ সংবাদ মাধ্যমের তিনটি সংবাদপত্র মাতেরাজ্জি কি বলেছিল তা জানার জন্য ঠোঁটের পাঠক নিযুক্ত করে। "দ্য টাইমস", "দ্য সান" এবং "ডেইলি স্টার" দাবী করে যে মাতেরাজ্জি জিদানকে বলেছিলেন, ""সন্ত্রাসী বেশ্যা পুত্র""। ২০০৮ সালে, "দ্য সান" এবং "ডেইলি স্টার" মাতেরাজ্জির কাছে প্রকাশ্যে ক্ষমাপ্রার্থনা করে, এবং মাতেরাজ্জি তিনটি ব্রিটিশ সংবাদপত্র থেকে ক্ষতিপূরণ লাভ করে।


title: ২০০৬ ফিফা বিশ্বকাপ ফাইনাল

text: জিদান শুধুমাত্র আংশিকভাবে ব্যাখ্যা করেন যে তার মা সম্পর্কে কঠোর অপমানের পুনরাবৃত্তির কারণে তিনি এমন প্রতিক্রিয়া করেছেন। মাতেরাজ্জি জিদানকে বাজে কথা বলার কথা স্বীকার করেন, কিন্তু যুক্তি দেখান যে জিদানের ব্যবহার খুবই অহংকারী ছিল এবং তার মন্তব্য ছিল তুচ্ছ। মাতেরাজ্জি এছাড়াও জোড় দিয়ে বলেন যে তিনি জিদানের মাকে অপমান করেননি (যিনি সেসময় অসুস্থ ছিলেন), তিনি বলেন, ""আমি তার মা সম্পর্কে কথা বলিনি। আমার বয়স যখন পনের, তখন আমি আমার মাকে হারিয়েছি, এবং এখনও এ সম্পর্কে কথা বললে আমি আবেগপ্রবণ হয়ে পড়ি।""


title: ২০০৬ ফিফা বিশ্বকাপ ফাইনাল

text: জিদান পরবর্তীকালে ক্ষমাপ্রার্থনা করেন, তবে যোগ করেন যে তিনি তার অপরাধের জন্য দুঃখ প্রকাশ করছেন না, কারণ তিনি মনে করেন যে তা মাতেরাজ্জির কর্মকে ক্ষমার যোগ্য করে তুলবে। দুই মাস পর, মাতেরাজ্জি ঘটনাটি সম্পর্কে নিজের বক্তব্য তুলে ধরেন, তিনি বলেন যে যখন তিনি জিদানের জার্সি ধরে টান দেন, তখন জিদান বলেন, ""যদি তুমি আমার শার্ট চাও, তাহলে আমি এটি তোমাকে পরে দেব,"" এবং তিনি জিদানের কথার উত্তরে বলেন যে তাহলে তিনি তার বোনকেই পছন্দ করেন। তবে মাতেরাজ্জি সাক্ষাত্‍কারে বলেন যে তিনি জানতেন না জিদানের নিজের কোন বোন আছে। ঘটনার এক বছরেরও বেশি সময় পর, মাতেরাজ্জি নিশ্চিত করেন যে জিদানের প্রতি তার সুনির্দিষ্ট কথাটি ছিল: "আমি সেই বেশ্যাকে পছন্দ করি যে তোমার বোন"।


title: ২০১০ ফিফা বিশ্বকাপের সমালোচনাসমূহ

text: ২০১০ ফিফা বিশ্বকাপ বিভিন্ন বিষয় নিয়ে বেশ কিছু বিতর্ক ও সমালোচনার মুখোমুখি হয়েছে। এর মধ্যে কিছু হয়েছে প্রতিযোগিতা শুরুর আগে, এবং বেশ কিছু হয়েছে মাঠ রেফারির সিদ্ধান্তকে কেন্দ্র করে।


title: ২০১০ ফিফা বিশ্বকাপের সমালোচনাসমূহ

text: বিশ্বকাপে ব্যবহৃত প্রতিটি স্টেডিয়ামে পশু কোরবানির পরিকল্পনা বিভিন্ন প্রাণী অধিকার সংগঠনের মধ্যে প্রতিক্রিয়ার সৃষ্টি করেন। দ্য মাখোনিয়া রয়্যাল ট্রাস্ট দাবি করে, তাঁদের প্রস্তাবিত গরু বলিদানের পদ্ধতিটি হচ্ছে এই প্রতিযোগিতাকে আশীবার্দ করার একটি ‘সত্যিকারের আফ্রিকান’ সংস্কৃতি। এই প্রতিষ্ঠানটি আফ্রিকার বিভিন্ন সাংস্কৃতিক কার্যক্রম পরিচালনা করে।


title: ২০১০ ফিফা বিশ্বকাপের সমালোচনাসমূহ

text: প্রাণী অধিকার সংগঠনগুলোর বিরোধিতার প্রেক্ষিতে এই পশু বলির বিষয়টি দক্ষিণ আফ্রিকার উচ্চতর আদালত পর্যন্ত গড়ায়। সেখানে বিচারক নিক ভ্যান ডার রেইডেন বলেন, এই বিষয়টি রাজনীতিকদের মাধ্যমে সুরাহা হওয়া উচিত।


title: ২০১০ ফিফা বিশ্বকাপের সমালোচনাসমূহ

text: পরবর্তীতে বাধা উপেক্ষা করেই ২৫ মে, জোহানেসবার্গের সকার সিটি স্টেডিয়ামে একটি ষাড় বলি দেওয়া হয়। স্টেডিয়ামের ভেতরেই একটি স্থানে এই পশু বলির কার্যক্রমটি অনুষ্ঠিত হয়। ষাড় বলি দেবার পর ঐতিহ্য অনুসারে এর অনুসারীরা হাঁটতে হাঁটতে, গান গেয়ে ও ড্রাম বাজিয়ে স্টেডিয়াম প্রদক্ষিণ করেন, এবং তাঁদের সংস্কৃতি অনুসারে স্টেডিয়ামকে আশীবার্দ করার কাজ সমাপ্ত করেন।


title: তাং রাজবংশ

text: তাং রাজবংশ (; উচ্চারণ: "তাং চাও"; মধ্য চীনা: "ঢ্যাং") (১৮ জুন, ৬১৮–৪ জুন, ৯০৭) হচ্ছে চীনের ইতিহাসের অন্যতম শক্তিশালী ও সমৃদ্ধ একটি রাজবংশ। পূর্ববর্তী সুই সাম্রাজ্যের পর এর গোড়াপত্তন ও পরবর্তীকালে পঞ্চ রাজবংশ ও দশ সাম্রাজ্য সময়কালে এটি শেষ হয়। লি () পরিবার এই রাজবংশের গোড়াপত্তন করে। সুই পরিবারের ক্রমাগত শক্তিহ্রাস ও পতনের পর এই বংশ চীনের ক্ষমতা অধিকার করে। এই রাজবংশ তার সময়কালে দ্বিতীয় ঝু রাজবংশের (১৬ অক্টোবর, ৬৯০-৩ মার্চ, ৭০৫) দ্বারা বহুবার আক্রমণকৃত হয়েছিলো। তখন রানী উ জেতিয়ান ক্ষমতাবলে সিংহাসন দখল করেন। তিনি ছিলে এখন পর্যন্ত চীনের ইতিহাসে একমাত্র রানী যিনি নিজ অধিকার বলে সাম্রাজ্য শাসন করতেন।


title: তাং রাজবংশ

text: তাং রাজবংশের রাজধানী চাং'আন (বর্তমানের জিয়ান) ছিল তৎকালীন পৃথিবীর সবচেয়ে জনবহুল শহর। এ সময়টিকে চৈনিক সভ্যতার অন্যতম উচ্চতম শিখর হিসেবে বিবেচনা করা হয়। এই রাজবংশের আগে হান সাম্রাজ্য শাসনামলকে ধরা হয় চৈনিক সভ্যতার বৈশ্বিক সংস্কৃতির স্বর্ণযুগ।


title: মিশরের অষ্টাদশ রাজবংশের বংশধারা

text: মিশরের অষ্টাদশ রাজবংশের বংশধারা, আহমোসিস I এর দ্বারা স্থাপিত হয়েছে। এটি জটিল এবং অসম্পূর্ণ। দ্বিধাগ্রস্ত ফেরাউনের নাম সম্পর্কে একটি প্রশ্নবোধক (?) চিহ্ন দ্বারা চিহ্নিত করা হয়েছে। এখানে রাজবংশের প্রধান প্রতিনিধিত্ব হিসেবে করা হয়েছে। নারীদের নামগুলো "ইটালিকে" প্রিন্ট করা হয়েছে।


title: সাদা-ভুরু খঞ্জন

text: সাদা-ভুরু খঞ্জন বা ধলাভ্রু খঞ্জন বা পাকাড়া খঞ্জন (বৈজ্ঞানিক নাম: "Motacilla maderaspatensis") একটি মাঝারি আকারের পাখি এবং খঞ্জন পরিবারের সবচেয়ে বৃহদাকার সদস্য। এদের দেহের উপরের দিক কালো, আর পেটের দিকটা সাদা। চোখের উপরে ভুরুর জায়গাটিও সাদা। কাঁধে সাদা ডোরা রয়েছে, আর লেজের বাইরের দিকের পালকগুলোও সাদা। এর বৈজ্ঞানিক নাম এসেছে ভারতের শহর মাদ্রাজ (বর্তমান নাম চেন্নাই) থেকে।


title: সাদা-ভুরু খঞ্জন

text: ইংরেজি নাম বা , বৈজ্ঞানিক নাম "Motacilla maderaspatensis"।


title: সাদা-ভুরু খঞ্জন

text: সাদা-ভুরু খঞ্জন, খঞ্জন পরিবারের সবচেয়ে বৃহদাকার সদস্য, লম্বায় প্রায় ২১ সেন্টিমিটার। এদের দেহের উপরের দিক কালো, আর পেটের দিকটা সাদা। চোখের উপরে ভুরুর জায়গাটিও সাদা। কাঁধে সাদা ডোরা রয়েছে, আর লেজের বাইরের দিকের পালকগুলোও সাদা। পাখিটি বেশ হালকা-পাতলা গড়নের, এছাড়া আছে লম্বাটে চটপটে লেজ। এর ঊর্ধ্বঙ্গ, মাথা এবং বুক লম্বাটে, সাথে আছে ঔদাসিন্যপূর্ণ এবং বৃহৎ সাদা ডানা। সাদা খঞ্জনের মতো এদের মাথার চূড়ায় সাদা রং থাকে না। শরীরের নিম্নাংশের বাকিটুকু সাদা হয়ে থাকে। স্ত্রী পাখির শরীরের রঙ, পুরুষের তুলনায় কিছুটা হালকা হয়ে থাকে। কিশোর বয়সে স্ত্রী পাখিরা বাদামি-ছাই রঙের হলেও প্রাপ্তবয়স্ক হলে কালো রঙ ধারণ করে।


title: সাদা-ভুরু খঞ্জন

text: বাংলাদেশে Motacilla গণের পাঁচ প্রজাতির খঞ্জনপাখি দেখা যায়। পাঁচ প্রজাতির মধ্যে চার প্রজাতির খঞ্জন শীতের শুরুতে আসে এবং গ্রীষ্মে চলে যায়। শুধু দেশে স্থায়ীভাবে বাস করে ও বাসা বাঁধে ধলাভ্রু খঞ্জন। বাংলাদেশ বার্ড ক্লাবের তথ্যমতে, দেশে ধলাভ্রু খঞ্জন সংখ্যায় খুব কম এবং এরা, মানুষের অবাধ পদচারণার কারণে বাসা করার জন্য কোনো নিরাপদ জায়গা পাচ্ছে না। ঢাকার চারপাশে ক্রমাগত জলাশয় ভরাট করে ফেলায় এদের স্বাভাবিক আবাস হারিয়ে গেছে।


title: সাদা-ভুরু খঞ্জন

text: এই পাখি নদী, বড় পুকুর ও বড় জলাশয়ের কাছাকাছি কোনো জায়গায় থাকতে পছন্দ করে। তবে নগরের পরিবেশেও এরা খাপ খাইয়ে নিয়েছে। শহরাঞ্চলে এরা বাড়ির ছাঁদে বাসা বেঁধে থাকে। খাবারের জন্য এরা চরে বেড়ায় এবং একটু পর পরই ডেকে ডেকে জায়গা পরিবর্তন করে। দলে সাধারণত দুটি পাখি থাকে। এদের লেজ সাধারণত হয় লম্বা। পা, ঠোঁট, গলা ও বুক কালো রঙের; নিচের দিক সাদা পালকে আবৃত থাকে। চোখের ওপরের ভ্রু সাদা। ডানায় সাদা রেখা থাকে, লেজের বাইরের পালক সাদা। খাবারের তালিকায় আছে ফড়িং, পোকামাকড়, ছোট শামুক ইত্যাদি। মার্চ থেকে মে মাসে জলাশয়ের কাছাকাছি নিরাপদ জায়গায় বাসা করে। তিন-চারটি ডিম দেয়। দলের দুজন মিলেই সংসার করে।


title: সাদা-ভুরু খঞ্জন

text: এদের বাসার আকৃতি গোলাকার কাপের মতো হয়। চটের আঁশ, শুকনো ডালপালা, নরম ঘাস ইত্যাদি জড়ো করে বাসা তৈরি করে থাকে।


title: সাদা-ভুরু খঞ্জন

text: অতীতে, ভারতে, এজাতীয় পাখিকে খাঁচায় পুরে রাখা হতো এদের গান গাইবার ক্ষমতার কারণে। পাখিটির স্থানীয় নাম ""খঞ্জন"" থেকে উৎপত্তিলাভ করে "খঞ্জন-চোখা" প্রবাদটির, যদ্বারা কারো খুব সুন্দর চোখ বোঝানো হয়। ভারতে, পাখিটির আরেকটি স্থানীয় নাম হলো "ধোবিন" (বা ধোপিনী)।


title: ফতোয়া

text: ফতোয়া বা ফাতওয়া (আরবি: فتوى; বহুবচন ফাতাওয়া আরবি: فتاوى) হলো বিধান ও সমাধান, যা কোনো ঘটনা বা অবস্থার প্রেক্ষিতে ইসলামী শরীয়তের দলীলের আলোকে মুফতি বা ইসলামী আইন-বিশেষজ্ঞ প্রদান করে থাকেন। যখন কোন ব্যক্তি সরাসরি কুরআন ও হাদিস কিংবা ফিকহের আলোকে উদ্ভূত সমস্যার সমাধান বের করতে অপারগ হন তখন তিনি মুফতীর কাছে এই বিষয়ের সমাধান চান। এটিকে ইসলামের পরিভাষায় ইসতিফতা (আরবিকে:اِسْتِفْتَاء) বলে। মুফতি তখন ইসলামী শরিআতের আলোকে স সমস্যার সমাধান জানিয়ে দেন। এই সমাধান প্রদান করাকে ইসলামের পরিভাষায় ইফতা (আরবীতে:إِفْتَاء ) বলে এবং প্রদত্ত সমাধান বা বিধানটিকে ফতোয়া বলে।


title: ফতোয়া

text:
২০০১ সালের ১ জানুয়ারি বিচারপতি মোহাম্মদ গোলাম রাব্বানী ও বিচারপতি নাজমুন আরা সুলতানার সমন্বয়ে গঠিত হাইকোর্টের বেঞ্চ ফতোয়াকে অবৈধ ও আইনগত কর্তৃত্ববহির্ভূত ঘোষণা করেন। রায়ে বলা হয়, একমাত্র আদালতই মুসলিম বা অন্য কোনো আইন অনুযায়ী আইনসংক্রান্ত কোনো প্রশ্নে মতামত দিতে পারেন। কেউ ফতোয়া দিলে তা ফৌজদারি কার্যবিধির ১৯০ ধারা অনুযায়ী শাস্তিযোগ্য হবে। ফতোয়াবিরোধী হাইকোর্টের এই রায়ের বিরুদ্ধে আপিল করেন মুফতি মো. তৈয়ব ও মাওলানা আবুল কালাম আজাদ আপিল করেন। দীর্ঘ এক দশক পর ২০১২ সালের মার্চ মাস থেকে আপিল বিভাগে মামলাটির পূর্ণাঙ্গ শুনানি হয় এবং সংক্ষিপ্ত রায় ঘোষিত হয় মে মাসের ১৯ তারিখে।
সারা দেশে ফতোয়ার নামে বিচারবহির্ভূত শাস্তি নিয়ে বাংলাদেশ লিগ্যাল এইড অ্যান্ড সার্ভিসেস ট্রাস্ট (ব্লাস্ট), আইন ও সালিশ কেন্দ্র, বাংলাদেশ মহিলা পরিষদ, নিজেরা করি ও ব্র্যাক হাইকোর্টে একটি রিট করে। এর পরিপ্রেক্ষিতে ২৫ আগস্ট, ২০০৯ তারিখে আদালত ফতোয়ার নামে বিচারবহির্ভূত শাস্তির বিষয়ে সরকারের ব্যর্থতা কেন অসাংবিধানিক ঘোষণা করা হবে না, তা জানতে চেয়ে রুল জারি করেন। এ ছাড়া ব্রাহ্মণবাড়িয়ার কসবায় এক কিশোরীকে ধর্ষণ ও দোররা মারার ঘটনায় সুপ্রিম কোর্টের আইনজীবী সালাউদ্দিন দোলন হাইকোর্টে রিট করলে আদালত রুল জারি করেন। ৭ ফেব্রুয়ারি, ২০১০ তারিখে প্রকৃত ঘটনা জানিয়ে প্রতিবেদন দিতে কসবা থানার পুলিশকে নির্দেশ দেন আদালত। বাঞ্ছারামপুরে এক তরুণীকে ১০১ ঘা দোররা মারার ঘটনা ২২ মে, ২০১০ তারিখে পত্রিকায় প্রকাশিত হয়। এবিষয়ে প্রয়োজনীয় পদক্ষেপ নেওয়ার নির্দেশনা চেয়ে সুপ্রিম কোর্টের আইনজীবী মাহবুব শফিক, কে এম হাফিজুল আলম ও ইমরানুল হাই একটি রিট করেন। এ রিটের পরিপ্রেক্ষিতে ২৪ মে, ২০১০ তারিখে আদালত রুল জারি করেন। এতে ফতোয়ার নামে বিচারবহির্ভূত শাস্তি দেওয়া কেন অবৈধ ও মৌলিক অধিকার পরিপন্থী ঘোষণা করা হবে না, তা জানতে চেয়ে রুল জারি করা হয়। একই সঙ্গে বিচারবহির্ভূত শাস্তি দেওয়া নিরুৎসাহিত করতে স্কুল, কলেজ, বিশ্ববিদ্যালয় ও মাদ্রাসাসহ বিভিন্ন পর্যায়ের পাঠ্যসূচিতে প্রবন্ধ ও অন্যান্য শিক্ষাবিষয়ক উপকরণ অন্তর্ভুক্ত করার নির্দেশ কেন দেওয়া হবে না, তা জানতে চাওয়া হয়। এসব রিটের রুলের ওপর চূড়ান্ত শুনানি শেষে ৮ জুলাই, ২০১০ তারিখে বিচারপতি সৈয়দ মাহমুদ হোসেন ও বিচারপতি গোবিন্দ চন্দ্র ঠাকুরের সমন্বয়ে গঠিত হাইকোর্টের বেঞ্চ রায় দেন। রায়ে ফতোয়ার নামে বিচারবহির্ভূত কার্যক্রম ও শাস্তিকে অবৈধ ঘোষণা করেন হাইকোর্ট। এ ধরনের শাস্তি ঘোষণাকারীকে অপরাধী হিসেবে গণ্য করতে বলা হয়েছে। দণ্ডবিধিসহ প্রচলিত অন্যান্য আইন অনুযায়ী এই অপরাধীদের বিরুদ্ধে ব্যবস্থা নেওয়ারও নির্দেশ দেওয়া হয়েছে। এ প্রক্রিয়ার সঙ্গে সম্পৃক্ত ব্যক্তিদের অপরাধের সহযোগী হিসেবে একই ধরনের শাস্তির ব্যবস্থা করার নির্দেশনা দেন আদালত। আদালতে রিট আবেদনকারীর পক্ষে শুনানি করেন আইনজীবী সারা হোসেন, অবন্তী নুরুল, মাহবুব শফিক ও সালাউদ্দিন দোলন এবং সরকারপক্ষে ডেপুটি অ্যাটর্নি জেনারেল রাজিক আল জলিল ও আকরাম হোসেন চৌধুরী।


title: ফতোয়া

text: বাস্তবে অর্ধশিক্ষিত বা প্রায় অশিক্ষিত গ্রাম্য মৌলভীরাও ফতোয়া জারি করেন। কিংবা ইসলামী আইন চালু না থাকায় ধর্মপ্রাণ লোকেরা এই ফতোয়ার অপব্যবহার করে থাকেন। এছাড়া শত্রুতা করেও অনেকে এই ফতোয়ার অপব্যবহার করে থাকেন।


title: সতীশ ধবন মহাকাশ কেন্দ্র

text: সতীশ ধবন মহাকাশ কেন্দ্র (এসএইচএআর) ভারতীয় মহাকাশ গবেষণা সংস্থা (ইসরো)-এর একটি উৎক্ষেপণ কেন্দ্র। এই মহাকাশ কেন্দ্রটি ভারতের অন্ধ্রপ্রদেশ রাজ্যের শ্রীহরিকোটায় অবস্থিত। এই কারণে এই কেন্দ্রটিকে শ্রীহরিকোটা নামেও অভিহিত করা হয়। চেন্নাই শহরের ৮০ কিলোমিটার উত্তরে অবস্থিত এই কেন্দ্রটির আদি নাম "শ্রীহরিকোটা রেঞ্জ" বা "শ্রীহরিকোটা লঞ্চিং রেঞ্জ"। ২০০২ সালে ইসরোর প্রাক্তন চেয়ারম্যান সতীশ ধবনের মৃত্যুর পর এই কেন্দ্রের নাম পরিবর্তন করা হয়। তবে নামসংক্ষেপ হিসেবে এসএইচএআর কথাটি রয়েই যায়।


title: সতীশ ধবন মহাকাশ কেন্দ্র

text: 12.find more info about shar (sriharikota)


title: শিলিগুড়ি করিডোর

text: শিলিগুড়ি করিডোর ভারতের উত্তর-পূর্বাঞ্চলীয় রাজ্যগুলির সঙ্গে দেশের অবশিষ্ট অংশের সংযোগরক্ষাকারী একটি সংকীর্ণ ভূখণ্ড। পশ্চিমবঙ্গের উত্তরাঞ্চলে অবস্থিত এই ভূখণ্ডের আকৃতি মুরগির ঘাড়ের মতো বলে একে চিকেন’স নেক নামেও অভিহিত করা হয়। এই ভূখণ্ডের প্রস্থ ২১ থেকে ৪০ কিলোমিটার। এর দুপাশে নেপাল ও বাংলাদেশ রাষ্ট্র।


title: শিলিগুড়ি করিডোর

text: শিলিগুড়ি এই অঞ্চলের প্রধান শহর। এই শহরটি ভুটান, নেপাল, উত্তর-পূর্ব ভারত ও ভারতের মূল ভূখণ্ডের মধ্যে সংযোগরক্ষাকারী প্রধান কেন্দ্র।


title: শিলিগুড়ি করিডোর

text: ১৯৪৭ সালে দেশভাগের সময় বৃহত্তর বাংলা প্রদেশ দ্বিখণ্ডিত হলে শিলিগুড়ি করিডোরের সৃষ্টি হয়। ২০০২ সালে ভারত, নেপাল, ভুটান ও বাংলাদেশ এই অঞ্চলে একটি মুক্ত বাণিজ্যাঞ্চল গঠনের প্রস্তাব গ্রহণ করে। এই প্রস্তাবে উক্ত অঞ্চলের মাধ্যমে অবাধে চার দেশের মধ্যে বাণিজ্যিক লেনদেন চালানোর কথা বলা হয়। তবে অবৈধ ড্রাগ ও অস্ত্রচোরাচালান বর্তমানে এই অঞ্চলের প্রধান সমস্যা।


title: ২০০৮ গ্রীষ্মকালীন অলিম্পিকে আমেরিকান সামোয়া

text: চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আমেরিকান সামোয়া অংশগ্রহণ করে। আমেরিকান সামোয়ার পাঁচজন প্রতিযোগী তিনটি পৃথক খেলায় অংশগ্রহণ করে, যথাক্রমে, সাঁতার, দৌড়বাজী এবং জুডো।


text: মহিলাদের প্রতিযোগিতা


title: ২০০৮ গ্রীষ্মকালীন অলিম্পিকে অ্যান্ডোরা

text: চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে অ্যান্ডোরা অংশগ্রহণ করে।


title: প্লাংকের চাপ

text:
পদার্থবিজ্ঞানে, প্লাংকের চাপ হল প্লাংক একক ব্যবস্থায় চাপের এক ধরনের একক। একে p দ্বারা প্রকাশ করা হয়।
formula_1 ৪.৬৩৩০৯ × ১০ প্যাস্কেল


title: আঙ্খেসেনামুন

text: আঙ্খেসেনামুন (ইংরেজি: Ankhesenamun; ˁnḫ-s-n-imn, "তার জীবন আমুনের") (প্রায় ১৩৪৮ খ্রিস্টপূর্ব - ১৩২৪ খ্রিস্টপূর্বের পরে) মিশরের অষ্টাদশ রাজবংশের একজন রানী ছিলেন। আঙ্খেসেনপাতেন হিসেবে তার জন্ম। ফেরাউন আখেনাতেনের ছয় মেয়ের তৃতীয় মেয়ে ছিল এবং তার রাজকীয় স্ত্রী নেফেরতিতি। আঙ্খেসেনামুন ১৩ বছর বয়সে তার সৎ ভাই তুতাংখামুনের রাজকীয় স্ত্রী হয়েছিলেন। তার পিতার মৃত্যুর পরে তার নাম পরিবর্তনের সাথে তার ধর্ম পরিবর্তনের প্রতিফলন ঘটে। তার তারুণ্য দুঃখ, বেদনা, উদ্বেগ ইত্যাদি এবং তার মাতা-পিতার প্রাচীন রাজত্বের চিত্রে ভালো ভাবে নথিপত্রে অন্তর ভূক্ত রয়েছে।


title: আঙ্খেসেনামুন

text: সাম্প্রতিক ২০১০ সালের ফেব্রুয়ারিতে একটি ডিএনএ পরীহ্মা মাধ্যমে অনুমান করা হয়েছে যে, ১৮তম রাজবংশের রানীর আঙ্খেসেনপাতেনের মমি কেভি৬৩ অথবা কেভি২১, দু'টির একটি কফিনে সমাহিত রয়েছে।


title: আঙ্খেসেনামুন

text: আঙ্খেসেনামুনের কেভি৬৩ কবরটি খনন করার পরে অনুমান করা হয়েছে যে, তুতাংখামুনের কেভি৬২ কবরটি নৈকট্যের দরুন আঙ্খেসেনামুনের জন্য এই কবরটি পরিকল্পনা করা হয়েছে। কবরের কফিনেতে (এর একটির উপর একটি মহিলার ছাপার রয়েছে) পাওয়া গিয়েছিল নারীর পোশাক, স্বর্ণ-অলংকার, Natron। সিরামিকের ভাঙ্গা অংশে এবং কবরেও পাতেন নামটি ছিল। কেবল রাজকীয় এই নামটি শুধু একজন ব্যক্তিই বহন করতে সে ছিল আঙ্খেসেনামুন, যার আসল নাম ছিল আঙ্খেসেনপাতেন। যাইহোক, কেভি৬৩ তে কোন মমি খুঁজে পাওয়া যায়নি, সুতরাং এইটি একটি ধারণা মাত্র।


title: হ্যারি পটার অ্যান্ড দ্য চেম্বার অব সিক্রেটস

text: হ্যারি পটার অ্যান্ড দ্য চেম্বার অফ সিক্রেটস (ইংরেজিতে Harry Potter and the Chamber of Secrets) ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের দ্বিতীয় বই। বইটি ১৯৯৮ সালের ২ জুলাই যুক্তরাজ্যে এবং ১৯৯৯ সালের ২ জুন যুক্তরাষ্ট্রে প্রকাশিত হয়।


text: বইটির কাহিনী অবলম্বনে নির্মিত চলচ্চিত্র "হ্যারি পটার অ্যান্ড দ্য চেম্বার অফ সিক্রেটস" ২০০২ সালে মুক্তি পায়। এছাড়াও বই ও চলচ্চিত্রের কাহিনী অবলম্বনে নির্মিত একটি ভিডিও গেমসও তৈরি হয়েছে।


text: হ্যারি পটার সিরিজের পূর্ববর্তী চারটি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।


text: এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়।


text: হগওয়ার্টস স্কুলে হ্যারির দ্বিতীয় বর্ষে, হ্যারি এক অভূতপূর্ব বিপদের সম্মুখীন হয়। হগওয়ার্টসের দেয়ালে কেউ একজন হুমকি দিয়ে লিখে রাখে যে, চেম্বার অফ সিক্রেটসটি পুনরায় খোলা হয়েছে এবং "স্লিদারিনের উত্তরাধিকারী" মাগল বংশজাত ছাত্রছাত্রীদের হত্যা করবে। হ্যারির বন্ধু হারমায়োনিও এই হুমকির আওতায় পড়ে যেহেতু সে একজন মাগলবর্ন। এসময়ে স্কুলের করিডোরে বেশ কয়েকজন মাগলবর্ন ছাত্রছাত্রীকে পাথরে রূপান্তরিত অবস্থায় উদ্ধার করা হয়। এদিকে হ্যারি, রন ও হারমায়োনি মেয়েদের বাথরুমে মোনিং মার্টল নামে একটি মেয়ের ভূতকে খুঁজে পায় যে সর্বশেষ যখন চেম্বার অফ সিক্রেটস খোলা হয়েছিল, তখন এই বাথরুমেই মারা গিয়েছিল। মার্টল হ্যারিকে বাথরুমে পড়ে থাকা একটি ডায়েরি দেখায়, যেটির উপরে শুধু "টম মারভোলো রিডল" নামটি লেখা ছিল। এর পৃষ্ঠাগুলো সম্পূর্ণ খালি ছিল। কিন্তু হ্যারি যখন এটিতে লেখে তখন ডায়েরিটি এর জবাব দেয়। এক সময় ডায়েরিটি হ্যারিকে পঞ্চাশ বছর আগের হগওয়ার্টসে নিয়ে যায় যেখানে হ্যারি দেখতে পায় টম রিডল নামের তৎকালীন একজন ছাত্র চেম্বারটি খোলার দায়ে তের বছর বয়স্ক রুবিয়াস হ্যাগ্রিডকে দোষী সাব্যস্ত করে।


text: চার মাস পরে, ডায়েরিটি হ্যারির কাছ থেকে চুরি হয়ে যায় এবং কিছুদিন পরেই হারমায়োনিকেও পাথরে রূপান্তরিত অবস্থায় পাওয়া যায়। তবে হ্যারি হারমায়োনির হাতে থাকা একটি কাগজ দেখতে পায়, যেখানে লেখা ছিল ছাত্রছাত্রীদের পাথর হয়ে যাওয়ার পিছনে দায়ী বাসিলিস্ক নামে দৈত্যাকার এক সরীসৃপ, যার রয়েছে ভয়াবহ বিষদৃষ্টি। অর্থাৎ বাসিলিস্কটি চোখের দৃষ্টির মাধ্যমে যে কাউকে হত্যা করতে পারে, যদি কেউ সরাসরি এটির চোখের দিকে তাকায়। তবে কেউ যদি কোন মাধ্যমের (যেমন- পানি, আয়না, ক্যামেরা ইত্যাদি) মধ্য দিয়ে বাসিলিস্কের দিকে তাকায়, তাহলে সে শুধু পাথর হয়ে যায়। হারমায়োনি আরো লিখে রাখে যে, বাসিলিস্কটি স্কুলের পাইপসমূহের মধ্য দিয়ে চলাচল করে এবং মার্টলের বাথরুম থেকে এটির আবির্ভাব ঘটে। ছাত্রছাত্রীদের উপর আক্রমণ অব্যাহত থাকায় এসময়ে জাদুমন্ত্রী কর্নেলিয়াস ফাজ স্কুলে আসেন এবং হ্যাগ্রিডকে এসব আক্রমণের জন্য অভিযুক্ত করে জাদুকরদের জেলখানা আজকাবানে প্রেরণ করেন। এদিকে ছাত্রছাত্রীদের উপর আক্রমণ ঠেকাতে ব্যর্থ হওয়ায় লুসিয়াস ম্যালফয় স্কুলের গভর্নরদের পক্ষে অ্যালবাস ডাম্বলডোরকে হেডমাস্টারের পদ থেকে পদচ্যুত করেন।


text: কিছুদিন পর রনের ছোট বোন জিনি উইজলিকে অপহরণ করে চেম্বারের ভিতরে নিয়ে যাওয়া হয়। স্কুলের পক্ষ থেকে কালো জাদুর প্রতিরোধ বিষয়ের শিক্ষক গিল্ডরয় লকহার্টকে এ বিপদসংকুল পরিস্থিতি মোকাবেলার দায়িত্ব দেওয়া হয়। এদিকে, হ্যারি ও রন বাসিলিস্ক সম্পর্কে তথ্য দেওয়ার জন্য লকহার্টের অফিসে যায়। কিন্তু লকহার্ট প্রকাশ করেন যে, তিনি আসলে একজন প্রতারক এবং অন্যের কৃতিত্বকে নিজের হিসেবে চালিয়ে তিনি এত বিখ্যাত। এরপর লকহার্ট হ্যারি ও রনের উপর একটি মেমোরি চার্ম প্রয়োগ করতে উদ্যত হয়। কিন্তু তারা লকহার্টকে নিরস্ত্র করে এবং মার্টলের বাথরুমে নিয়ে যায়। সেখানে হ্যারি পার্সেলটাং ব্যবহার করে চেম্বার অফ সিক্রেটসটি খুলে ফেলে এবং সে, রন ও লকহার্ট এতে প্রবেশ করে। এ সময় লকহার্ট রনের ভাঙ্গা জাদুদন্ড ছিনিয়ে নেয় এবং আবার তাদের উপর মেমোরি চার্ম প্রয়োগ করার চেষ্টা করে, কিন্তু রনের জাদুদন্ডটি ভাঙ্গা হওয়ায় মন্ত্রটি বুমেরাং হয়ে লকহার্টকেই আঘাত করে এবং তিনি তার স্মৃতিশক্তি হারিয়ে ফেলেন।


text: এরপর হ্যারি চেম্বার অফ সিক্রেটসে প্রবেশ করে এবং দেখতে পায় জিনি ডায়েরিটির পাশে পড়ে আছে। এসময় টম রিডল সেখানে আবির্ভূত হয়। তাকে দেখতে পঞ্চাশ বছর আগের মতই লাগছিল। রিডল বলে সে আসলে তার ডায়েরির পাতায় সংরক্ষিত একটি স্মৃতি। জিনি এই ডায়েরিটিতে তার সবচেয়ে গভীর আশা, আকাঙ্খা ও ভয়ের কথাগুলো লিখেছিল এবং রিডল তার প্রতি সহানুভূতি জানিয়ে তার বিশ্বাস অর্জন করেছিল। এরপর রিডল জিনিকে বশীভূত করে ফেলে এবং তাকে দিয়ে চেম্বারটি খোলায়। রিডল আরো প্রকাশ করে যে সে আসলে কিশোর ভলডেমর্ট। যখন জিনি বুঝতে পারে যে সে মাগলবর্নদের উপর আক্রমণের জন্য দায়ী, তখন সে ডায়েরিটি ছুড়ে ফেলে দেয়ার চেষ্টা করে। এরপর এটি হ্যারির হাতে আসে। এরপর রিডল হ্যারিকে হত্যা করার জন্য বাসিলিস্কটিকে মুক্ত করে দেয়। কিন্তু ডাম্বলডোরের পোষা ফিনিক্স, ফকেস হ্যারিকে সাহায্য করার জন্য স্কুলের সর্টিং হ্যাটটি নিয়ে আসে। হ্যারি হ্যাটটির মধ্য থেকে একটি রুবি পাথর খচিত তলোয়ার বের করে এবং বাসিলিস্কটিকে হত্যা করে। এরপর হ্যারি বাসিলিস্কটির একটি বিষদাঁত ব্যবহার করে ডায়েরিটিকেও ধ্বংস করে, ফলে রিডল চিৎকার করে উধাও হয়ে যায়। রিডল উধাও হয়ে যাওয়ার পর জিনির চৈতন্য ফিরে আসে এবং তারা লকহার্ট ও রনের সাথে মিলিত হয়। সেখান থেকে ফকেস তাদের সকলকে হগওয়ার্টসে ফিরিয়ে নিয়ে আসে।


text: এদিকে ডাম্বলডোর হেডমাস্টার পদে পুনর্বহাল হন এবং হ্যারি ও রনের কৃতিত্বপূর্ণ অবদানের জন্য তাদের হাউজপয়েন্ট প্রদান করেন। এরপর তিনি হ্যারিকে বলেন যে, হ্যারি গ্রিফিন্ডর হাউজকে বেছে নিয়েছিল কারণ সে আসলেই একজন প্রকৃত গ্রিফিন্ডর। কেননা কেবলমাত্র একজন প্রকৃত গ্রিফিন্ডরই হ্যাটটির মধ্য থেকে গড্রিক গ্রিফিন্ডরের তলোয়ারটি বের করে আনতে সক্ষম। শেষদিকে হারমায়োনি সহ পাথরে পরিণত সকল ছাত্রছাত্রীকে সুস্থ করে তোলা হয় এবং স্কুলের পক্ষ থেকে বিশেষ উপহার হিসেবে সকল পরীক্ষা বাতিল করা হয় এবং আজকাবান থেকে হ্যাগ্রিড নিরাপদে ফিরে আসে।


text: "চেম্বার অফ সিক্রেটসে" মোট ১৮ টি অধ্যায় রয়েছে। এগুলো হলঃ


text:
১। নিকৃষ্টতম জন্মদিন
২। ডব্বির সতর্কবাণী
৩। দ্য বারো
৪। ফ্লারিশ ও ব্লটসে
৫। হোমপিং উইলো
৬। গিল্ডরয় লকহার্ট
৭। মাডব্লাডস ও মার্মারস
৮। মৃত্যুদিনের উৎসব
৯। দেয়াল লিখন
১০। রোগ ব্লাজার
১১। ডুয়েলিং ক্লাব
১২। পলিজুস পোশান
১৩। অতি গোপনীয় ডায়েরি
১৪। কর্নেলিয়াস ফাজ
১৫। আরাগগ
১৬। চেম্বার অফ সিক্রেটস
১৭। স্লিদারিনের উত্তরাধিকারী
১৮। ডব্বির পুরস্কার


text: মূল নিবন্ধঃ "হ্যারি পটার অ্যান্ড দ্য চেম্বার অফ সিক্রেটস (চলচ্চিত্র)"


text: "চেম্বার অফ সিক্রেটস" এর কাহিনী অবলম্বনে নির্মিত চলচ্চিত্রটি একই নামে ২০০২ সালে মুক্তি পায়। ক্রিস কলম্বাস চলচ্চিত্রটি পরিচালনা করেন এবং স্টিভ ক্লোভস এর চিত্রনাট্য লিখেন। মুক্তি পাওয়ার পর এটি ইতিহাসে তৃতীয় চলচ্চিত্র হিসেবে আন্তর্জাতিক বক্স অফিসে ৬০০ মিলিয়ন ডলারের অধিক আয় করে। (প্রথম দুইটি চলচ্চিত্র হল- ১৯৯৭ সালে মুক্তিপ্রাপ্ত "টাইটানিক" ও ২০০১ সালে মুক্তিপ্রাপ্ত "হ্যারি পটার অ্যান্ড দ্য ফিলোসফার্স স্টোন") এটি শ্রেষ্ঠ চলচ্চিত্র বিভাগে স্যাটার্ন অ্যাওয়ার্ডের জন্য মনোনীত হয়েছিল, কিন্তু "লর্ড অফ দ্য রিংসঃ দ্য টু টাওয়ারস" এর কাছে হেরে যায়।


text: বই ও চলচ্চিত্রের কাহিনী অবলম্বনে নির্মিত একটি ভিডিও গেমস একই নামে ২০০২ সালে মুক্তি পায়। ইলেকট্রনিক আর্টস গেমসটি প্রকাশ করে।


text: মূল নিবন্ধঃ অনুবাদে হ্যারি পটার


text: সিরিজের অন্য বইগুলোর মত "চেম্বার অফ সিক্রেটস" বইটিও বিভিন্ন ভাষায় অনূদিত হয়েছে। বইটি যেসব ভাষায় অনূদিত হয়েছে তার মধ্যে উল্লেখযোগ্য হল সার্বীয়, ডাচ, জার্মান, রুশ, হিন্দি, বাংলা, আরবি, ফরাসি, স্পেনীয়, ফার্সি, চীনা, জাপানী, ইন্দোনেশীয় প্রভৃতি। তবে বিভিন্ন দেশে বইটির অনেক বেআইনী অনুবাদও প্রকাশিত হয়।


text: অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। সিরিজের দ্বিতীয় বই "চেম্বার অফ সিক্রেটস" এর বাংলা অনুবাদ ২০০৪ সালের ২০ ফেব্রুয়ারি অঙ্কুর সর্বপ্রথম বাংলাদেশে প্রকাশ করে। বইটির অনুবাদ করেছেন মুনীরুজ্জামান। এর পৃষ্ঠাসংখ্যা ৩১০। বইটি বাংলাভাষী হ্যারি পটার ভক্তদের মধ্যে বেশ জনপ্রিয়তা লাভ করে।


title: ভারতীয় মহাকাশ গবেষণা সংস্থা

text: ভারতীয় মহাকাশ গবেষণা সংস্থা (ইসরো; ইংরেজি: Indian Space Research Organisation বা ISRO) ভারতের প্রধান মহাকাশ গবেষণা সংস্থা। ভারত সরকারের নিয়ন্ত্রণাধীন এই সংস্থাটি বিশ্বের অগ্রণী মহাকাশ গবেষণা সংস্থাগুলির অন্যতম। অতীতের কয়েকটি সুসংহত প্রচেষ্টার ফলস্রুতিস্বরূপ ১৯৬৯ সালে ইসরো বর্তমান আকারে প্রতিষ্ঠিত হয়।


title: ভারতীয় মহাকাশ গবেষণা সংস্থা

text: একাধিক বৈজ্ঞানিকের তত্ত্বাবধানে ইসরো ভারতীয় ও বিদেশি উভয় প্রকার মক্কেলের হয়ে বিভিন্ন রকম কাজ করে থাকে। ইসরোর উপগ্রহ উৎক্ষেপণের জন্য বিভিন্ন উৎক্ষেপন যান ও উৎক্ষেপণ স্থল রয়েছে। ২০০৮ সালে ইসরো সফলভাবে চন্দ্রযান-১ নামে চাঁদে মহাকাশযান প্রেরণ করে। ভবিষ্যতের জন্য এই সংস্থা মনুষ্যচালিত মহাকাশ অভিযান, পুনরায় চন্দ্রাভিযান, এবং অন্যান্য গ্রহে অভিযানের পরিকল্পনা গ্রহণ করেছে। ইসরোর একাধিক কার্যক্ষেত্র রয়েছে এবং বিভিন্ন কূটনৈতিক ও বহুজাতিক চুক্তি অনুসারেও আন্তর্জাতিক সংস্থাগুলির সঙ্গে সহযোগিতা করে থাকে।


title: চান্দ্রজল

text: চান্দ্রজল (ইংরেজি: Lunar water) বলা হয় চাঁদে উপস্থিত জলকে। তরল জল চন্দ্রপৃষ্ঠে টিকে থাকতে পারে না, এবং জলীয় বাষ্প সূর্যালোক দ্বারা শোষিত হয়ে মহাশূন্যে বিলীন হয়ে যায়। যদিও ১৯৬০-এর দশক থেকে বিজ্ঞানীরা অনুমান করে এসেছেন যে চাঁদের মেরুপ্রদেশের চিরঅন্ধকারাচ্ছন্ন অঞ্চলের শীতল পরিবেশে জলীয় বরফ থাকা সম্ভব।


title: চান্দ্রজল

text: জল ও রাসায়নিক সম্পর্কযুক্ত হাইড্রক্সিল গ্রুপও (OH) অন্যান্য চান্দ্র খনিজের (মুক্ত জল ছাড়া) রাসায়নিকভাবে আবদ্ধ অবস্থায় অবস্থান করতে পারে। তথ্যপ্রমাণ থেকে অনুমান করা হয় চন্দ্রপৃষ্ঠের কম ঘনত্বের (low concentrations) অঞ্চলগুলিতে তা-ই ঘটেছে। সন্ধানপ্রাপ্ত ঘনত্বের (trace concentrations) মধ্যে শোষিত জল (absorbed water) পাওয়া গিয়েছে প্রতি মিলিয়নে ১০০০ অংশের মধ্যে ১০ অংশ।


title: চান্দ্রজল

text: বিভিন্ন পর্যবেক্ষণে চাঁদে যে বদ্ধ হাইড্রোজেন (bound hydrogen) পাওয়া গেছে, তা থেকেই চাঁদে জলীয় বরফের অস্তিত্ব অনুমান করা হয়েছে। তবে এই অনুমান প্রশ্নাতীত নয়। ২০০৯ সালের সেপ্টেম্বর মাসে ভারতের "চন্দ্রযান-১" চাঁদে জল ও সূর্যালোকে প্রতিবিম্বিত হাইড্রক্সিল শোষক রেখা (absorption line) নির্দেশ করে। যার উপর ভিত্তি করে নাসার "এলসিআরওএসএস" মিশন একটি চিরঅন্ধকারাচ্ছন্ন মেরুগহ্বরের উপর তাদের ইমপ্যাক্টর উড়িয়ে একটি বস্তুপুঞ্জের মধ্যে অন্তত ১০০ কিলোগ্রাম জলের সন্ধান পায়।


title: চান্দ্রজল

text: সম্ভবত বিভিন্ন ভূতাত্ত্বিক সময়পর্বে জলবাহী ধূমকেতু, গ্রহাণু ও উল্কাপিন্ডের নিয়মিত সংঘাতের ফলে চাঁদে জল এসেছে। অথবা অক্সিজেন-বাহী খনিজের সঙ্গে সৌরবায়ুর হাইড্রোজেন আয়নের (ফোটন)) সংঘাতের ফলে অবিরত জল সৃষ্টিও সম্ভব।


title: চান্দ্রজল

text: চাঁদে জলের সন্ধানের যে অনুসন্ধান চলেছে তা নিয়ে কৌতূহলও যথেষ্টই রয়েছে। এই অনুসন্ধানের জন্য একাধিকবার চন্দ্রাভিযানও চালানো হয়েছে। এর কারণ হল, চাঁদের দীর্ঘস্থায়ী বসতি স্থাপনে জলের প্রয়োজনীয়তা।


title: শব্দছক

text:
শব্দছক হল এক ধরনের শব্দের ধাঁধা। এই বিশেষ ধাঁধাটিতে একটি বর্গক্ষেত্রের মধ্যে ছোট ছোট বর্গাকৃতি সাদা-কালো খোপ থাকে এবং এর সাথে কিছু সূত্র নির্দেশ করা থাকে। প্রদত্ত সূত্রগুলি অনুসরণ করে একেকটি শব্দের দ্বারা সাদা বর্গাকৃতি খোপগুলি পূর্ণ করতে হয়।
== বহিঃসংযোগ আলোচনা


title: প্লাংকের সময়

text:
পদার্থবিজ্ঞানে, প্লাংকের সময় হল প্লাংক একক ব্যবস্থায় শূণ্য মাধ্যমে আলো এক প্ল্যাংকের দৈর্ঘ্য আতিক্রম করতে যে সময় লাগে। একে t দ্বারা প্রকাশ করা হয়।
সুতরাং, প্লাংকের সময়কে সংজ্ঞায়িত করা যায়ঃ-
এখানে,
বন্ধনির মাঝের সংখ্যাটি প্রাক্কলিত আদর্শ বিচূতি (standard error)।
প্লাংকের সময় এর উদ্ভব গাণিতিক পদার্থবিজ্ঞানের একটি শাখা, মাত্রা বিশ্লেষন থেকে। মাত্রা বিশ্লেষন করা হয় পরিমাপের একক এবং প্রাকৃতিক ধ্রুবক ব্যবহার করে।


title: জাহাঙ্গীর তারেক

text: জাহাঙ্গীর তারেক বাংলাদেশের একজন ভাষাবিদ, শিক্ষক ও গবেষক। তিনি ঢাকা বিশ্ববিদ্যালয়ের ইনস্টিটিউট অব মডার্ন ল্যাঙ্গুয়েজেসে অধ্যাপনা করতেন। বাংলা, ইংরেজি, ফরাসি, জার্মান, ইতালীয়, স্প্যানিশ, পর্তুগিজ, হিন্দি, উর্দু, আরবি, ফার্সি, সংস্কৃত, ল্যাটিন ও ওলন্দাজ ভাষায় তিনি সবিশেষ দখল অর্জন করেছিলেন।


title: জাহাঙ্গীর তারেক

text: জাহাঙ্গীর তারেক ১৯৪৩ সালের পয়লা জানুয়ারি বরিশালে জন্মগ্রহণ করেন।


title: জাহাঙ্গীর তারেক

text: তারেক বাংলা সাহিত্যে এমএ পাস করেন ১৯৬৪ সালে, ঢাকা বিশ্ববিদ্যালয় থেকে, ফরাসি সাহিত্যে এবং ইংরেজি সাহিত্যে মাস্টার্স করেন সরবোন ইউনিভার্সিটি ও প্যারিস ইউনিভার্সিটি থেকে যথাক্রমে ১৯৭১ ও ১৯৭৩ সালে। এরপর পিএইচডি ডিগ্রি অর্জন করেন সরবোন ইউনিভার্সিটি থেকে ১৯৭৬ সালে। এরপর ফ্রান্সের ক্রেডিফে ১৯৮৪-১৯৮৫ সালে এক বছরের প্রশিক্ষণ এবং গবেষণা প্রোগ্রাম সম্পূর্ণ করেন ‘টেকনিক্স অব মডার্ন এডুকেশন’ বিষয়ে। জুন ১৯৯১ থেকে নভেম্বর ১৯৯২ পর্যন্ত ডক্টর জাহাঙ্গীর তারেক রিসার্চ ফেলো হিসেবে কাজ করেন ইউনিভার্সিটি অব মিউনিকের আলেক্সান্দার ফন হুমবোল্ট ফাউন্ডেশনে।


title: জাহাঙ্গীর তারেক

text: জাহাঙ্গীর তারেক বাংলা ভাষায় অনুবাদে গুরুত্বপূর্ণ কাজ করেছেন। বাংলা একাডেমী থেকে প্রকাশিত হয়েছে তাঁর অনূদিত শব্দার্থ-বিজ্ঞানের মূলসূত্র (প্রিন্সিপলস অব সিম্যান্টিক্স—স্টিফেন উলম্যান), গ্যুস্তাভ ফ্লোবেরের মাদাম বোভারি। এ ছাড়া তিনি অনুবাদ করেছেন কারিগরি বিদ্যার দিশারী (ট্রেইল ব্লেজার্স অব টেকনোলজি— হারল্যান্ড ম্যাঞ্চেস্টার), সামাজিক সংকটে বিজ্ঞানের ভূমিকা (ক্যান সায়েন্স সেভ আস?— জর্জ এ লুন্ডবার্গ)।


title: জাহাঙ্গীর তারেক

text: জাহাঙ্গীর তারেকের মৌলিক রচনা এবং গবেষণাপত্রও অনেক। বাংলা একাডেমী প্রকাশিত সিম্বলিস্ট লিটারেচার, নজরুল ইনস্টিটিউট প্রকাশিত কাজী নজরুল ইসলামের কবিতা ও গানের ওপর ফ্রেঞ্চ এবং স্প্যানিশ ভাষায় বিভিন্ন রচনা। ইনস্টিটিউট অব মডার্ন ল্যাঙ্গুয়েজেসের জার্নালে প্রকাশিত ‘বেসিক বাংলা ভোকাবুলারি’, বাংলা একাডেমী পত্রিকায় প্রকাশিত ‘ম্যান’স স্টেট ইন দ্য প্লেজ অব কাম্যু’, ‘রোমান্টিসিজম অ্যান্ড কানশিয়ান ফিলসফি’, ‘দি থিয়োরি অব আর্ট অব ফ্রাঙ্কফুর্ট ফিলসফি’ ইত্যাদি।


title: জাহাঙ্গীর তারেক

text: বাংলা একাডেমীর বহুল ব্যবহূত বেঙ্গলি-ইংলিশ ও ইংলিশ-বেঙ্গলি ডিকশনারি দুটিরও অন্যতম সম্পাদক ছিলেন জাহাঙ্গীর তারেক। তিনি ‘সিডা’র লিগ্যাল রিফর্ম প্রকল্পাধীন ইংলিশ-বাংলা লিগ্যাল লেক্সিকনের ওপরও কাজ করে গেছেন ২০০৩ সালের জানুয়ারি থেকে।


title: জাহাঙ্গীর তারেক

text: তারেক ‘আন্তর্জাতিক নজরুলচর্চা কেন্দ্র’-এর জাতীয় কমিটির কো-চেয়ারম্যান এবং ‘ইন্টারন্যাশনাল মাদার ল্যাঙ্গুয়েজ ইনস্টিটিউট’-এর উপদেষ্টা ছিলেন।


title: জাহাঙ্গীর তারেক

text: ২৯ জুন ২০১০ মাত্র ৬৭ বছর বয়সে হৃদযন্ত্রের ক্রিয়া বন্ধ হওয়ায় তিনি আকস্মিক মৃত্যুবরণ করেন।


title: ভারতীয় গণনাট্য সংঘ

text: ভারতীয় গণনাট্য সংঘ (), হল বামপন্থী দলগুলোর নেতৃত্বে পরিচালিত থিয়েটার-শিল্পীদের সংগঠন। এটির লক্ষ্য ছিল ভারতের জনসাধারণের মধ্যে বামপন্থী মতাদর্শ প্রচার এবং তাদের সাংস্কৃতিক জাগরণ ঘটান। এটি ছিল ভারতের কমিউনিস্ট পার্টির সাংস্কৃতিক শাখা।


title: ভারতীয় গণনাট্য সংঘ

text: শুরুর দিকের এই সংগঠনের কয়েকজন সদস্য হলেন পৃথ্বীরাজ কাপুর, বিজন ভট্টাচার্য, ঋত্বিক ঘটক, উৎপল দত্ত, খাজা আহমেদ আব্বাস, সলিল চৌধুরী, পণ্ডিত রবি শংকর, জ্যোতিরিন্দ্র মৈত্র, শেখর চট্টোপাধ্যায়,নিরঞ্জন সিং মান, এস. টেরা সিং চান, জগদীশ ফরিয়াদি, খলিল ফরিয়াদি, রাজেন্দ্র রঘুবংশী সফদার মীর প্রমুখ।


title: মিশরের অষ্টাদশ রাজবংশ

text: মিশরের অষ্টাদশ রাজবংশ (সি. ১৫৫০-সি. ১২৯২ খ্রিস্টপূর্বাব্দ) সম্ভবত প্রাচীন মিশরের সমস্ত রাজবংশের চেয়ে সর্বাপেক্ষা বেশি পরিচিত। ১৯২২ সালে হোওয়ারড কাটারের মাধ্যমে কবরগুলো খুজে পাওয়া যায়। এর স্বর্ণ-অলংকার চোরদের দ্বারা দুইবার চুরি হওয়া সত্ত্বেও আলোড়নসৃষ্টিকারী প্রত্নতাত্ত্বিক আবিষ্কার ছিল। তুতাংখামুনসহ মিশরের সর্বাপেক্ষা বিখ্যাত ফেরাউনদের কবর এখানে রয়েছে। অষ্টাদশ রাজবংশ কখনও কখনও 'থুউতমোসিড রাজবংশ' হিসেবেও পরিচিত। কারণ থুউতমোসিসের চারটি ফেরাউনের নামের অর্থ "(দেবতা) থোথ (যে ভাবে প্রতীয়মান হয়) শিশু।" হাতশেপসুত এবং সম্ভবত আরও দু'টি নারী ফেরাউন এই রাজবংশের সময় মিশরের রাজা হয়ে শাসন করেছিল, যে ভাবে আখেনাতেন (আমেনোফিস IV হিসেবে পরিচিত), "উৎপথগামী ফেরাউন", তার স্ত্রী নেফেরতিতির সাথে।


title: মিশরের অষ্টাদশ রাজবংশ

text: রেডিও কার্বনের তথ্য থেকে পাওয়া হিসাব অনুসারে ১৮তম রাজবংশ ১৫৫০ খ্রিস্টপূর্বাব্দের কয়েক বছর আগে শুরু হয়েছে। রেডিও কার্বনের পাওয়া তারিখের সীমা ১৫৭০-১৫৪৪ খ্রিস্টপূর্বাব্দ, যার গড় তারিখ গিয়ে দাড়ায় ১৫৫৭ খ্রিস্টপূর্বাব্দ।


title: মিশরের অষ্টাদশ রাজবংশ

text: অষ্টাদশ রাজবংশের ফেরাউনরা আনুমানিক প্রায় ১৫৫০ থেকে ১২৯৮ খ্রিস্টাপূর্ব পর্যন্ত, দুইশত পঞ্চাশ বছর শাসন করেছিল। নিন্মের টেবিলে তারিখ এবং নামগুলো ডোডসোন এবং হিলটোন থেকে গ্রহণ করা হয়েছে। ফেরাউনের অনেক থেবেসের (কেভি হিসেবে অভিহিত করা হয়েছে) রাজার ভ্যালিতে সমাহিত করা হয়েছিল। আরও তথ্য "থেবেন ম্যাপিং প্রোজেক্ট" ওয়েবসাইটে খুঁজে পাওয়া যাবে।


title: দিয়েগো ফরলান

text: দিয়েগো মার্টিন ফরলান কোরাজো(জন্ম ১৯ মে, ১৯৭৯) উরুগুয়ের জাতীয় ফুটবল দলের একজন খেলোয়াড়। তিনি স্ট্রাইকার হিসেবে খেলে থাকেন। তিনি বর্তমানে স্প্যানিশ ক্লাব অ্যাথলেটিকো মাদ্রিদে খেলছেন।


title: থমাস মুলার

text: থমাস মুলার (; ) (জন্ম: সেপ্টেম্বর ১৩, ১৯৮৯) হলেন জার্মানীর জাতীয় ফুটবল দলের একজন খেলোয়াড়। তিনি একজন স্ট্রাইকার। ফিফার জরিপে ২০১০ এর আসরে সবচেয়ে উদীয়মান তরুণ খেলোয়াড় হলো জার্মানির মিডফিল্ডার থমাস মুলার। একাটি জরিপের মাধ্যমে এ তরুণ খেলোয়াড়কে নির্বাচন করে ফিফা। ২০০৮ সালে ইউরো সেরা মুলার এ আসরে চারটি গোল করে ফেবারিটের তালিকায় চলে আসেন। ২০ বছর বয়সের এ তরুণের এটাই প্রথম বিশ্বকাপ আসর। মেস্কিকো ও ঘানায় লীগ পর্যায়ে সেরা খেলার জন্য ২০১০ এর ফিফা বিশ্বকাপে স্থান করে নেন।


title: থমাস মুলার

text: ২০১০ বিশ্বকাপের মোট ৬টি খেলায় ৫টি গোল করে সর্বোচ্চ গোলদাতা হিসাবে গোল্ডেন বুট পেয়েছেন মুলার। আর ৩ জন ফুটবলার সমসংখ্যক গোল করলেও মুলার অন্যের গোলে ৩ বার সহায়তা করায় এই পুরস্কারটি পান।১৩ নভেম্বর ২০১৫


title: ভূমি পরিমাপ

text:
ভূমির পরিমাণ পদ্ধতি বিভিন্ন দেশে বিভিন্ন রকম হয়ে থাকে। বাংলাদেশের বিভিন্ন এলাকায় এককের মানে বিভিন্নতা পরিদৃষ্ট হয়।
বাংলাদেশে ভূমি সংক্রান্ত যাবতীয় দলিলা লিখন, সরকারি হিসাব ও অফিসের কাজে ব্যবহার্য দুই প্রকার পরিমাপ হলো শতাংশের হিসাব ও কাঠা'র হিসাব। এই দুইয়ের মধ্যে সম্পর্ক এই যে এক একরের এক শত ভাগের এক ভাগকে বলা হয় "এক-শতাংশ" জমি। অধিকতর প্রচলিত শব্দবন্ধ হলো "এক ডেসিমাল জমি"। অন্যদিকে কাঠার উর্ধ্বতর একক হলো "বিঘা" এবং বিঘা'র উর্ধ্বতর একক হলো "একর।" ২০ কাঠা সমান এক বিঘা জমি এবং তিন বিঘা সমান এক একর জমি। এই পরিমাপ সর্বজনীন, এবং "প্রমিত মান" (Standard Measurement) হিসেবে সরকারীভাবে অনুমোদিত। তবে আন্তজার্তিক প্রয়োজনে কখনো কখনো সরকারী কাগজে হেক্টর ব্যহার করা হয়ে থাকে।


title: ভূমি পরিমাপ

text:
১২" ইঞ্চি = ১ ফুট
৩ ফুট= ১ গজ


title: ভূমি পরিমাপ

text:
ভূমি যে কোন সাইজের কোন ভূমির দৈর্ঘ্য ও প্রস্থে যদি ৪৮৪০ বর্গগজ হয় তাহলে এটা ১.০০ একর (এক একর) হবে।
যেমনঃ ভূমির দৈর্ঘ্য ২২০ গজ এবং প্রস্থ ২২ গজ সুতরাং ২২০ গজ×২২ গজ= ৪৮৪০ বর্গগজ।১ কাঠা = ১৬ ছটাক,
১ কাঠা = ১৬৫ অযুতাংশ,
১ বিঘা = ৩৩ শতাংশ,
১ শতাংশ = ১০০ অযুতাংশ,
২০ (বিশ) কাঠা = ১ বিঘা,
১.০০ একর = ১০০ শতাংশ=৩.০৩০৩০৩০৩... বিঘা।


title: ভূমি পরিমাপ

text: টিকাঃ একশত শতাংশ বা এক হাজার সহস্রাংশ বা দশ হাজার অযুতাংশ= ১.০০ (এক) একর। দশমিক বিন্দুর (.) পরে চার অঙ্ক হলে অযুতাংশ পড়তে হবে।


title: ভূমি পরিমাপ

text:
১ মিলিমিটার= ০.০৩৯৩৭ (প্রায়),
১ সেন্টিমিটার= ০.৩৯৩৭ (প্রায়),
১ মিটার = ৩৯.৩৭ ইঞ্চি বা ৩.২৮ ফুট/ ১.০৯৩ গজ (প্রায়),
১০০০ মিটার = ১ কিলোমিটার,
১ কিলোমিটার= ১১ শত গজ,
২ কিলোমিটার = (সোয়া মাইল),
১৭৬০ গজ = ১ মাইল,
১৩২০ গজ = পৌন এক মাইল,
৮৮০ গজ = আধা মাইল,
৪৪০ গজ = পোয়া মাইল,
১ বর্গ মিটার = ১০.৭৬ বর্গফুট (প্রায়),
১ হেক্টর = ২.৪৭ একর (প্রায়),
১ ইঞ্চি = ২.৫৪ সেন্টিমিটার (প্রায়)


title: ভূমি পরিমাপ

text: ভূমির পরিমাপ পদ্ধতি সঠিক এবং সহজ করার জন্য ফরাসি বিজ্ঞানী এডমন্ড গান্টা এই পদ্ধতি আবিষ্কার করেন। তিনি ভূমি পরিমাপের জন্য ইস্পাত দ্বারা এক ধরণের শিকল আবিষ্কার করেন। পরবর্তীতে তার নাম অনুসারেই এই শিকলের নামকরণ করা হয় গান্টার শিকল। আমাদের দেশে গান্টার শিকল দ্বারা জমি জরিপ অত্যন্ত জনপ্রিয়। একর, শতক এবং মাইলষ্টোন বসানোর জন্য গান্টার শিকল অত্যন্ত উপযোগী। এই শিকলের দৈর্ঘ্য ২০.৩১ মিটার (প্রায়) বা ৬৬ ফুট।


title: ভূমি পরিমাপ

text: গান্টার শিকল ভূমি পরিমাপের সুবিধার্থে একে ১০০ ভাগে ভাগ করা হয় থাকে। এর প্রতিটি ভাগকে লিঙ্ক বা জরীপ বা কড়ি বিভিন্ন নামে ডাকা হয়।


title: ভূমি পরিমাপ

text:
প্রতি এক লিঙ্ক = ৭.৯২ ইঞ্চি
দৈর্ঘ্য ১০ চেইন ×প্রস্থে ১ চেইন = ১০ বর্গ চেইন = ১ একর
গান্টার শিকলে ১০ লিঙ্ক বা ৭৯.২ ইঞ্চি পর পর নস বা ফুলি স্থাপন করা হয় (নস ফুলি)


title: ভূমি পরিমাপ

text:
২০ লিঙ্ক বা ১৫৮.৪ ইঞ্চি পর স্থাপিত হয়-
৩০ লিঙ্ক বা ২৩৭.৩ ইঞ্চি পর স্থাপিত হয়-
৪০ লিঙ্ক বা ৩১৬.৮ ইঞ্চি পর স্থাপিত হয়-
৫০ লিঙ্ক বা ৩৯৬.০ ইঞ্চি পর স্থাপিত হয়-
৮০ গান্টার বা ১৭৬০ গজ পর স্থাপিত হয়- মাইল ষ্টোনআমাদের দেশে জমি-জমা মাপ ঝোকের সময় চেইনের সাথে ফিতাও ব্যবহার করা হয়। সরকারি ভাবে ভূমি মাপার সময় চেইন ব্যবহার করা হয় এবং আমিন বা সার্ভেয়ার ইত্যাদি ব্যাক্তিগণ ভূমি মাপার সময় ফিতা ব্যবহার করেন। ভূমির পরিমাণ বেশি হলে চেইন এবং কম হলে ফিতা ব্যবহার করাই বেশি সুবিধাজনক।